
امقدمة 


سنة 2014 امليونير الشاب كونراد هيلتون كان حاجز فرست كلاس في 
رحلة متجهة من نيويورك للندنء وأول ما ركب الطيارة. وبعد ما بص 
حواليه بدأ يعلي صوته ويوصف باقي الركاب أنهم فلاحينء وما المضيفة 
حاولت تهديه حاول يعتدي عليهاء وما باقي المضيفين حاولوا بمنعوه 
بدأ يقولهم أنتو متعرفوش أنا مين؟! أنا ممكن أرفدكوا كلكم, بابا يعرف 
صاحب شركة الطيران» دي في الحقيقة مكانتش أول مرة: وبابا فعلًا 
خرجوه من حادثة مشابهة قبل كده كلّفته 100 ألف دولار. 


وفي 2009 مايلي سايرس وقفت تزعق لكاشير في محل برجر وتقولوا 
بجد أنت متعرفش أنا مين؟ أنا مايلي سايرس. 

مش بس المشاهير هما اللي بيعملوا كده. ركاب العربيات الغالية 
وضيوف المطاعم, وحتى زباين السوبر ماركت اللي بنجيب منه جبنة 
واحنا مروحين الناس اللي مبيحبوش يلتزموا بالقواعد. لكن بيصروا أن 
غيرهم يلتزم بيهاء الراجل اللي مبيرضاش يقف في طابورء والراجل اللي 
بياخد أحسن مكان في صلاة الجمعة, ولو لقى غيره قاعد فيه يقومه 
بحجة أنه هو اللي بنى الجامع. 

"أنت متعرفش أنا مين؟!" هو شعار كل النرجسيين والاستحقاقيين اللي 
شايفين أن العام لسه مديون لهم بكتيرء اعتقاد أي حد أن لازم كل اللي 

يقابله يعرفه ويقدّره نابع من إحساس بالتميز والأفضلية على باقي 
الناس. 
سس 


الاعتقاد دا ممكن يكون بسبب شهرة, أو فلوسء أو سلطة. أو أوهام 
في حالات بيكون سبب السلوك ده المخدرات أو الخمرة اللي بيخلوا 
الواحد يفقد جزء من وعيه بذاته. فلما بيتعامل مع الناس مبيقدرش 
يتعامل مع التوقعات العادية منهم. زي أنك تقف في طابور أو 
متسوقكن على سرعة: 200 مثلا. 


في نوع تاني من الناس ممكن يكونوا بيستخدموا عبارة "أنت متعرفش 
أنا مين؟!" ودول هما ال مرضى فعلًا واللي عندهم انفصال مرضي عن 
الواقع. زي أن واحد يكون فاكر أنه المهدي المنتظر مثله وبيظهر بردو 
أوقات مع مرضى اضطراب ثنائي القطب البيبولار. 

الاهتمام في الكتاب ده منصب على النرجسيين الأشخاص المؤمنين 
بخصوصيتهم وبيحاول يفسر الظاهرة اللي بقت عالية وبقت هي 
العادي الجديد كمانء الأشخاص دول معتقدين أنهم أكبر 00 
وبيتعاملوا بطفولية لو حسوا أنهم مبيلاقوش الاهتمام اللي فاكرين أ 
يستحقوه. 

الأشفخاص النرجسيين حوالينا ممكن ميكونوش بيقولوا "أنت متعرفش 
أنا مين؟!" أو "ابن مين". لكن ممكن يكون بنظرات عنيهم أو اتهامك 
علطول أنك بتضيع وقتهم: مع أنهم هما اللي بيتأخروا عليك داها. 

"أنت متعرفش أنا مين؟!" هو صوت النرجسيين اللي طالع دلوقتي من 
كل مكان في الشغل وامدرسة وكل تجمع بشري. 


يعني إيه توكسيك؟ 


سنة 2018 قاموس أكسفورد اختار كلمة توكسيك كلمة السنة. لكن 
مش علشان معناها الحرفي اللي هو سام. ولكن لارتباطها بعبارات زي 
علاقة سامة, أو شخص سام أو ذكورية سامة. أو ثقافة سامة» والقاموس 
عرف الكلمة بأنها الشيء السام أو الضارء أو البغيضء طبعا بالإضافة 
للمعنى الأصلي واللي ممكن يؤدي إلى الوفاة. 

أصعب حاجة في الكتاب ده هو التعريفات النرجسية والسمية 
والامعطقافية :مش عات طتفضلك لكن. فى تداخل كيين تتفم وإنن] 
نقول على شخص أنه سام ده معناه أن ضار لينا وبيؤذينا. 

الشخصيات النرجسية بتبقى في الأساس شخصيات معادية مبتقبلش 
النقدء بتحتقر الآخرين,» عا وقليلة الأدب في أوقات كتير. هل ده 
بسبب أنهم مبيقدروش يتعاطفوا مع غيرهم.: أو لأنهم سطحيين, أو 
مليانيين بالغضب طول الوقتء أو محتقرين الناس؟ كل حالة وليها 
مصدرها الخاص. 

الأشخاص السامين للأمف مش بيبان عليهم: وده اللي بيخلي الموضوع 


ع 
أصعب. 

في ناس بيعاملوا الكل وحشء وفي ناس تانية أذى وبيبقوا عارفين مين 
ممكن ياخدوه كضحية ومين محتاجين يبقوا قريبين منه دلوقتي, لأن 
ببساطة لو كل الناس شايفينك وحش مش هتلاقي حد تقعد معاه على 
القهوة. أو تروح معاه حفلة, أو تتجوزه. 


ممكن حد يكون بيعامل موظفينه بطريقة وحشة جذاء لكن مراته 
شايفاه الزوج المخلصء ممكن يكون بيخون مراته. لكن شلة صحابه 
شايفينه النجم» ممكن يكون بيتحرش بالستاتء لكن في ستات تانية 
شايفينه وسيلة أسرع للترقيء ممكن يكون الجار الودودء لكن في الشغل 
بيهين الموظفين اللي تحت إيده. وممكن تكون الأم اللي بتحب الولد 
اللي بيخلي شكلها حلو قدام الناس وتكره البنت اللي مش ناجحة كفاية 
أو جميلة كفاية. 

الصعوبة بتبقى أن كل حد فينا بيبقى ليه تجربة مختلفة مع النزجسي» 
هتلاقي ناس بتقول ده بيعاملني كويسء, مش ممكن أصدق أنه عمل 
كده. 


واختلاف طريقة التعامل من النرجسى بيخلق سردية مش مترابطة عنه 
بين الشهود. وده للأسف بيزود الجرح عند الضحايا. 
النزجسي بيشوف الناس فرص وأدوات وبيستخدمهم طبقًا للتعريف ده 


لو أنت مفيد ليه النهارده هيحسسك أن الشمس مطلعتش غير عليك 
أنت بس النهارده. ولو مش محتاجك هيخليك تحس أنك في ليل طويل. 


من المنظور ده نقدر نقول إن الشخص السام أو العلاقة السامة هي 
الفي بتخليك تحس أنك مش مرتاح ومتقزز. 

تأثير الشخص النرجسي علينا مش دايما بيكون سريع لكن هيبقى تأثيره 
زي تأثير السموم اللي في البيئة حواليناء بتاخد وقتها وبنشوف أثرها 
بعدينء والشخص السام هيخليك تحس بالتقزز يزيد مع الوقت. وكل 
ما العلاقة بتطول الإحساس بيزيد بشاعة. 


في صعوبة تانية هنا في التفريق ما بين الشخص النرجسي والشخص 
دعق الامتكفاق الأن مقن كل '(نعحقاقنترجنى) لكن غالبا كل 
نرجسي هو استحقاقيء والكتاب بيحاول يوضح ده. 

استخدام كلمة سام المستمر لوصف ناس معينة ضايق أشخاص كتير 
لكن في جهد مبذول علشان نلاقي تعبير نعبر بيه عن السلوك اللي بيسيء 
للغير وبيقلل من إنسانيتهم وقيمتهم وبيستغلهم, وفي ناس بردو بتقول 
إن كل حد من دول وراه حكاية خليته الشخص ده. وده صحيح. لكن 
العبرة هنا أن الإساءة بتجرح وبتوؤط. 

كلمة سام أو توكسيك مش كلمة لطيفة أننا نكررهاء لكن الأفعال دي 
بردو مش لطيفة» مفيش حد يستاهل يتعامل كأنه طوبة بتتشاط في 
الشارع. 


واحنا مش هنا علشان نصدّر حكم أخلاقي على الناس اللي بيتصرفوا 
بالنمط ده بأنهم سامين» لكن ده حكم على الأنماط دي أنها مراوغة 
مر 

ليه لازم نهتم؟ 

ما طول الوقت القادة بيتصرفوا بالشكل ده. ومش بس القادة. لكن 
زوار المطاعم, أو ركاب الطيارات» أو رواد ا مساجد. أو الناس اللي ماشيين 
في الشارع. وصحيح ممكن ميكونش لينا تعامل مباشر معاهم. هل 
وجود صاحب شركة نرجسي أو ممثل أو لعيب كورة هيآثر علينا في 
حاحة؟ 


الحقيقة أن الموضوع زي ما الحكمة القدمة بتقول التفاحة الفاسدة 
هتفسد باقي التفاح: احنا بنشوف ده حوالينا وحوالين أطفالنا طول 
الوقت في كل حتة؛ في ال مدرسة. في ماتشات الكورة. في الشغلء في 
التليفزيون. وبقى ده هو العادي الجديد. وبقينا بنقلل من قيمة 
الرحمة والعطف. خصوصا لو بنتكلم عن الرجالة وبقينا بنعتبر الرحمة 
دليل مباشر على الضعفء والأشخاص دي بقت هدف سهل للاستغلال 
والتلاعب» بقينا نقدّر اللي صوته عالي والأشخاص المؤثرين اللي فيهم 
الصفات دي بيبوظوا المجتمع بتأثيرهم عليه ناس كتير بقت حاسة أنها 
تستحق معاملة خاصة وأنهم لازم يكسروا القواعد. 

أغنياء وأصحاب نفوذ كتير بيقولوا كلام يجرح» لكن مش مهتمين؛ علشان 
نفوذهم وفلوسهم هتقدر تحميهم من أي ردة فعل. 

احنا في عصر كلنا فيه متأثرين بالنرجسية: إما بنمارسهاء أو بنتاثر بيها. 
أو بنشوفها بتتمارس على غيرناء والإنسان بيحاي اللي بيشوفه, وكل ما 
نشوف أكتر هنتأثر أكتر. وهنعمل حاجات مكناش فاكرين أننا ممكن 
نعملها. 

وفي عامل مهم بيسرع من انتشار النرجسية الحديثة. وهو السوشيال 
ميديا اللي موحودة ومش هتختفي قريب على الأقل, واللي بق بقت وسيلة 
تواصل رئيسية دلوقتي» ووسيلة كمان لبناء الذات بالنسبة لناس كتير 
ملايين بيطلعوا لايف كل يوم وبينشروا تفاصيل من حياتهم الشخصية. 
وده كل إيه غير تعبير عن "أنت متعرفش أنا مين؟!" والمساحة دي 
عموما بتبقى أرض خصبة لزرع بذور الإنسيكيوريتي أو انعدام الأمان 
النفسي للإنفلونسير وامتابعين. 
لو قريت الكتاب ده أو بتسمع القراءة دي فأنت أكيد عندك شخص 
ا 5 على 0 : اا صاحبك. صاحبتك» لك ار 
1" 508 خدمة عملاء مثل 0 بتركب ل 0 بتفتح 0 
ميدياء أو بتمشي في الشارع. 
لكن مين أول نرجسي في حياتك؟ 
ممكن يكون أبوكء أو أمكء أو عمكء. أو خالك. صاحبك أو صاحبتك في 
ثانوي» أو ممكن يكون أول حبيب أو حبيبة. 
ولأن الأطفال ميعرفوش يعني إيه نرجسية فهما بيعتبروا نفسهم 
الغلطانين في كل الأحوال وأنهم مش كفاية, لأنه لو كان كفاية كان زمان 
باباه أو مامته مبسوطين. 
ممكن تقعد سنين تتعامل مع نرجسي وأنت متعرفشء والشواهد على 
ده كتير لناس عاشت سنين مع شخص كداب وخاين وأناني ومكانوش 
حاسين أنه سام, وكانوا كمان حاسين أنهم هما اللي غلطانين. تكيفك مع 

الننجسي مش وضع مثليء لأنه بيخليك عرضة أكتر أنك تقع في علاقات 
مع نرجسيين تانيين» لأن مفهومك عن العلاقات اتغيرء فهو بيبقى تكيف 
ير فصي 

العلاقات النزجسية. حتى لو هجرناها فهي هتفضل ليها أثر علينا في 
قراراتنا في كه نفل قينا عن :عقا لعن ما تسوعي وا 
خطوات برة الدايرة السامة دي. 


في الكتاب ده هنحكي عن إيه هي النرجسية؟ وإيه الأنماط المكررة اللي 
بيعملها النزجسيين؟ وهنشوف أنواع النرجسيين. مش كلهم بيقول "أنت 
متعرفش أنا مين؟!" بعضهم جذَاب لدرجات مهولة. وهنتكلم عن 
النزجسيين في حياتنا لو كانوا أهالينا أو صحابنا أو زمايلنا أو حبايبناء 
وإزاي تحافظ على سلامك النفسي في عام بقت بتحكمه النرجسية. 
النزجسية مش هتنتهي من العام» وكلنا عارفين أننا ممكن منقدرش 
نسيب الشغل علشان المدير نرجسي أو نقاطع أهالينا علشان نرجسيين» 
وده مش هدف الكتاب أو القراءة. الهدف أننا نحاول نقلل من أثر 
النزجسية علينا وعلى أولادنا وعلى مجتمعناء وكمان علشان ما تشوف 
حد بيقول "أنت متعرفش أنا مين؟!" تبتسم وتعرف أنت فعلًا بتكلم 
مين 


16 


الفصل الأول 


هل السخافة تعتبر تشخيص؟ 

في العادة بيتم توصيف جيل املينيالز اللي هما من مواليد 80 لحد 94 
عن طريق الأجيال الأكبر منهم أنهم جيل مدعي الاستحقاقء لكن أسهل 
حاجة أننا نوصف الأجيال اللي أصغر مننا أنهم أنانيينء وده غالبا اللي 
هيعلّمه جيل اللينيالز لأولادهم أو لجيل زد الأصغر منهم. 

والحقيقة أننا بدأنا نحس بالاستحقاقية تنتشر ما بقينا بنمدح الطفل في 
العموم من غير ما نربط ده بأفعال كويسة. زي أننا نقول لطفل عنده 
ست سنين أنه بطل خارق ويكبر ويبقى مراهق وتفضل الفكرة معاه. 
ويتخرج ويشتغل ويبدأ يسأل هو إزاي العالم مش شايف عظمته طول 
الفترة اللي أهله كانوا مهتمين فيها بس برفع ثقته بنفسه بدون اعتبارات 
تانية خلته مش قادر يتحمل أي خسارة أو رغبة معرفش يحققهاء لأنه 
فاكر طول الوقت أنه مميز من غير ما ده ينعكس على نجاحات 


ىن ل نا 


حقرضه. 


النزجسية هي نمط مكون من الاستحقاقية. ادعاء العظمة. انعدام 
القدرة على التعاطفء الرغبة الدائمة في استقبال المدح والتأكيد من 
الغيره الاهتمام بالمظاهر العدائيةء عدم الشعور بالأمان النفسي 
(الإنسيكيوريتي). الحساسية الزايدة» الغرورء الاحتقاه ضعف القدرة 
على التحكم في المشاعر وإدارتها وتمريرهاء وخصوصا الغضب. 

النزجسية هي نمط سام ولو كان هو طريقة تعامل الإنسان مع العام 
فهو بالتأكيد غير صحي بالنسبة للناس المحيطين بالنرجسيء وليه هو 
بردوء لكنه للأسف مبيبقاش عنده القدرة أنه يعرف ده. 


في فترة رئاسة دونالد ترامب لأمريكا حاول أطباء نفسيين تحليل 
شخصيته ووصفوها بالوعسة.رؤوة تفن مؤيدنتة عردوا بأن الطييت 
ميقدرش تشخض حد بدون ما يخصعه لتقييم طبي في العيادة., وده 
كلام صحيح بدرجة كبيرة. لكن ده ميمنعناش أننا نقدر نوصف أفعاله 
بأنها سامة وصعبة أو نرجسية كمان زي ما بنوصف الشخص الودود 
والشجاع بدون تقييم طبي. 


مفيش علامات واضحة نقدر نعرف بيها الشخص النرجسيء مالوش قرون 
مثلاه هو ممكن يكون راجل أو ستء ممكن يبقى شاب أو عجوز في 
آخر حياته. ممكن يبقى مصري أو أمريكانيء» مسلم أو مسيحيء 
ومنقدرش نستبعد حد من أنه ممكن يكون نرجسي للجرد أنه مشهور 
بأعماله الخيرية مثلّه أو عضو مجلس إدارة مؤسسة كبيرة. أو إمام 
مسجده أو قس في كنيسة» بالعكس الوضعية اللي الناس دي فيها بيكون 
أصعب أنهم يحافظوا على السلوك السليمء لأنهم ببساطة يقدروا 
يتصرفوا بشكل سام من غير ما يتحملوا أي عواقب, المدهش هو كم 
المفاجأة اللي بتظهر على وشوش الناس بلا حد من المشاهير يعمل حاجة 
سامة. وكأنهم محصنين من الخطأء الحقيقة أنك تكون أستاذ جامعة أو 
سواق تاكيى عندك مليون عليه فى البنك أو مسصي المرقت آخو الشهره 
مفيش حد وضعه الاجتماعي بيديله حصانة من التصرفات السامة. 


20 


لكن بيجي هنا السؤال: هل النرجسيين سعداء؟ 


الإجابة القصيرة هي في أغلب الأحوال له الننجسيين جواهم غير مستقر 
وعدم شعور بانعدام الأمان النفسي إنسيكيوريتيء حاسين دايا أن في 
حاجة ناقصة. أو في عيب» وده بيصدر إحساس بعدم الراحة وبيخليهم 
يتعاملوا بطريقة تخلي اللي حواليهم مش مرتاحين زيهم. 


الإحساس اللي بييجي من عدم قدرتهم على التعامل مع الإحباطات مع 
غدم هزونتهم النفسية مش مريج خالصء وده بيدفعهم أنهم يستخدموا 
الناس اللي حواليهم علشان يخرجوهم من الإحساس ده. 

لو قابلت النرجسي في يوم سعيد هتلاقيه فوق السحاب وحاسس بقيمته 
بزيادة. لكن لو قابلته في يوم الحاجات ممشيتش على هواه هتلاقيه 
بارد وممكن مرعب كمان بالنسبالك. 


المشكلة عند النرجسي أن مفيش حاجة كفاية هو مش كفاية» وأنت مش 
كفاية» والعربية مش سريعة كفاية. والشغل مش مهم كفاية» والسفرية 
مكانتش حلوة كفاية. وخطيبها مش غني كفاية.» وخطيبته مش حلوة 
كفاية. أهلهم مكانوش بيدعموهم كفاية» وداما بيجروا ورا هدف 
مستحيل يوصلوا له. خليك حواليهم مدة كفاية أنت نفسك هتحس 
أنك مش كفاية. 


وللأمف دي مش طريقة مريحة للحياة وهما عايشين بيها طول الوقت 
وكمان بيطلعوها على الناس اللي حواليهم. 

إيه هي النرجسية؟ 

في اختلاف بين الباحثين والأطباء ا لممارسين على تعريف النرجسية: الأطباء 
شايفينها تعبير عن انعدام الأمان النفسي أو الإنسيكيوريتيء وأنها بتكون 
تعويض زائد عن الإحساس بالنقص ده. أما الباحثين شايفنها فردانية 
ورغبة في التعبير الدائم عن الذات ويقين زائده وفي التعريف ده لقوا 
مصدرها هو التقدير الزائد للذات: 

في باحثين تانيين بيفسروها من خلال نموذج السمات الشخصية الخمسة 
"فايف فاكتور موديل" اللي بيحلل الشخصية من خلال خمس جوانب» 
هي: العصابية, والانفتاح على التجاربء والضميرء والوفاق مع الآخرينء 
والانبساط مع الآخرينء كلنا على درجة من الخمس جوانب دول 
والحاجات اللي محققين فيها أعلى درجة وأقل درجة بتدي لمحة عن 
شخصيتنا وبتسمح للمعالجين أنهم يفهمو احنا بنفكر إزاي وبنتعامل 
مع المشاكل والمسؤوليات إزايء وكمان بتبقى مؤشر بالنسبالهم على 
احتمالية الإصابة بمرض نفسي. 

بالنسبة للنرجسي هو بياخد درجات عالية في الانبساط مع الآخرين 
ودرجة قليلة جدًا في الوفاق معاهم, وبالتفصيل أكتر النموذج بيوصف 
النزجسي أنه أكتر من العادي في الغضب ومتأكد من رأيه طول الوقت 
وفاعل في أغلب الأوقات وبيدور على الإثارة علطولء وأقل من العادي 
في وعيه بذاته وفي المشاعر والحنية وفي الثقة والإيثار والتواضع 
والمطاوعة ومبيقولش داه اللي هو عاوزه بيلف وبيدور. 

الغريب في الموضوع أن بعض الصفات اللي بيتوصف بيها النزجسي 
ممكن نكون بنحبها في الأشخاص عموما زي الثقة بالنفسء بس لو كملنا 
الصورة هنلاقيها مرتبطة بصفات تانية زي سرعة الغضب وعدم التوافق 


الأطباء الممارسين ممكن يكون عندهم رؤية أوسع من البحث الأكادمي 
بحكم تجاربهم وهما بيقولوا إن جذور الموضوع جاية من انعدام الأمان 
التقبى "الإنسكيوزيي". وال ممكن يوطفه امجابة أنه يب للذات 
أ ثقة بالمتس هوق الحقيقة اخظ دفاع عن النفس شتف لجار 
سهلة الكسر. 

تقدير النرجسي لذاته دايما تحت التهديده علشان كده بيحتاجوا تقدير 
خارحي ‏ مسكمن علشان :يسكتوا الصوت اللي بيقولهم أنتم ضعافء 
وعلشان كده النجاحات السطحية المبهرجة مهمة جدا ليهم: بالنسبة 
لغير النزجسيين لو جبت عربية جديدة فهتتبسط بيهاء ولو مجبتش 
فتمام إنما النزجسي فده شيء أساسي لا يمكن الاستغناء عنه, لأنه رد على 
الصوت اللي جواه اللي بيقوله أنه فاشل. 

انعدام الأمان النفسي "الإنسيكيوريتي" عند النزجسي مختلف كتير عن 
انعدام الأمان النفسي عند الناس العادية اللي بيتعاملوا معاه كل يوم. 


انعدام الأمان النفسي المرضي بيخليه يدور على اللي زيه عند الناس 
ويدوس عليهء وده بيخلي الناس يفقدوا توازنهم ويحسوا باحاسيس 
بقعة عفان كه هوا الرضى نهذ فاص "العام علقان 

بيسحب من الإنسان كل تقديره لذاته ويسيبه ويروح يدور على ضحية 


انعدام الأمان النفسي بيخلي الناس خطرين وبيحولهم لأطفال أنانيين 
والثقة الزايدة بالنفس مش فضيلة. هي بس تعبير عن فقدان القدرة 
على تقدير الذات والحكم على العلاقات وعلى مقدار التأثير على الناس. 
أغلب النرجسيين فردانيين» لكن مش كل الفردانيين نرجسيين. 
الاستحقاقية كلمة مهمة في البناء ال معرفي ب مصطلح النرجسية» ومعناها 
اللغوي هو اعتقاد الإنسان بأحقيته في مميزات معينة. وهي مش داها 
ليها معنى سيء زي أننا نقول مثلًا إن خريج الجامعة يحق له دراسة 
الماجستير. لكن بيكون ليها معنى سلبي ما بتعبر عن توفع غير مستحق 
معاملة مميزة على طول الخط. 

هل كل مدعي الاستحقاقية نرجسيين؟ الإجابة لا ممكن حد يبقى 
مدعي الاستحقاق علشان راجل مثلًا أو علشان أمريكاني» وممكن 
الفلوس والسلطة تخلي الناس يحسوا أنهم يستحقوا معاملة مميزة. 
ومثلا حد اتقعود عنده شواق وطباخ ومساعد شخصيء ممكن مع الوقت 
توضلة: إخفاضن أن العا موعودة غلفان لضدفةه وده ممكن داغل 
في علاقاته مع زمايله أو عيلته. وده حقيقي بيبقى شعور غير مريح ما 
تبقى حوالين شخص بيتعامل بالطريقة ديء لكن لو هو مش نرجسي 
حقيقي وبيقدر يتعاطف مع غيره ويحترمهمء لكن بس بيبقى مرتاح ما 
الناس تخدمه هيرجع تاني للعادي وهيطرد الفكرة. 

هل النرجسية مرض نفسي؟ 


حسب اتحاد الأطباء النفسيين الأمريكيين فإن تشخيص حد باضطراب 
الشخصية النرجسية لازم يبقى عنده خمسة على الأقل من الحاجات 


التالية: 


.1 


إحساس بالعظمة والأهمية زي الإحساس بالموهبة والتوقع 
بالاعتراف بيها والتعامل على أساسها من غير تحقيق إنجازات 
بيها. 

خيالات بتحقيق نجاحات كبيرة في الفلوس والسلطة وأنه 
هيلاقي الحب امثالي. 

الإحساس بالاستثنائية وأن محدش هيفهمه غير حد استثنائي 
زيه. 

انتظار المدح والتقدير الدائم. 

إحساس باستحقاق معاملة مميزة مهما كانت الظروف وأيا 
كان الحضور. 

التلاعب بالغير للحصول على منفعة شخصية. 

فقدان القدرة على التعاطف مع الآخرين والإحساس 
بمشاعرهم. 

الحسد والحقد أو الشعور بأن الناس بيحسدوه أو بيحقدوا 
عليه. 


8 


إظهار الغرور والقيام بأفعال خبيثة. 

وفي 2013 تم تعديل المعايير وبقت أولا أنه لازم يبقى عنده حاجة من 
الحاجتين دول الخاصين بآلية التفكير الذاتي: 


.1 


مبيقدرش يوصف نفسه بعبارات واضحة. ومعندوش تقييم 
ثابت لنفسه» وبيستنى دايا مدح وتأكيد من اللي حواليه» وده 
لأنه معندوش تقييم واضح وحقيقي لنفسه. يعني يمكن في 
يوم يقول أنه أنجح شخص في العالم» ووقت تاني يقول أنه 
أفشل شخص على الكوكبء أو ممكن يبرر أنه منجحش لأن 
العامم ببساطة مقدرش يقدّر موهبته. مبيقدرش يتعامل مع 
مشاعرهء فلو الدنيا ماشية على مزاجه بيبقى طاير في السماء 
ولو العكس بيتحول لكائن بيحكمه الغضب. 

بيحط أهداف لنفسه بناء على اللي الناس بتقدره وعايزاه. 
علشان كده السوشيال ميديا مكان مثالي لأنه تقدر تقيس ده 
مخ حقلال: ‏ اللانكس.. .والتعليقات: :والشاهداة» .ونا" تحط 
أهداف بيحطها عالية قوي بالمقارنة بإمكاناته زي أني هبقى 
أحسن لاعب كورة في التاريخ أو هبني خمسين عيادة طبية في 
إفريقياء ويبدأ يتكلم عن أهدافه دي كأنها حصلت خلاصء أو 
العكس بيحط أهداف قليلة دل وده بيبقى تعبير عن أنه 
أكبر من الظروف وأنها مينفعش تقيمه زي الطالب اللي يقعد 
في الحصة مقتنع أنه أذى من المدرس وأنه مش هيضيع وقته 
يسمع الحصة ويذاكر. 


يبقى عنده حاجة واحدة من التوصيفين دول زائد حاجة واحدة من 
التوصيفين الجايين الخاصين بالتعامل مع الآخرين. 

3. انعدام القدرة على إظهار التعاطف مع أحاسيس الآخرين 
واحتياجاتهم مع أنه في نفس الوقت منتظر المدح والتقدير 
منهم واعتياده على التضخيم من قيمة الأشخاص في دوايره 
لاعتقاده أن ده بيزود من قيمته هو شخصياء بالإضافة لظنه 
أنه تأثيره على غيره طاغي وأكتر مما هو موجود في الحقيقة. 


4.. سطحية غلاقاتة العاطفية: خصوصا أنه مبيقدرش يقن لوده 
لفترات طويلة وبيحتاج الطرف التاني داما علشان يحسسه 
بقيمته» وده واللي بيخليه يختار الشريك بناء على شكله أو 
فلوسه؛ أو وضعه الاجتماعي علشان يحسن صورته قدام العام. 


في النهاية التشخيص مش هيتم إلا إذا كان الشخص عنده السمات 
امرضية اللي قولناها متأصلة في شخصيته واستمرت لفترات طويلة كافية 
للاستدلال وفي ظروف مختلفة زي الشغل والبيت والعيلة. 


في بعض الحالات النرجسي بيكتشف قد إيه أنه مؤذي لغيره وأنه إزاي 
قضى حياته كلها بالشكل ده ويبدأ يقول أنا محتاج أتغي. وده ممكن 
بيحصل بلا الشخص بيكبر في السن» أو موجة نجاحه المهني خلصتء أو 
فقد علاقاته العاطفية وبقى وحيد. ومع الوقت ده بيسببله أذى نفسي 
كبير. لأنه بيحس بكم الفراغ اللي جواه والأوهام اللي كان بيطاردها 
طول عمرهء لكن ده أكيد بيكون أفضل ليه لأن داه النضوج مؤم. 

في كتاب لدكتور آلان فرانسيس بيقول إننا مينفعش نشخص حد 
باضطراب الشخصية النرجسية إلا إذا كان بيحس بأ ذاتي» وللأسف قليل 


جدا من النرجسيين بيحسوا بده وبيعتبروا اللي هما بيعملوا مش أكتر 

من تسويق لنفسهم مع أنهم في الحقيقة بيستخدموا التلاعب 
والاستغلال علشان يوصلوا لأهدافهم, فاعتبارهم مرضى نفسيين في 
الواقع بيقلل من أصحاب امرض النفسي الحقيقيين اللي بيواجهوا امرض 
بشجاعة وبيتألوا بسببه. 


هل يمكن معالجة النزجسي؟ 

بما أن أغلب الأمراض النفسية ليها أدوية وطرق علاج ممكن تقلل من 
أثرهاء فهل ده ممكن يحصل مع النرجسي؟ 

في حالات الطبيب ممكن يساعد النرجسي أنه يتعاطف مع غيره عقلياء 
لكن من غير مشاعر ورا التعاطف ده. ممكن يفهم أنت ليه غضبان. 
يفهم بسء لكن مبيظهرش معاها أي مشاعرء وبدون مساعدة ا لمتخصص 
مكانش ممكن ده يحصل. 

ومفيش دلائل واضحة أن في حالة تم علاجها تماما من النرجسية: لأنه 
في العادة مبيبقاش عارف أنه عنده اضطراب نفسيء لكن في حالات 
بيقدروا ممتنعوا عن عادات وأفعال معينة 000 جودة تعاملهم 
مع غيرهم زي أنهم يلتزموا بمواعيدهم أو يتحملوا نتيجة أفعالهم 
النزجسية. لكن في حالات كتير التدريب ده بيروح هدر مع أول حالة 
إحباط وبيرجعوا لحالتهم الأولى» لأنهم حساسين جدا لأي حاجة تقف 
في طريقهم أو تنتقدهم, وفي العموم النرجسيين بيكونوا أول ناس 
بيسيبوا العلاج ما ميلاقوش أي تقدم. 

في النهاية النزجسي اللي بيحاول يتغير لازم يبقى عنده التزام كامل مع 
المعالج وتمرينات يومية لتعديل الأفعال النرجسية مع الناس اللي 
حواليه» ويمكن أهم حاجة ممكن يتعلّمها هو أنه بدل ما يرد بتلقائية 
على الناس يبدأ يستجيب بطريقة أكتر عقلانيةء وبدل ما يستخدم 
الطريقة اللي اتعود عليها يستخدم عقله لثواني قبل ما يقول أو يعمل 
اعتبار النزجسي صاحب اضطراب نفسي من غير ما يكون بيحس بأي أط. 
لكنه بيسببه للآخرين وبياخد بسببه امتيازات ونجاحات يمكن ميكونش 
بيضيف للعلم والعالم حاجة دلوقتيء فالأولى أننا نركز على الأنماط 
النرجسية والأفعال النزجسية ونعامل أصحابها على الأساس ده. 

الفصل الثانى 
تشريح النزجسية 
ممكن نفهم الث لشخصية النرجسية أكتر لو حاولنا نحلل ونشرح السمات 
اللي بتحركها واللي ممكن نقسمهم ان مجموعات أساسية 
ومتكاول كين أقاط الأفعال والأفكار اللي بتنتج عن السمات دي وامتى 


تكون سامة وامتى تكون عادية وإزاي الأماط دي بتأثر على الشخص 
المرافق للنرجسي وبتحسسه بإيه وإيه أثرها في نفسه. 


اللي بيخلنا نعتبر الأنماط دي نرجسية هو استدامتها وتكرارها عكس 
الأشفخاص غير النرجسيين ين اللي ممكن يعملوا حاجة أو اتنين وبعدين 
يعتذروا وغالبا 0000 تاني. 


المجموعة الأولى هي مجموعة السمات الشخصية زي عدم القدرة على 
التعاطفء. والتلاعب, والغيرة» والكدب. وحب السيطرة. وا مجموعة دي 
ممكن تكون السبب في فشل أي علاقة, لأنها بتخلي كل لقاء هو تحدي 
للخروج بأقل خساير. وكل ما العلاقة كانت أقرب كل ما كان التحدي 


2 
اصعب. 


المجموعة التانية هي المجموعة السلوكية زي السطحية. والمظهرية 
والبخلء» والحسد. يمكن المجموعة دي اللي بتبقى واضحة أكتر, لأنها 
بتترجم لأفعال زي أننا نشتري حاجات غالية ونقعد نتكلم عليها أو 
نعمل عمليات تجميل كتيرء وبتبقى أكيد واضحة جذا في برامج 
تليفزيون الواقع. 

المجموعة التالتة هي مجموعة ا مشاعر وعدم القدرة على إدارتهاء وده 
بينتج عنه الغضب والشعور بالعار وعدم القدرة على تحمل الوحدة, 
وده كله بيخلي الشخص غير متوقع وبيدينا أحاسيس وتقييمات 
متضاربة عنه. 


امجموعة الرابعة هي ا محموعة العدائية, واللي فيها الشعور الدائم 
بالاستحقاق. والعظمة. والغرورء والشماتة. والرغبة ف الانتقام, 
والاستغلال» والعدائية السلبية. 


المجموعة الخامسة والأخيرة هي المجموعة الإدراكية اللي هنلاقي فيها 
الشكء والحساسية الزايدة» والرياء» والفهم المحرف للعدالة. 


السؤال هنا أنا بعمل حاجات من دي وعندي بعض الصفات ديء هل 
أنا نرجسي؟ الإجابة هتبقى أن النرجسية هي نمط من الأفكار والأفعال 
بيستمر لفترة طويلة» وكلنا لأننا بشر ممكن نعمل حاجة أو أكتر من 
الحاجات زي أننا نغير من شخص غني أو نلقّح بالكلام على حد مضايقين 
منه ذه كله ميخليناش نرجسيين إلا لو دي بقت شخصيتنا وبنتعامل 
بيها أغلب الوقت. 

المجموعة الأولى: السمات الشخصية 
السمات الشخصية يمكن هي أكتر الحاجات المؤلة في تعاملنا مع 
النزجسيء لأنها بتبقى في طبيعته وبتحدد طريقة تعامله مع الناس» وده 
بيخلينا مش مستريحين في التعامل معاه ونبدأ نقلق» وممكن كمان نبدأً 
ونقدر نقسمها هنا ل 8 أنماطء وهي: 
انعدام القدرة على التعاطف. 
التلاعب. 
الإسقاط. 
الكذب. 
عدم احترام الحدود الشخصية. 
الغيرة. 
التلاعب العقلي. 
الرغبة في السيطرة. 
وهنتكلم عن كل نمط لوحده. 
1. انعدام القدرة على التعاطف 


بم اذخ يأ حصأ بخن د مخ 


انعدام القدرة أو الرغبة على فهم تجارب ومشاعر الآخرين وعدم وضع 
اعتبار لحجم تأثير الأفعال على الآخرين. انعدام القدرة ده ممكن يكون 
هو الدافع ورا البرود والبعد اللي بنحسه مع ناس وجودنا معاهم بيبقى 

كأننا قاعدين قدام مراية مبنشوفش أي رد فعل أو تفاعل منهم مهما 
اتكلمنا وحكينا. 


النزرجسيين ممكن يفهموا الشخص زعلان ليه. بس مش هيبنوا عليها أي 
حاجة في أفعالهم أو أفكارهم. 
النزجسيين ممكن يعيطوا وهما بيتفرجوا على فيلم» لكن لو نفس ا مشهد 
حصل قدامهم في الحقيقة مش هيحسوا بأي حاجة. مهما حاولت 
تتواصل معاهم مش بيسمعوا ومش بيهتموا بحد أقل منهم: ودول 
تقريبا كل الناس. 
انعدام القدرة على التعاطف هو اللي بيخلي علاقتنا بالنزجسيين صعبة 
سواء كانوا أهاليناء أو أصحابناء أو حبايبناء لأن عواطفهم الداخلية مش 
متطورة وناضجة كفايةء وده بيبان في التعاطف أو في قدرتهم على 
التعامل مع مشاعرهم الداخلية» واللي بيمنعهم أنهم يهتموا بمشاعر 
غيرهم. 
انعدام التعاطف ممكن يبقى في المستويات العادية ما ميبقاش نمط 
متكرر أو ملا تبقى تحت حدث ضاغطء زي أن ابنك تعبان مثلًا أو 
اترفدت من الشغل ومهتمتش تركز غيرك حاسس بإيه أو محتاج إيه. 
لكن في العادة ما بتفوق بتحس بالذنب. وممكن تقدم اعتذارك 
وبتحاول متتصرفش بالشكل ده تانيء» 
لكن انعدام التعاطف المرضي نقدر نحسه لا يكون الشخص نادرا ما 
بيهتم بمشاعر وأفكار غيره, ومبيسمعش حدء وبيقاطع اللي بيتكلم, لأنه 
مش مهتم أنت هتقول إيه ودابما شايف احتياجاته أهم من احتياجات 

أي حد تانيء» ولو يوم سألك عن حالك بيبقى مش منتظر إجابة منك 
وبيحاول يقلل من التحديات اللي بتواجهك مقابل أن تحدياته هو أكيد 
انعدام القدرة على التعاطف بيحسسنا بأن صوتنا مش مسموع. بأننا 
شفافين ومش مفهومينء وبالتالي بنحس بأ داخلي. 

2. التلاعب 
التلاعب حاجة شبه فكرة اللعب بالعرايسء, الشخص فيه بيحلل ا موقف 
ويبدأ يستخدم الناس اللي موجودين علشان يحقق اللي هو عاوزه من 
غير وضع أي وزن أو اعتبار لرغبات ومشاعر الناس اللي هو بيتلاعب 
المتلاعب الشاطر ممكن يسيبك لفترة بعد ما ال موقف يخلص حاسس 
أنك مبسوط وأنك عملت اللي أنت عاوزه وفي الآخر ما تكتشف اللي 
اتعمل فيك بتبدأ تحس بالأم, وبالتالي التلاعب هو فن البيع في أفضل 
صورة ليه. 
التلاعب بيخلي النرجسيين بيحافظوا على تقديرهم المهتز بأنفسهم, 
وافتقادهم للتعاطف بيخليهم مش مهتمين بمشاعر غيرهم ومين ممكن 
يتأذي أو يتأم. في الحالة دي المتلاعب بيتعامل مع الناس على اعتبار 
أنهم أدوات لتحقيق مراده ويمكن التخلص منهم بعد ما أهميتهم 
تخلص, وبالشكل ده الحياة بالنسبالهم بتبقى معادلة صفرية فيها فايز 
واحد والباقي خسرانين. 

مفيش حاجة اسمها تلاعب صحيء لكن في أوقات بنحاول ندلّع حد 
مشوار بعيد مثلًا وأوقات بنطلب وساطة حد الناس بتحترمه علشان 
يخرحنا من التزام مش عاوزين نعمله. وفي الحالات دي بردو الوضع 
مبيكونش مثالى, لأنه يعتبر تلاعب وحتى القليل منه ممكن يفقد الناس 
الثقة فينا ويجرحهم. 
في حين إن التلاعب المرضي بيبقى حاجة زي أنك تستخدم أحداث قدهمة 
علشان تحسس غيرك بالذنب والضعف قدامك وتاخد اللى أنت عاوزه, 
وممكن يتطور التلاعب ويتحول لحاجات أصعب زي الاستغلال 
والابتزاز. 
التلاعب بيحسسنا أننا أغبياء ومنتهكين وممكن نفقد الثقة في الناس. 
3. الإسقاط 
الإسقاط هو آلية دفاعيه نفسية بيستخدمها الشخص بدون تفكير بأنه 
يتهم غيره بعيوبه ومخاوفه, هو زي مثلًا حد بيكدب فيتهم غيره أنه 
بيكدب» الراجل اللي بيخون هيتهم مراته أن هي اللي بتخون. 
النزجسيين في العادة بيبقوا أشخاص هشينء والإسقاط بيبقى وسيلة 
معاقبة الآخرين على عيوبهم هما الشخصية» بسبب عدم نضجهم وعدم 
معرفتهم لقدراتهم وعيوبهم زي ما يكونوا حاسين أنهم بيتصرفوا غلطء 

لكن عقلهم لسه مش قادر يستوعب ده. فبدل ما بيحاول يفهم بيبدأ 
يرمي التهم على غيره. 
واشان الانتقاظ رقن راع ضرقي عد اب الأزقا لول الو ع وو انهه 
اتهامات بحاجات احنا معملتهاش فبنبدأ نشك في نفسنا. 
لكن كلنا بيحصلنا مواقف بنكون فيها مضغوطين مش قادرين نستحمل 
الإحساس بالخوف أو الذنب. فبنبدأ نزيح الضغط ده من علينا ونحطه 
على حد تاني ده بيحصل من وقت للتاني وهيفضل ف ال مستوى العادي 
ما دام مبقاش شيء بنعمله بشكل دوري ومستمر وبنحاول منكرروش 
تاني وبيتحول لشكله ا مرضي ما يبقى وسيلة دفاعنا الأولى بلا بنواجه أي 
الإسقاط بيحسسنا أننا مش مفهومين ومحتارين وممكن نبدأ نشك في 
4. الكدب 
الأشخاص النرجسيين بيكدبوا باستمرار وبيبقى من الصعب أننا نثق 
فيهم بعد كده. لكن في أوقات بنبقى محتاجين حد نثق فيه فبنفضل 
نطلعلهم مبررات. 
دافع النزجسي في الكدب بيبقى لتجنب العقاب على حاجة عملها أو 
لتبريرهاء وده بيبقى الدافع الأكبر أنهم يبرروا كل حاجة عملوها علشان 
يحافظوا على إحساسهم الهش بنفسهم وقيمتهم. وللأسف هما 
مبيبقوش فاهمين أبعاد الكذب ده وبيآثر على غيرهم إزايء ومع الوقت 

ده بيقلل من الثقة والاحترام والنرجسيين بيبقوا متمرسين في الكدبء 
ومع الوقت ممكن الكدب يتحول الي غش واضح. 
إنما لو بررنا مثلًا تأخيرنا بأن الطريق زحمة أو لغينا خروجة بحجة مش 
حقيقية فدا ممكن يبقى في حدود الكدبة البيضا ما دامت مش هتضر 
حد وما دام مبقتش مط متكرر بنعمله علطول. 
لكن الغريب أننا بنبقى أفضل في الكدب مع الوقت كل ما نكدب أكترء 
في ناس الكدب عندهم بيبقى أكتر من الحقيقة: بيبقوا كأنهم عايشين 
حياة مزدوجة وبيبقى سهل قوي عليهم ينصبوا على الناس بدون أي 
شعور بالتوتر أو القلق. 
الكدب بيحسسنا بانعدام الأمان والشك الدائم والغضب. 

5. انتهاك الحدود الشخصية 
هنا ممكن نوصف الشخص النرجسي بأنه وقح أو بجح لأنه بيسأل أسئلة 
حساسة وشخصية من الواضح أن الشخص التاني مش عاوز يتكلم عنهاء 
وده كله بسبب إحساسه باستحقاقيته أنه يعرف كل حاجة. وكمان 
ممكن يديك نصايح بطريقة فجة ومش مريحة من غير فلاترهء ممكن 
ف ناس توصفهم أنهم صرحاء لكن لكل شيء حدود. 
النزجسيين في العادة بيكونوا أقرب أنهم يخونوا شركاءهم: وده ممكن 
بيبدأ من منطقه انتهاك الحدود الشخصية سواء في الشغل أو المعارف. 
الموضوع بيزيد لو عندهم سلطة مدير مثلا في الشغل والطرف التاني في 

العادة بيبقى تحت هيمنة الشخص النرجسيء فالعلاقة بتوصل لمنطقة 
مش مريحة من علاقة الرئيس بالمرؤوس. 

يمكن عدم احترام الحدود الشخصية دامما حاجة مش لطيفة» لكن في 
علاقات بين ا معارف ممكن يكون فيها مساحات أوسع للمشاركة ما دام 
الطرفين معندهمش مشكلة: لكن في بعض الحالات بيبقى في طرف مش 
مرتاح بس مبيحبش يقول علشان يحافظ على العلاقة. فعلشان نحافظ 
على علاقاتنا صحية محتاجين من وقت للتاني نراجع حدودنا ونتكلم مع 
الطرف التاني لو حاجة مضايقاه من حجم تدخلاتنا. 

انتهاك الحدود الشخصية ممكن يكون في صورة أننا نستخدم زمايلنا في 
الشغل. خصوصا لو كانوا إداريا أقل مننا في الرتبة» زي أننا نطلب منه 
يشتريلنا حاجات شخصية: أو ياخد كلبك يومين وأنت مسافر, أو ممكن 
تكون من خلال مشاركتنا تفاصيل حياتنا الشخصية معاه. وممكن يكون 
هو مش مهتم أو بيتأذي منهاء أو ممكن يكون بأننا نبعت هدايا في 
توقيتات غير مناسبة أو نبعت رسايل فيها إيحاءات جنسية: ومهم كمان 
نوضّح أن من ضمن انتهاك الحدود الشخصية أننا نعامل أولادنا 
المراهقين أنهم لسه رضع ومنسمحلهمش ياخدوا قراراتهم بنفسهم 
ونفضل ننتقدهم على طول الخط. 

انتهاك 'الخدوة الشخصية بحسسنا بأننا مهدديق: ذاما فقن مرتاحين 
ومنتهكينء وفي حالات تانية بنحس بشعور زائف بالخصوصية. 

6. الغيرة 
الغيرة بتنعكس في حاجات زي الحسد أو الحماية الزايدة للحاجات اللي 
بنحبهاء واللي ممكن تبقى بسبب طفولة تنافسية. أو حالة خيانة في 
الماضيء أو الحساسية الزايدة» أو انعدام الأمان النفسي الإنسيكيوريتي» 
وممكن بردو تكون ف حالات بنواجه فيها خطر حقيقي ف مساحاتنا 
الآمنة. 


الغيرة ممكن تبقى في أن الشريك بيقضي وقت أطول برة البيت أو مع 
ناس تانيينء أو ممكن تكون من علاقة اتنين ناجحة وسعيدة, أو ممكن 
تستمر بين الإخوة ونفضل مركزين أن أخونا بياخد معاملة مميزة من 
أهلنا لحد دلوقتي, أو أن أختنا نجحت وجوزها شخص مريح. أو أنها 
اشترت بيت كبير وأنا لسه عايشه في إيجار. 


الغيرة قايمة عموما على انعدام الأمان النفسي الإنسيكيوريتي 
والترجسيين عندهم ده. 

كلنا حسينا بالغيرة في لحظة ما في حياتنا من إخواتنا أو أصحابنا أو واحد 
كسب مليون جنيه ده كله ممكن يبقى عادي لو فضلت في حالتها 
القصيرة اللي مبتاخدش وقت طويل عكس الترجسيين اللي غيرانين طول 
الوقت لأنهم عندهم انعدام أمان نفسي إنسيكيور وحساسين بزيادة 
فشكا ك5 

لو جوزي بيشتغل معاه زميلة حلوة وبيقضي معاها 8 ساعات كل يوم 
هيكون من الطبيعي أي أغيرء أو لا نفتح السوشيال ميديا ونلاقي حد 
ناشر تفاصيل أنه سافر نص العام وأولاده في مدارس غالية وراكب عربية 

بحلم بيها أكيد لازم أغيره بس هيساعدنا أكتر أننا نتعامل مع فكرة أن 
ده العادي وداما هيبقى في حد عنده حاجة مش عندي. 


الغيرة بتعتبر مرضية ما يبقى الخبر الحلو عند غيرك بيسببلك شعور سيء 
أو يخليك تعترض بشكل علني على حظه وتصرح أنه ميستاهلش اللي 
هو فيه وممكن كمان تسيء ليه. 

وكمان ممكن تتطور لأفعال زي أنك تراقب شخص وتمشي وراه وتبص 


على كل تعليقاته على السوشيال ميديا وتشوف بيتفاعل مع مين وتلاقي 
نفسك في النهاية بتتهمه بالخيانة. 


الغيرة لو كانت جوا العيلة فهي بتخلق وضع مش مريح بالمرة مين أخد 
أكتر ومين ا مفضلء وده بيخلينا طول الوقت بنصور الأحداث القدممة 
بصورة أكبر من الحقيقة وده بيبقى المبرر لغيرتنا. 
الغيرة بتحسسنا أننا منتهكين وأن في حد بيهاجمنا ومش بيحترمنا. 

7 التلاعب النفسي والعقلي أو جاسلايتنج 
ظهر التعبير جاسلايتنج لأول مرة في مسرحية سنة 1930 كان الزوج فيها 
بيوطي نور اللمبة وما الزوجة تلاحظ خفوت الضوء ينفي هو أن ده 
حصلء ويرجع يعليها تانيء وهي تلاحظ. وهو ينفي» وده كان علشان 
يخليها تفقد الثقة في نفسها وحواسهاء وبالتالي تتجنن والنمط ده لسه 
جاسلايتنج هو نوع من التلاعب والإساءة النفسية. هنلاقي فيه داها 
جمل زي الكلام ده محصلشء أنا مقولتش كداء أنت مش حاسس بكده. 

أنت بس متلغبطء ومش هتكلم معاك لو فتحت ال موضوع ده تاني» هو 
بيبقى ادعاء واضح أنك مش فاكر الموضوع كويس أو فسرته غلطء 
وممكن كمان ييجي بطريقة تغيير ا موضوع والتركيز على حاجة تحسس 
الطرف التاني بالدونية زي أنك تفتكر له غلطة قدمة مثلّه أو ممكن 
بأننا نفسر الحاجات بأن الطرف التاني بقى حساس زيادة والموضوع 
بسيط. 


في كمان الجاسلايتنج بالنيابة» يما تلاقي أكتر من حد بيبرر ويحور في 
الحدث اللي حصلء وده بيحصل أكتر بين المتجوزين وأهاليهم اللي 
بيبررو لأولادهم. 

ولكن أخطر حاجة بتكون ما بنمارس الجاسلايتنج مع الأطفال. لأنهم في 
العادة بيكونوا هشين ومنفتحين على أهاليهم اللي المفترض أنهم أمناء 
ومبيكدبوش عليهمء لكن بلا الوالد بيعمل ده مع طفله. الطفل بيبداً 
يشك في نفسه ويفقد ثقته فيها قبل ما يشكك في والده. ومكن حتى 
ما الطفل ده بيكبر ويفهم إيه اللي كان بيحصل له بيفضل إحساسه 
بفقد الثقة ونفي إحساسه موجود. 

الشريك العاطفي اللي بيعمل ده بيسبب جروح عميقة لشريكه وبيقلل 
من ثقته في الناس حتى بعد ما ممشي. 

المدير كمان بيكون تأثيره قوي ما تنفذ اللي مطلوب منك بالضبط 
ويرجع هو يبلغك أنه مطلبش كده وأنت غلطانء فتبدأ تشك في نفسك 
أكتر وأكتر. 

مع الوقت ممكن تبدأ تقول إنك مش فارقة معاك وإن الموضوع مش 
مضايقك. في الحالة دي أنت بتكون بدأت تجاسلايت نفسك. 

في بعض الحالات بتكون متأكد أنك عملت حاجة وبتكدّب غيرك» زي 
أنك نسيت تحط البيبسي في العربية واحنا طالعين رحلة: لكن لا 
بتكتشف أنك معملتش كده بتعتذرء وفي الحالة دي مبيبقاش 
جاسلايتنج. علشان أنت مكنتش بتخدع حد. 


الجاسلايتنج هو كل الحاجات اللبي بتشكك قِ حقايق الغير ومشاعرهم 
بقصد التلاعب. 


8. التحكم 

النزجسيين عندهم انعدام أمان نفسي إنسيكيور وفاقدين للثقة في 
نفسهم, وجواهم فوضى نفسية مستمرة» ومن خلال محاولاتهم للتحكم 
في شركائهم أو دوايرهم بيستمدوا إمانهم في نفسهم وثقتهم فيها. 

وده ممكن يبان في الأهل اللي بيتحكموا في كل تفصيلة في حياة أطفالهم 
من مدارسهم لتخصصاتهم, ويمكن صحابهم كمانء والموضوع بيتطور 
ويوصل أن الأهالي الأغنياء بيستغلوا فلوسهم في أنهم يخلو أولادهم 
ينفذوا اللي هما عاوزينه وإلا هيمنعوا عنهم المنح اللي بتوصلهم» 
وممكن كمان يوصل لدرجة أن في أولاد بيفضلوا ينفذوا أوامر أهاليهم 
المنافية لأفكارهم وتفضيلاتهم حتى بعد ما أهلهم مموتوا. 

رواد الأعمال ممكن يستخدمواأ ده مع موظفيهم ويركزوا ف كل تفصيلة 
ف النظافة والترتيبء والدنيا تقوم لو ف غلطة صغيرة والموضوع ممكن 
يتطور كمان للضربء وده كله بيبقى تعبير عن انعدام القدرة على 
التعامل مع المشاعر الداخلية وفقدان الثقة بالنفس. 

الرغبة في التحكم ممكن تتحول لأنها تبقى وسواس قهريء لأن كل حاجة 
بتحصل خارج السيطرة هي ضرب في أساسيات ثقة النرجسي في نفسه. 
في قصص كتير عن ناس كانوا بيهتموا بوضع الدباسة على المكتب في 
مكان معينء والدنيا تقوم لو اتحطت في مكان تاني أو كوباية القهوة 
اتأخرت دقيقة أو الفوطة اتحطت بالعكس في الفندق. 


ولأن النرجسيين عندهم شعور دائم بالخوف من الوحدة بيفتكروا أن 
التحكم هيخليهم يقدروا يحافظوا على الناس حواليهم. 

أو ممكن يمارسوه لرغبتهم في إخفاء أي مشاعر ممكن تتفسر على أنها 
ضعف في اعتقادهم زي الرحمة والحزن.ء خصوصا أن الأشخاص 
النزجسيين لما بيحسوا بأي مشاعر سلبية زي الحزن بيكون التعبير عنها 
عن طريق الغضب. 

لكن في ناس كتير بتحب حاجتها مترتبة زي في الهدوم مثلاه الألوان 
المتشابهة جنب بعضء لكن مش هيهزقوا حد لو معملش ده. الأهالي 
مثلًا بيدوا نصايح لأولادهم على أمل أنهم ينفذوهاء لكن مش بيقفولهم 
على الواحدة في كل تفصيلة.» ده مش ممكن نعتبره تحكم مرضي إلا ما 
بيبقى موجود بيبقى هو المحرك الأساسي للعلاقة, والنرجسي بيبدا 

يتحكم في الناس كأنهم قطع شطرنج بيتحركوا طبقًا لنظام مش أفراد 
ليهم إرادة حرة» في الحالات دي بيكون النظام قبل كل حاجة. 

الحياة مع شخص نرجسي متحكم كأنك قاعد في قسم شرطة بيراقب كل 
حاجة ويقيم كل حاجة ويدي الموافقة والأمرء فتحس أنك ملكش حيلة 
ومش مهم.ء لكن غضبان. 

المجموعة التانية: وهى السمات السلوكية 

وهي السمات اللي بتميز سلوك الشخص النزجسي بيحب شكله يبقى 
عامل إزاي» عايش فينء بيصرف فلوسه فين والسلوكيات دي بتبقى 
تعبير عن أنماط تانية زي انعدام القدرة على التعاطفء والاستحقاقية, 
وانعدام الأمان النفسي الإنسيكيوريتي» ومع ذلك كل واحد فينا ممكن 
يفسر السلوكيات دي بشكل مختلفء يعني ممكن حد يشوف أن 
إنستجرام الرجسى رائع لكن حد تاني يشوفه تافه. 

في أربع أنماط رئيسية هنتكلم عنها في مجموعة السمات السلوكية 
وهي: 


1 
2 
3. البخل. 
4 


1. السطحية 


بالنسبة للنرجسي كل شيء هو عرضء وعلشان كده عمليات التجميل 
والعربيات الغالية مهمة. وما دام بنقدر ننشر صور حلوة على إنستجرام 
يبقى مش مهم أي حاجة تانية» مش مهم أننا نبقى في علاقات صحية, 
أو أننا حتى نقدر نعيش نتبسط بحياتنا. لو عملوا حفلة بيبقى امهم 
يبقى عندهم أكبر كيكة وأضخم بوفية وأجمل تماثيل. السطحية مع 
الاستحقاقية والغرور بيكونوا الدافع الرئيسي لنوع من الاقتصاد مبني 


46 


على النوع ده من الانطباعات» اقتصاد التجميلء والأسنانء والعناية 
بالبشرة. وزراعه الشعرء ونحت الجسم. 

ثقافتنا دلوقتي بتقدس الشباب وبتدفعنا نعمل أي حاجة علشان نبان 
أصغر ونخفي آثار السن اللي بيبان علين وده كله بيستنزف وقت 
وفلوس للأشخاص اللي بتبقى دي أولوياتهم: ولأن الوحسيك ف ريا 
هي انعدام الأمان النفسي إنسيكيوريتي» فهما بيفتكروا أنهم ما يجملوا 
امظهر الخارجي مش هيبقوا لازم يقلقوا من جوهرهم الداخلي. 


الآباء السطحيين بيبقوا متوقعين أن أولادهم يفكروا بنفس طريقتهم, 
وما ده مبيحصلش بنلاقيهم بينتقدوا وزن أولادهم وشكلهم وهواياتهم, 
يمكن كمان اختياراتهم الدراسية» ويمكن كمان الآباء يجبروا الولاد على 
ممارسة أنواع من الألعاب أو النشاطات اللي بتخلي شكلهم كويسء أو 
أن الآباء بيحبوهاء وللأسف بعض الأبناء ممكن يستمر في ممارسة 
الأنشطة اللي هو مش بيحبها بس علشان بتسمحله يقضي وقت أطول 
الآباء السطحيين بيهتموا أكتر بشكل أطفالهم قدام العام أكتر من جودة 
حياة أطفالهم نفسها. 

ممكن السطحية تبان في أصحابك اللي بيقضوا أغلب الوقت في أخد 
صور سيلفي ونشرها أكتر من أنهم يقضوا وقت سعيد معاكء وبيردوا 
بأسلوب دفاعي لو حاولت تلفت نظرهم لده. ولأن المكانة الاجتماعية 
دافع رئيسي للأشخاص السطحيين.ء فمش غريب خالص أنتا نلاقي 

النزجسيين بيحاولوا يقربوا من ناس مكانتهم الاجتماعية عالية أو 
بيحاولوا يبقوا موجودين في أماكن ممكن يقابلوا الناس دي فيها. 


لكن ده ميمنعناش أننا نختار أحسن صورة في السفرية علشان نرفعها 
على إنستجرام» وده طبيعي في زمن السوشيال ميديا ما دام مش بياخد 
مننا وقت ومجهود أكتر من اللازم ويشغل مساحة مهمة في يومنا. 
السطحية بتبقى في مستوى مرضي للا نبدأ نحكم على الناس من منظور 
سطحيء زي أنه لابس من أنهي براند؟ أو راكب عربية تمنها كام؟ 
وبيقضي أجازاته فين؟ ونبداً نفلتر الناس على أساس المعايير دي. 


4ه ع 


2. الطمع والحسد 
ومعناه بأنك تعوز اللي مع غيرك. عاوز عربية أخوكء وبيت أختك. 
وسفرية صاحبك. أو يبقى عندك حاجة مزيج بين الحسد والغيرة 
بتخليك تركز مع اللي مع غيرك مش اللي أنت عاوزه أو محتاجه. 


والشهوة دي مبتكونش بس في العربيات والفلوس. ممكن كمان تكون 
في الزوج الغني والزوجة الجميلة» والموضوع بيبقى مسيطر عليهم 
لدرجة أنهم ممكن يقضوا ساعات يبصوا على الحاجات اللي هما 
عاوزين يجيبوها ويضيعوا وقت وفلوس لحد ما يوصلوا ليها وبعدين 
يبدؤوا يركزوا في حاجات تانية وكأن في وحش لا يمكن يشبع أبدًا 
وبيساعد في ده الموجة الاستهلاكية اللي ماليه العام اللي بيحاول فيها 

البياعين أنهم يقنعونا أن حياتنا هتبقى أفضل لو اشترينا الحاجة اللي 
هم بيبيعوها ويوفرولنا خطط سداد وتقسيط مختلفة بتساعدنا نشتري. 


والموضوع بيتطور بأن الأشخاص النرجسيين مش بس بيحسدوا الناس 
اللي عندهم حاجات هما نفسهم فيهاء لكن كمان الناس اللي عندهم 
حاجات هما اللي نفسهم فيها مش النرجسي حتىء ومن ناحية تانية 
النزجسيين بيحسوا أن الناس بيحسدوهم على اللي معاهم وما بيقابلوا 
حد عنده حاجات أكتر منهم بيبقى أكتر وقت مش مريح بالنسبالهم. 


ولأن النرجسيين شايفين أن الناس بتحسدهم أو نفسهم أن الناس 
تحسدهم فهما بياخدوا قرارات واختيارات بتخليهم عرضة أكتر للحسد 
زي أنهم يشتروا حاجات غالية ولو على حساب أنهم يبقوا مديونين 
بمبالغ كبيرة. 


النرجسي في العادة بيتكلم عن الشخص اللي بيحسدوا بصيغة تعظيم أو 
تحقير دابما زي أنه أجدع رجل أعمال في البلد أو أنه بس وصل للمكانة 
دي علشان ورث فلوس من أبوه وهو أصلا ميستاهلش اللي هو فيه. 


والوضع بيبقى أسوأ لو الشهوة دي دخلت جوا العيلة زي أن الأب مثلًا 
يحسد ابنه على النجاح اللي حققه أو السعادة اللي هو عايش فيها وده 
اللي بيسبب شعور بالذنب عند الطفل أو البالغ» وممكن يتطور أنه 
يخليه يتجنب النجاح أو السعادة مقابل أنه ميحسش إحساس الذنب 
اللي بيحسه تجاه أبوه أو أمه. 

لكن كلنا بنبقى عاوزين حاجة» بيت أكبر. عربية أحدثء سفرية أبعد. 
ويمكن كمان نحس ساعات بنوع من الحسد تجاه الأشخاص اللي عندهم 

الحاجات ديء وده شيء طبيعي ما دام الرغبة دي مخليتناش نضيع 
وقت أطول ونغرق في ديون أكبر ومخلتش مشاعرنا تجاه شخص معين 
تتغير يبقى احنا لسه في ا مستوى الطبيعي من الاشتهاء البشري عكس 
لو الموضوع بقى زي هوس بالنسبالنا ومبقناش نحط في الاعتبار أي 
حاجة زي أماننا المادي وعلاقاتنا بشركاثنا. 


3. البخل 


العجيب أن الأشخاص المشهورين بسطحيتهم واهتمامهم بالمظاهر هما 
أكتر ناس مشهور عنهم البخل. 

في أغلب الأحوال النرجسيين بيستخدموا الفلوس كوسيلة للوصول 
للمكانة أو الإبهار. وفي الحقيقة هما بمجرد ما يبهروك حالة الكرم اللي 
كانت موجودة في الأول بتنتهي وتتحول لحالة تانية جافة من البخل 
ويبدؤوا فيها يستخدموا مواردهم اطمادية علشان وكيوا فيك وا 
أنت كنت فرد من العيلة أو شريك عمل. 


ومش من الغريب أن مرتبات المديرين دلوقتي وصلت للمستويات دي 
ولسه مرتبات الموظفين الأقل في مستوى بيسمحلهم بالكاد أنهم يواكبوا 
الحياة استحقاقيتهم وعدم قدرتهم على التعاطف ورغبتهم في تأكيد 
مكانتهم بتخليهم ميشاركوش حد في أي حاجة,» حتى لو كانت دي جزء 
من حقهم وقدرتهم على تبرير أي شيء بيخلي بالهم مرتاح في النقطة 
دي ويقدّروا يناموا مرتاحين في حين أن زمايلهم بيكافحوا علشان يقدروا 
يعيشوا. 

وبيبقى مربك جدًا حجم التغير اللي بيحصل في العلاقات بعد ما بنعدي 
المرحلة الأولى الخاصة بالإعجاب من الكرم الأعمى لحالة محاسبة على 
كل قرش بيتصرف. النرجسي ممكن يديك الكريديت كارد ويلومك ما 
تستخدمه. لأن هما خلاص مبقوش محتاجين يبقوا كرماء معاك بعد ما 
خلاص بقيت معاهم, وكمان ممكن يتهموك أنك بتستغل كرمهم الزائد 
معاك. وكل ده بيبقى مبرره اقتصادي في الظاهرء لكن في الحقيقة هما 
بيستمدوا تقديرهم لنفسهم من خلال التحكّم والسيطرة على غيرهم. 


وييبقى غريب جدًا با بتلاقيهم يتحولوا لنمط الشخص الكريم بلا يبقى 
الناس كتير حواليهم ويبقوا مستعدين أنهم يمدحوهم. لكن في نفس 
الوقت بيرجعوا تاني لنمط البخيل فيما يخص احتياجات الأقارب وأي 
حد اهتمامه مش هيعود عليهم بفايدة. 

والموضوع مبيقفش عند الفلوس بس.ء البخل بيوصل للوقت وا مشاعر 
والاهتمام. الروح البخيلة هتحس معاها بالبرود والبعد وضعف 
الاستجابة. وده بيبان مما الشخص يزهق مثلًا للا طفل يكون بيحكيلوا 
عن آخر مغامراته أو مش مهتم ما يكون في حد بيحي قصة سعيدة. 
البخل والاقتصاد مش حاحة واحدة: البخل أنه يبقى معاك الموارد بس 
مبتستخدمهاش بدون سبب حقيقيء واللي ممكن يكون أنك بتحوش 
علشان تشتري حاجة فمبتاكلش برة زي الأول واللي في الحالة دي بيعتبر 
اقتصاد. والموضوع بيمتد للوقت والمشاعر, فلو مبتقدرش تجيب هدايا 
غالية دلوقتي علشان الدنيا مزنقة. لكن بتقدر تشارك وقتك ومشاعرك 
مع غيرك فأنت في كده متعتبرش بخيلء إنما لو بتطلع الآلة الحاسبة 

علشان تحسب صاحبك اللي طلب فرايز أكبر المفروض يدفع كام فأنت 
كده بخيل. 
البخل بيحسسنا بقلة القيمة وعدم الارتياح والإحباط. 

4. عدم الاهتمام 
انعدام القدرة على التعاطف بيعني أن النرجسي مبيهتمش باحتياجات 
ورغبات غيرهء ومن النادر أنه يسأل حد عن أحواله بجدية أو يقف 
جنبه في لحظاته الصعبة أو نجاحاته» وفي الأغلب هياخد قرارات ممكن 
تأثر عليك من غير ما يحط في اعتباره هي هتأثر عليك إزايء أو ممكن 
يقول كلام يجرحك من غير ما يفكر هيكون إحساسك إيه. وما تواجهه 
بنمط أفعاله دي هيرد بدفاعية جدا بأنه مقصدش كده أو أنك حساس 
زيادة عن اللزوم» وممكن كمان في بعض الأحيان يعتذر. 


في فرق رئيسي بين النرجسي والسيكوبات» أنهم مبيبقوش يقصدوا أنهم 
يجرحوا حد هنا زي السيكوباقء لكنهم محدودين عاطفياء اندفاعيين, 
مبيقدروش يفكروا برة نفسهم., وده اللي بيخليهم يقولوا ويعملوا 
حاجات مش لطيفة في أوقات كتير وده مش معناه أنهم مش ممكن 
يعملوا ده عن قصد.ء الشاهد هنا أنهم في أغلب الوقت بيكونوا بس 
النزجسيين مبيفلتروش كلامهمء مبيحسوش باللي قدامهم ومديين نفسهم 
صلاحية أنهم يقولوا أي حاجة تخطر على بالهم, لأن الفلترة والإحساس 
والتفكير محتاجين مجهود في كل لحظة وكل كلمة بتتقال أنت بتمسك 
نفسك قبل ما تقول الكلمة في وقت معين علشان متؤذيش غيرك. 

النزجسيين ببساطة مش مهتمين أنهم يبقوا حساسين علشان يبذلوا 
المجهود ده وبيبقى عندهم اعتقاد أنهم يقدروا يصححوا الموقف 
بالتقليل من قيمته أو حتى الاعتذار. 

عدم الاهتمام مؤمم ومش ذاها النية بيبقى ليها اعتبار الكلمة المؤذية 
هتفضل مؤذية وهتجرح حتى لو مكانتش مقصودة. 

عدم الاهتمام بردو بيدل على عدم التقديرء فالتخمين بيبقى لو أنت 
مهم للنرجسي كان هيفكر في الكلام قبل ما يقولهولك. وده بيخليك 
تحس أنك متستاهلش مجهود الفلترة اللي ممكن يتعمل. الوقت الوحيد 
الفي بيتصرف فيه النرجسيين بطريقة صح هي ما يبقوا في حضرة حد له 
قيمة عندهم, ممكن يبقى حد غني أو عنده سلطة. ولكن حتى في 
المواقف دي ولأنهم اتعودوا يتكلموا من غير ما يفكروا فمبيبقاش من 
المستبعد أنهم يقولوا كلام مش لطيف. 

كلنا مهملين بنسبة ما بننسى نسأل على صديق بيمر بفترة صعبة لأننا 
مشغولينء وممكن نقول تعليق عادي يبان أنه انتقاد. لأننا مكناش 
مركزين كفاية واحنا بنتكلم» لكن كل ده يفضل في ا مستوى العادي لو 
مبقاش نمط لتعاملاتنا وممجرد ما حد بينصحنا بنعترف بالخطأ ونعتذر 
ونحاول أكتر المرات الجاية أننا نبقى مركزين أكتر قبل ما نتكلم 
ومتحججناش أن دماغنا مشغولة. 

عدم الاهتمام بحسنا أننا مش متقدرين. شفافين» مش مسموعين 
وفك ا شل 

المجموعة التالتة: هي عدم القدرة على إدارة ا مشاعر 
الداخلية 

النزجسيين والأشخاص السامين عموما مبيقدروش يتحكموا في 
مشاعرهم: وجزء من ده سببه أنهم بيستمدوا تقديرهم لنفسهم من 
الخارج ولأنهم بالأساس عندهم انعدام أمان نفسي إنسيكيورء فهما 
حاسين دايما أنهم تحت التهديد. وبدل ما يتعاملوا مع مشاعرهم 
السلبية بطريقة سليمة فهما بيختاروا الإنكار أو إسقاط المشاعر دي 
على الغيرء ورا بيبقوا محبطين أو مضغوطين بأي طريقة فهما بينفجروا 
في الغضب بشكل أكبر بكتير من الشيء ا مسبب له. وموجات الغضب 
دي بتمتد لأنها تظهر لو حسو أنهم غيرانين» أو تخيلوا أن حد بيقلل من 
احترامهم: أو لو حسو أنهم مش متقدرين كفاية» أو ببساطة أنهم 
مخدوش اللي هما عاوزينه. والقامة تطول. 

الأثماط اللي بتندرج تحت ال مجموعة دي متعلقة بهشاشة النرجسي 
النفسية واللي بتخليه يحاول يتحكم في مشاعره الداخلية من خلال 
عوامل خارجية زي الرغبة داما في تلقي المدح والتأكيد من الآخرينء أو 
تجنب أنه يبقى لوحده فترة طويلة,» وعلشان كده مش من الغريب أننا 
نلاقي النرجسي بينجرف لسلوكيات تانية بتساعده على تحمل فوران 
المشاعر جواه زي ا مخدرات والخمرة والقمار والإسراف وإدمان الجنس. 


في خمس أنماط رئيسية هنتكلم عنهم في ا مجموعة ديء هما: 

الرغبة في تلقي المدح والتأكيد من الآخرين. 
4. عدم القدرة على البقاء وحيدا. 
الشعور بالعار. 
1. الهشاشة وانعدام الأمان النفسي الإنسيكيوريتي 

النزجسية تعادل انعدام الأمان النفسي المرضي الإنسيكيوريتي» ونمط 
الهشاشة ممكن نعتبره سبب لعدد من الأنماط المتعلقة بعدم القدرة 
على إدارة المشاعر زي الغضبء والدور اللي بتقوم بيه الهشاشة في 
طريقة تعامل النزجسي بتكون مفاجأة لناس كتير لأن النزنجسي قدامهم 
بيكون شخص عدائي مؤذي وصعب التعاملء فبيبقى من الصعب 
التفكير في أنه إزاي بيكون هش من جوه. لكن هشاشتهم بتيجي من 
كونهم محتاجين يزودوا ثقتهم بنفسهم من خلال نظرة الناس ليهم» 
وبناء على كده بيبقوا مهتمين بتقييم الناس ليهم» وهشاشتهم النفسية 
مرتبطة بردو بحساسيتهم الزيادة ضد أي رفض أو نقد حتى لو كان 
لطيف. وبناء أي رفض أو نقد أو تقدير أقل من اللي هما متوقعينه 
بيسحق الأنا عندهم وبيولّد طوفان مشاعر بيظهر على السطح في شكل 
غضبءه وعلشان كده بيكون من الصعب جداء ويكاد يكون من 
المستحيل أنك تساعد نرجسي على أنه يتطورء لأنه معندهمش القدرة 
على تقبل النصح البناء وهيبقوا مستعدين أنهم يعملوا هجوم مضاد 
عليك بدل ما يحاولوا يستفيدوا من بادرتك الحسنة. وعلشان كده 
النزجسي في أغلب الوقت مبيستقبلش أي نصيحة أو تقييم عن أفعاله 
لأن الناس بتظن أن الموضوع ميستاهلش أنها تستقبل موجة الغضب 
اللي في العادة هتظهر لو حاولوا يعملوا كده. 

ولأنهم أشخاص سطحيين ومهتمين بالمظاهر فدا بيبقى مربوط بهشاشة 

تقديرهم لنفسهم, وعلشان الحاجات السطحية قيمتها بتقل مع الوقت 
فهنلاقي النرجسي اللي بيعول على شبابه لما بيعجز بيبقى التعامل معاه 
أصعب, لأن تقديره لنفسه بيقلء وده بيسبب غضب ذدائم على أتفه 
الأمباب. وفي حالات أقل بيتضربه موجة من الاكتئاب. 


لكن كلنا عندنا الحاجة اللي مبنحبش حد يتكلم عنها أو يشاور عليها 
ومبنبقاش مستعدين نسمع أي انتقاد فيها ولو ده حصل ممكن يبقى 
رد فعلنا مبالغ فيه ونستقبل الكلام على أسوأ معانيه. وده هيفضل في 
مستواه الطبيعي لو قدرنا نمسك نفسنا واحنا بنعمل ده ونعتذر عن رد 
فعلنا اللي مش من طبيعتنا ورجعنا تاني لحالتنا العادية من التقدير 


الحميد للذات. 
الهشاشة بتحسسنا كأننا ماشيين على قشر بيض خايفين نكسره وقلقانين 
ومحبطين. 


2. الغضب والغيظ 


الأشخاص السامين والنزجسيين معندهمش القدرة على إدارة مشاعرهم: 
وعلشان كده ما أي حاجة بتهدد إحساسهم بنفسهم أو بتهدد مزاياهم 
أو استحقاقيتهم أو إحساسهم بالعدل بينفجروا بالغضبء. ومفيش 
غضب زي غضب النرجسي. 

أخبار موجات الغضب اللي بيصبها المديرين على الموظفين بنسمعها من 
كل مكان حواليناء والموضوع مش بس بيحصل في الشركات» بيحصل 
كمان في العائلات والمدارس وبين الأصحاب كمانء وللأسف الآلية دي 

بتدفع الناس أنهم يتعاملوا بحساسية شديدة ويتجنبوا أي حاجة ممكن 
تثير غضب النرجسي اللي ممكن ينفجر فيهم لأتفه الأسبابء وبالتالي 
النظام بقى مصمم لخدمة النرجسي وحمايته من أي حاجة ممكن 
تزعله والموضوع مش بس بيقف عند الغضب اللفظيء لكن كمان وفي 
حالات كتير بيتحول لدوامات من العنف الجسدي المتكرر اللي بيتبعه 
اعتذارات فارغة. 


التنشئة من أبوين با مواصفات دي ممكن توصلنا إحساس أن العام 
مكان مش آمن. والإحساس ده بيفضل معانا من واحنا صغيرين لحد ما 
لكن رد فعلنا على حالات الإحباط والإساءة والظلم من الطبيعي أن 
يبقى من ضمنها الغضبء ومن الصحي أننا نعبر عنه بطرق غير مؤذية, 
لكن الغيظ هو شعور متطور أكتر من الغضبء وبنحس بيه ما نقابل 
حالات أقسى من الظلم وانعدام الحيلة. واستمراره لفترة طويلة ممكن 
يبقى مؤذي لينا على ا مستوى الشخصيء لأنه بيأثر على هيكلنا النفسي 
كله. 

الغضب بيحسسنا بأننا خايفين ومعندناش حيلة وغضبانين وضعاف. 

3. الرغبة فى استقبال المدح والتقدير والتأكيد من الآخرين 


تخيل أن حد منع عنك الهواء مش هتستسخدم كل قوتك وطاقتك 

علشان توصل للهواء وتتنفسء. هو نفس الوضع للنرجسي محتاج طول 

الوقت يسمع كلمات التقدير والتأكيد ويستقبل هدايا ويحقق نجاحات 

علشان يقدر يعيشء وما دام خط الإمدادات شغال فالزجسي تمام, 

والسوشيال ميديا سهلت الموضوع, فمبقتش محتاج تخوض نقاش 
طويل مع حد علشان الناس تمدحكء دلوقتي ممكن وأنت في البيت 
تكتب بوست وتستقبل عليه علامات التأكيد من لايكس وتعليقات, 
لكنه زي ا لمخدرات مع الوقت الكميات الأقل مبتبقاش كفاية: فبتبقى 
محتاج بدل 100 لايك 1000 لايك. وفي سبيل ده في ناس بقت حياتهم 
قامة على إنستجرام بيختاروا خروجات. سفريات. مطاعم علشان 
إنستجرام. 


ولأن النرجسيين عندهم انعدام أمان نفسي إنسيكيورء فعلشان يحافظوا 
على تقديرهم لنفسهم محتاجين كلمات التقدير والمدح دي تبقى 
موجودة طول الوقتء ولو مبقتش موجودة فممكن يدخلوا في حالة 
من الكابة. 

العلاقة مع النزجسي بتكون دايا في اتجاه واحد؛ تأكيد ومدح متواصل 
موجة للنرجسيء وده اللي بيتسمى خط الإمداد اللي بيبقى موجود في 
كل علاقات النرجسي مع العالم» هو محتاج تأكيد دائم على نجاحه 
وقدراته سواء كان ده عبارة عن هداياء كلمات. مدح, جوايزء أو جمهور. 
أو متابعين حتى على السوشيال ميدياء والرغبة في استقبال الحاجات دي 
مبتنتهيشء طول ما أنت لسه جوه العلاقة فأنت محتاج تعمل ده وإلا 
العلاقة هتنتهي أو هتتأزم. وعلى العكس من النادر جدًا أن النزجسي 
يفكر يمدح شريكه. ولو فكر فهيبقى من باب التلاعب اللي منتظر من 
وراه مصلحة خاصة بيه. 


أننا مش محتاجينه وواعيين أننا كنا نفس الشخص الجيد قبل الكلام زي 
58 


بعد الكلام. عكس الناس اللي بيدفعوا الناس أنها تتكلم عنهم واللي 
تقديرهم لنفسهم بيعلى وينزل حسب عدد لايكات بوست النهارده. 
واللي من غير كلمات التقدير المتواصلة بيعيشوا في قلق وكابة. 
الرغبة في استقبال المدح بتحسسنا أننا مرهقين.» مستخدمينء زهقانين. 
ومتقززين. 

4. عدم القدرة على البقاء وحيدًا 


بالنسبة لكتير من النرجسيين ففكرة أنهم يبقوا لوحدهم لفترات طويلة 
بتبقى صعبة. خصوصا مع هشاشتهم النفسية ورغبتهم في الحصول على 
التقدير الدائم» وعلشان كده بيبقوا طول الوقت بيحاولوا يبقوا في 
مساحات متسمحلهمش يبقوا لوحدهم فترات أطولء وده بيبين ليه 
سمة الانفتاح على الآخرين إكستروفيرجن منتشرة بين النرجسيين. 


وفي سبيل ضمان بقاء حد معاهم طول الوقت ورعبهم من الاستقلال 
ممكن نلاقيهم بيتلاعبوا بالأفراد اللي في محيطهم ويبدؤوا يحسسوهم 
بالذنب علشان يفضلوا حواليهمء: وده بيبان أكتر في علاقات الآباء 
بالأبناء. 


في زمن السوشيال ميديا هنلاقي النرجسي طول الوقت بيبص على 
تليفونه بيتأكد أن الناس شافت البوست بتاعه وبتتفاعل معاه وأن 
مفيش حد تاني عامل بوست أفضل منهه وهنلاقيه داما بيشتي من أن 
الناس بيحاولوا يوصلوله طول الوقت وأن ده مسببله إزعاج. 


59 


وكمان النرجسيين بيحبوا يبقوا مسليين مش علشان رغبة عندهم وحب 
للناس: لكن علشان يتأكدوا أن الناس تفضل حواليهم وبيحسدوهم 
وبيهنوهم وبيشكروهم. 

لكن الموضوع بيبقى أصعب أنهم يدخلوا في علاقة جديدة من كتر 
العلاقات اللي هما بوظوها بسبب تصرفات نرجسية تانية. لكن لو 
النزجسي معاه فلوس هنلاقيه بيستخدم فلوسه علشان يخلي حواليه 
ضكة تونسه من خلال اوقا الكدرة د كان سمكة وو لف نان 
تقضي معاه وقت طويل. 


في العموم قليل جدًا من الناس اللي بتبقى عاوزه تقعد لوحدها طول 
الأيامء لكن في الأغلب بيبقى في وقت عاوزين نقضيه مع العيلة أو 
الأصحاب, وده بيبقى مختلف من شخص لشخص على حسب درجة 
انفتاحه على الآخرينء وكل ما تبقى منفتح أكتر هيبقى أصعب 
بالنسبالك تبقى لوحدك مدد أطولء والأشخاص اللمنفتحين بيبقوا 
منجذبين أكتر للشغلانات اللي فيها تواصل أكتر مع ناسء لكن مبيبقاش 
عندهم مشكلة كبيرة أنهم يقضوا وقت لوحدهم.: عكس النرجسي اللي 
مبيتحملش أنه ياكل وجبة لوحده وبيحس بالإحراج والشفقة على 
نفسه. ويبدأ يكلم كل الناس علشان حد يقبل يقضي معاه وقتء 
وممكن كمان ينفعل عليهم لو محدش قبل يقوم باطهمة. 

عدم القدرة على البقاء وحيدا بتحسسنا بأننا مخنوقينء زهقانين. 
وحاسين بالذنب. 

5. الشعور بالعار أو الخزي 

العار هو شعور عام بيحصل ما الشخص يعمل شيء سيء ويتكشف 
والناس تبدأ تحكم عليه. زي أن حد بيخون مراته واتكشفء فالناس 
هتبدأ توصفه بأوصاف مش لطيفةء وده غير الشعور بالذنب اللي 
بيحس بيه الشخص ما بيعمل شيء سيء ولو حتى الناس مكتشفتش 
الفعل» الشعور بالذنب هو شعور ناضج أكتر وبيخلينا نقدر نتعامل مع 
أخطائنا بشكل أفضلء عكس الشعور بالعار اللي بيخلينا نتصرف بغضب 
أكتر ونبدأ نهاجم الشخص اللي اكتشف غلصطتنا ونحاول نقلب الترابيزة 
عليه ونركز على عيوبه هو بدلا ما نقر بأفعالنا ونعتذر ونحاول نعذلها 
في المستقبل. 


الشعور بالذنب بيخلي الإنسان منزوي أكتر على نفسه وحزين عكس 
الشخص اللي حاسس بالعار اللي ممكن يدخل على السوشيال ميديا 
النزجسي بلا بيحس بالعار بيفكر في نفسه أول حاجة» يعني لو اتمسك في 
فضيحة زي فضيحة اطنتج هارفي واينستين هتلاقي كل الكلام البي بيقوله 
أن مين اللي بلغ عني وانتو خليتوا عيلتي تمر بوقت صعب بدون وضع 
أي اعتبار للضحايا لأنهم فعلًا بيكونوا مش مستوعبين أنهم عملوا حاجة 
غلطء الغلط الوحيد اللي حاصل أنهم اتكشفوا. 

في أسلوب من الاعتذار بيطلع من المسيئين زي أنا أعتذر أن فعلي تسبب 
في أذى لحد. وده بيبقى اعتراف مبدي بحدوث إساءة, لكن بيبقى إنكار, 
لأن الفعل في حد ذاته مسيء واللي بيعبر عن انعدام الوعي الذاتي 

بطبيعة الأفعال نفسهاء ودي بقت شغلانة ناس كتير أنهم يصيغوا 
الاعتذارات دي علشان يجنبوا موكليهم أي اعتراف ممكن يدينهم. 


السوشيال ميديا خلت نشر الفضايح أسهل وأننا نقدر نحسس الناس 
بالعار أسهل. لكن هل ذه بيمنع السلوك نفسه من الانتشار؟ للأمف 
لاه يممكن يحصل تغيير للحظات أو أيام» لكن لو الإنسان مبقاش بيعيد 
تقدير أفعاله من الداخل بدل من الخارج فمفيش تغيير ملحوظ 
هيحصلء زي ما قال جابريل جارسيا ماركيز: "العار ذاكرته ضعيفة". 
كلنا بنعمل حاجات غلط وممكن نتكشف وبيبقى جوانا شعورين واحد 
بالذنب وواحد بالعارء ولو شعورنا بالذنب أننا عملنا حاجة غلط أكبر 
من شعورنا أننا اهمسكنا تبقى آلية تعاملنا ماشية تمام ويمكن الاعتماد 
عليهاء لكن لو كنا بنبني أفعالنا على اعتبار إيه اللي هنتمسك فيه وإيه 
لا بدل ما نعمل الشيء السليمء ففي الحالة دي يبقى شعورنا 
بالاستحقاق هو اللي بيسوقنا واللي بيعني أننا مبنهتمش نتيجة أفعالنا 
إيه وممكن تأثر على مين. 

الشعور بالعار بيحسسنا بالإحراج والأذى. 

المجموعة الرابعة: السمات العدائية 


يمكن هو ذه أكتر جزء من النرجسي اللي بيبان من خلاله مضطرب وخطر 
بالنسبة لأي حد في محيطه سواء كان غريب أو قريب. هي دي 
مجموعة السمات اللي بتخلي النرجسي متنمر وبجح وديكتاتورء وهي 
اللي بترسم الشكل السنيمائي للنرجسي زي كونه مدير انتقامي أو زعيم 
طاغية أو أب مؤذي. 

جوه العيلة الأنماط العدائية دي ممكن تخلي باقي أفراد العيلة خايفين 
من غضب النرجسيء وفي العادي أسلوب حياة العيلة بيتنظم علشان 
يتجنبوا ظهور الوحش في لحظة غضبه. 

ممكن نقسم السمات العدائية ل 8 أنماط رئيسية» وهي: 


ادعاء العظمة. 

الاستحقاقية. 

العدائية. 

السلبية. 

الشماتة. 

الغرور. 

الاستغلال. 

عدم تحمل المسؤولية والانتقام. 


5 3 55 لق ذم 55 دم 


63 


1. ادعاء العظمة 

والفي ممكن تكون مجرد بهرجة. أو ممكن توصل للأوهام, لكن في 
العموم هو الميل لتعظيم الخبرات والنجاحات وا مواهب الشخصية: ولو 
معندهمش نجاحات فعلية هيبدؤوا يتكلموا عن نجاحات مستقبلية في 
الوظيفة أو الجوازء وهيسيبوا بصمتهم في حياة كام إنسان. عامطهم 
الخيالي واسع جداء كأنك قاعد بتسمع واحد سكران بيحي هو ممكن 
يعمل إيه. وإن كان النرجسي لو كان سكران هيبقى أصعب بكتير, 
وممكن كمان يبقوا مروجين لنظريات المؤامرة وأن عندهم علم مش 
عند حد تاني» وده نتيجة قلة وعيهم بقيمتهم وحجمهم الحقيقي. 


في أوقات كتير ادعاء العظمة بيكون مسليء زي ما تكون قاعد بتسمع 
حد بيحكي عن التطبيق اللي هو عمله وهيغير العالم» أو خططه لتطوير 
شغله بحماس وثقة كبيرة» واللي في الغالب بتبقى محسوبة غلط وفيها 
فراغات كتير. 

ادعاء العظمة بيكون منتشر في أوساط الناس اللي عندهم رؤى أو اللي 
فاكرين أن عندهم رؤىء وفي حالات قليلة في أفكار فعلًا بتغير العالم» 
وللأسف أصحابها بيكونوا مدعين العظمة زي أوبر وآيفون وفيسبوك, 
وده بيخلي ادعاء العظمة بينتشر مع نجاح الأفكار سواء للموظفين في 
الشركات دي أو أي حد بيظن أن عنده فكرة زيها. والتواجد في محيط 
مدّعي العظمة المتحقق ماليا بيكون أصعب مع ميلهم الدائم للكلام 
عن سفرياتهم وعربياتهم وبيوتهم الكتيرة. 

وفي نوع إيمانهم بعظمتهم بيخليهم يعيشوا في عام خيالي تماماء بيتكلموا 
عن أزواجهم الناجحين وكأنهم اتجوزوهم خلاصء وعن بيتهم الكبير 
وكأنهم اشتروه. وعن فستان الفرح حتى قبل ما يتخطبوا. 


الازجسيين عموما بيحطوا أهداف كبيرة صعبة التحقيق ويبدؤوا يتكلموا 
عنها وكأنهم حققوها بدل ما يهتموا بإيه اللي بيحصل فعلًا في الواقع 
والأحداث اليومية الصعبة اللي ممكن تخلينا فعلًا نحقق نجاحات 


و4 .. 


واقعبة. 


الأب مدّعي العظمة مش هيبقى مهتم بتفاصيل حياة ابنه الصغيرة 
وحبه للمدرسة أو اللعبة. لكن هيبقى مهتم أنه يتكلم معاه في أهداف 
أكبر زي أنه يبقى لاعب محترف أو يجيب ميدالية أوليمبية. 

ادعاء العظمة هو في الأساس أداة دفاع نفسية غير ناضجة بتحمي 
النزجسي من الفراغ النفسي اللي جواه وانعدام الأمان النفسي 
الإنسيكيوريتي البي بيطارده طول الوقت. 

ادعاء العظمة بيحمى الأنا الهشة اللى جواه بأكتر الوسائل طفولية. 


وكتير مننا بيبقوا ممتنين لأحاسيس العظمة اللي حسوها مع النرجسي 
وهو بيحي عن أحلامه الكبيرة وهما جواهاء لكن في العام الواقعي 
الأكبر مش داهما أفضلء وخصوصا في العلاقات. 


كلنا عندنا حكاية بنحكيها من الماضي بنبان فيها أبطال والناس بيحبوا 
يسمعوها وبنزود حتة فيها كل مرة علشان تعجب الناس أكترء وكلنا 
ممكن نعظّم من حلاوة علاقة علشان نبان سعداءء وكتير مننا بيقول 

أنه هيلف العام السنين اللي جاية» لكن في الحقيقة معندناش الخطة 
ولا الوقت ولا الفلوس لده. وممكن كمان نكتب ده على السوشيال 
ميدياء لكننا بنبقى عارفين أن ده حلم وممكن ميحصلش ومبنكتأيش 
لو ده محصلش.ء لكن للأسف العام اللي عايشين فيه بيخلينا نحس أن 
حياتنا العادية قليلة ومش كفاية ومحتاجين حاجة أكبر, والتعامل امثالي 
مع ده أننا نلاقي الجمال في تفاصيل المعتاد والعادي اللي في إيدينا. 
وأحيانًا التسلية. 

2. الاستحقاقية 
الاستحقاقية هي العلامة المميزة للشخص السام والنمط اللي بيقود 
العالمم دلوقتي لتعاملات وعلاقات سامة أكتر. 
الاستحقاقية هي اعتقاد الفرد أنه يستحق معاملة مميزة مش لأي سبب 
غير أنهم شايفين نفسهم مهمين أكتر من غيرهم: وللأسف العام دلوقتي 
بيتعامل مع الأغنياء وأصحاب النفوذ والمشاهير بطريقة مميزة. وبعد 
ما ده بيبقى المتوقع بيبدأ الفرد يعتقد أن ده بقى حقه. وهنا ممكن 
تتولد الاستحقاقية, وفي حالات تانية لأشخاص مش مشاهير ومش أغنياء 
جمهور 0 
أي شخص اشتغل موظف خدمة عملاء أكيد قابل أشخاص استحقاقين 
يومياه أو يمكن كل ساعة في وقت شغله. 

الأشخاص الاستحقاقيين بيكونوا مش واعيين أن طلباتهم للتمييز دي 
ممكن تأثر على غيرهم إزايء والأهم أنهم مش مهتمين. 

الاستحقاقية وانعدام القدرة على التعاطف ممطين بييجوا مع بعض 
أغلب الوقتء فبنلاقي الشخص بيطلب معاملة مميزة بغض النظر هي 
هتأثر على مين. 

في أوقات بتحصل أننا نحتد على موظف استقبال لأننا انتظرنا كتير واحنا 
تعبانين أو بنتوقع معاملة مميزة من مطعم احنا بنروحه ذاماء كل ده 
ميخليناش استحقاقيين إلا لو بقى نمط متكرر أننا نتعامل على أساس 


الاستحقاقية بتحسسنا بالغضب والإحباط والتقزز 
3. العدائية السلبية 288155101 7255176 


العدائية السلبية يمكن هو النمط اللي بيخلي النرجسي ميبانش في 
الصورة المعتادة للنرجسي المعادي وامتفاخرء إنما بتبينه أكتر في موقف 
ضعف واحتياج: لكنه يعتب ر الباب الخلفي للعدائية بالنسبة لعدد 
من النزجسيينء خصوصا النرجسي الخفيء لأنه بيسبب أثر سيء 
وأحاسيس مريعة عند الطرف اللي بيستقبل العدائية السلبية.ء وبيضطر 
في أوقات كتير يدافع عن نفسه. حتى في حالة عدم ارتكاب أخطاء. 

والعدائية السلبية هي نتيجة لعدم قدرة النرجسي على إدارة مشاعره 
وهشاشة تقديره لنفسه. فلما بيحس بالإحباط أو الخسارة أما بيهاجم 

أو بيحاول يبان أنه ضحية أو شهيد علشان يجتذب الدعم والتقدير من 
غيره. 

والعدائية السلبية هي وسيلة غير ناضجة للوصول للاحتياجات أو 
الانتقاد أو حتى توجيه الإهانات بدون الشعور بالذنب. 


الشخص اللي بيتعامل بالنمط ده هيحاول طول الوقت أنه يظهر نفسه 
في موقع الضحية. واللي بيخلي الأشخاص امرافقين ليه بيحسوا بالذنب 
وعدم الارتياح زي ما يقول أنت أكيد اتبسطت في الساحلء الجو هناك 
تحفة نهنا الحو كان عفر جردا كالهادة متسوط أنك قضوة بؤقت 
كويس. 

النمط ده بيبقى بديل للتواصل المباشر الواضح اللي ممكن نعبر بيه عن 
عدم ارتياحنا من بعض الحاجات,ء والنتيجة بتكون قله جودة التواصل 
واللي ممكن تخلي عندنا شك دائم بأننا عملنا حاجة غلط. 

لكن في أوقات بنبقى مجروحين فعلًا ومعندناش القدرة على الرد 
بطريقة مباشرة. زي أن حد معزمكش على عيد ميلاده» فتقوله إنك كنت 
مشغول يومها ومكنتش هتعرف تيجيء بس أنا للأمف مش معايا تذاكر 
زيادة لحفلة الجمعة. لو كده كنت جيت معاناء ده ممكن يبقى عادي, 
لو مبقاش ده نمط تعاملنا الأساسي مع الإحباطات بدل ما نواجه ا لموقف 
ونعبر بشكل واضح احنا مضايقين من إيه. 


العدائية السلبية بتحسسنا بالذنب وعدم الراحة والإحباط والغضب. 

4. الشماتة 
وهي الإحساس بالسعادة ما يحصل حاجة سيئة لغيرك وهي مبنية على 
أساس أن النرجسي معندوش تقدير ثابت لنفسه ومحتاج للتأكيد داهاء 
الخاص المحرف للعدل بينتج في الآخر الإحساس بالسعادة اللي بيحسه 
ما حد بيفشل. 
الشماتة بتبان خصوصا يلا الشخص يكون نفسه في حاجة مع حد تاني 
فبيفرح ما صاحبه اللي لسه شاري عربية غالية يخبطها أو ما الأم السامة 
تفرح أن بنتها متقبلتش في شغلانة هي كانت شايفاها مناسبة ليها هي» 
أو مما الصديق العازب يفرح أن صاحبه فركش أو طلّق. 
كتير من الناس بيحكوا عن التجربة امريعة ما بيحضروا فرح مع نرجسي 
وكم التعبيرات السلبية اللي بيقولها عن الحفلة ومستقبل العروسين 
والمعازيم كمان. 
بالرغم من أن كلنا صعب نعترف أننا بنحس بالإحساس ده. لكن محدش 
فينا ممرش بإحساس السعادة مثلًا مما حد مغرور أو نرجسي ماخدش 
اللي هو عاوزهء أو ما زميلنا الغني في ا مدرسة مطلعش من الأوائل» ده 
طبيعي ما دام متحولش أنه يبقى نمط متكرر معانا طول الوقت 
وبنعترف أننا مر بينا متعة سامة. 


الشماتة بتحسسنا بالقرف وعدم الراحة والإساءة والغضب. 

5. التكبر والغرور 


وهو التفاخر بطريقة مش مستحسنة. والتعامل على اعتبار أن الفرد 
أهم وأفضل من غيره. وهو بالشكل ده يعتبر جزء من الاستحقاقية, 
واللي ممكن نعتبره هو التعبير العملي عنهاء واللي ممكن يبان من خلال 
العجرفة والغطرسة والتعالي على الآخرينء وأكيد هو نمط مش مرغوب 
أو مفضلء. ل ل ل 
والنجاح» وأصبح من العادي أن الناس 5 تعتبر أفراد بعينهم ليهم الحق 
أنهم يتكبروا لأنهم ناجحين أو حققوا إنجازات وأنهم اكتسبوا حقهم في 
الغرور. 

في الحقيقة لو الشخص فعلًا واثق من نفسه وقدراته مش هيبقى 
محتاج أنه يتصرف بغرور. 


الغرور هو تعبير عن انعدام أمان نفسي إنسيكيوريتي» واللي بيخليهم 


طريقة ة تعامل المغرور بتبان أكتر ما بيكون بيتعامل مع حد هو شايفه 
أقل منهه واللي هما ثقريبا كل حدء لكن على سبيل المثال لو أفقر منه 
أو من دين تاني أو جنس تاني التجربة بتكون مؤلة. 

والغرور بالأساس مبني على منظور الشخص لتراتبية خيالية بيزدري من 
خلالها الناس اللي معندهمش المواصفات السطحية والعظيمة اللي هو 
الغرور بيحسسنا بقلة القيمة وعدم الراحة. 

6. الاستغلال 

الاستغلال هو مكون رئيسي بعلاقتنا مع أي شخص سام أو نرجسيء لأنهم 
بيبقوا شايفين الناس أدوات لتحقق هدف معينء زي المكانة الاجتماعية 
أو الاستمتاع الجنسىء أو تأكيد الذات. وصور تانية كتير. 

الاستغلال ببساطة أنك تستغل نقط ضعف غيرك علشان تحقق هدف 
شخصيء زي أنك تقرب لحد محتاج علاقة بس علشان تستفيد من 
موارده اطادية أو سلطته. أو ممكن ييجى بالعكس أن الشخص يستغل 
سلطته ويستفيد من حد أقل منه. في حين إن الطرف التاني ميقدرش 
أي حد اتعرض للاستغلال عارف قد إيه الشعور بيكون مؤطء خصوصًا 
ما بييجي من حد قريبء فتحت مشروع مع صاحبك مثلا وما كبر 
خرجك بمكسب أقل من حقك. 

والشخص الاستغلالي هيبقى مهتم أن مفيش حاجة تثبت الحقوق على 
الورق ويلومك لو طلبت ده بحكم أنكم قرايب أو صحاب. 

نمط الاستغلال بيبقى منتشر في أوساط السياسيين ورواد الأعمال اللي 
بيبنوا علاقات كاملة هدفها الوحيد هو تحقيق منافع شخصية. ولو لقوا 
فرصة لاستغلال نقط ضعف طرف تاني مبيستنوش وبيبرروا أن هي دي 
طبيعة الأشياء في مجالات زي ديء لكن ده مش حقيقي» وللأسف النمط 
بيستمر معاهم في حياتهم وعلاقاتهم الخاصة. 

الاستغلال بيحسسنا أننا عبط واتلعب بينا ومجروحين. 

7. عدم تحمل ال مسؤولية 
نادرا ما بيتحمل الشخص النرجسي نتيجة حاجة عملها أو كلمة قالها. 
واللي في بعض الأحيان ممكن كلمة اعتذار تكون كافية لحل اللوضع. 
لكن عدم رغبة النرجسي في تحمل نتيجة أفعاله بتدل على قلة وعيه 
بذاته ومحيطه ولو جمعناها مع عدم القدرة على التعاطف هنلاقي 
أنه مش عارف أن في حاجة حصلت ومش مهتم لو كلمة منه ممكن 
تؤذي حد وده اللي ممكن بيسبب أ زيادة على الضحايا. غرورهم 
واستحقاقيتهم بتخليهم يقدروا يبرروا أي فعل على أنه الفعل السليم 
أو أنهم كان لازم يعملوا كده في سبيل هدف أسمى هما بس اللي 


كلنا ساعات بنستخدم عبارات بنحاول فيها نتهرب من أفعال غلط 
عملناها علشان نتجنب العقوبةء خصوصا لو حجم الغلط صغير 
ومفيش أي طرف تاني اتضر. أنا معرفش أن الشارع ده اتجاه واحد. لكن 
ما بيبقى حجم الغلط كبير أغلب الناس بيبقى عندهم دافع أخلاقي 
بيخليهم يعترفوا بغلطتهم ويتحملوا المسؤولية. علشان هي السبيل 
الوحيد لتخطي الحدث واستكمال الحياة مع نفسهم ومع الأطراف 
التانية لكن لو بيتم دابما استخدام الحيل والكذب واتهام الآخرين 
بالفعل فقط لتجنب تحمل المسؤولية وتحمل عواقب أفعالنا فدا شيء 
تاني. 

الأشخاص اللي بيستخدموا النمط ده بيماطلوا دامما في تحمل المسؤولية 
ومبيبدؤوش ياخدوا أي خطوات في اتجاه التعويض أو الاعتذار إلا لو في 
قوة أكبر منهم أجبرتهم على كده أو مثلًا ظهور دليل قوي زي فيديو أو 

صورة بالواقعة, لكنهم بردو في الحالات دي بيحاولوا يبرروا فعلهم أو 
ينفوه بأي وسيلة قد تبدو للغير غير منطقية» أو ممكن يتهموا الضحية 
بأنها شخص سيء وأنها قامت بأفعال مشابهة في الماضي وبيستمروا في 
الإنكار اللى ما لا نهاية. 


عدم تحمل المسؤولية بيحسسنا بأننا محبطين وتم انتهاكنا مرة تانية 
وغضبانين. 


8 الانتقام 


الأمفافن "السك م والفنا مه بصنو ما كينا! أكن بنادن سوا أذ 
لغيرهم: لكن في حالات كتير الطرف التاني بيقرر أنه يعدي الموضوع لأنه 
مؤمن بأن إهدار مجهود وعواطف زيادة في الرد على الشخص السام 
هيبقى معناه نجاحه في أذيته بشكل أكبر. 


الرغبة في الانتقام عند الشخص السام بتكون هي رد الفعل الأساسي 
وامحرك الرئيسي ليه في حالات الصراع وبتوصل لمستويات مش منطقية, 
زي مثلًا في حالات الطلاق: الشخص السام مبيخلصش ال موضوع بسهولة 
واموضوع بيتحول لحرب في العيلة على كل تفصيلة. وفي الوصية ممكن 
تكون الحرمان من الميراث لأسباب تافهة والأشخاص الانتقاميين 
هيوسعوا من حدود اللياقة وهنلاقيهم ممكن يسربوا معلومات خاصة 
عن شخص عاوزين يجرحوه, والعجيب كمان أن النرجسيين حساسين 
أكتر من اللازم وشكاكين لدرجة أنهم ممكن يقوموا بحملة انتقامية 
لتفسيرهم أحداث أو كلام على أنه مسيء ليهم ولصورتهم الخارجية اللي 

بتعتبر اهتمامهم الرئيسي واللي من خلالها بيستمدوا تقديرهم لنفسهم 
بدل ما يستوضحوا الأمور ويحاولوا يفهموا. 


رغبتهم الانتقامية بتمنعهم من أنهم يستخدموا وسائل زي التفاوض 
والوصول لحلول وسط في حالات الصراعء ولأنهم عندهم انعدام أمان 
نفسي إنسيكيور فبيميلوا أنهم يعملوا من الشخص عبرة علشان يثبتوا 
أنهم المسيطرين. 


وفي نوع من الانتقاميين اللي ما مبياخدوش اللي هما عاوزين بيبدؤوا 
ينتقموا من الناس اللي وقفت في طريقهم عن طريق دعاوى قضائية. 
وعلشان هما عندهم هوس أن الحياة لازم تبقى عادلة وده بتعريفهم 
المحرف للعدالة فبيضيعوا وقت وفلوس كتير ليهم ولغيرهم في سبيل أن 
الحاجات تيجي في مصلحتهم تاني واللي في تعريفهم هو العدالة. 

لأن الانتقام هو فعل عدائي في الأماس ضد أي تهديد محتمل أو أذى, 
فمفيش نسخة ممكن نعتبرها صحية من الانتقام ممكن تتبسط لو حد 
ظلمك قبل كده الدنيا جت عليه بنفس الطريقة. بس ده مش اللي 
بنقصده هناء الانتقام معناه شعور دائم برغبة في الانتقام ضد أي حد 
ولو قطع عليك الطريق وأنت سايق حتىء وده معناه أن كل الناس دي 
لسه في حياتك وهي اللي بتشكلها. 


الرغبة في الانتقام بتحسسنا بالخوف والتهديد والقلق وأنه تم إسكاتنا. 

المجموعة الخامسة: السمات الإدراكية 


ما بنتكلم عن السمات الإدراكية للأشخاص السامين والنرجسيين بنبقى 
في الأماس بنتكلم عن طريقة تفكيرهم. الأشخاص النرجسيين في العادة 
ببيستخدموا منطق مغلوط وطرق تفكير مشوهة. واللي بينتج عنها 
أفكار ممكن تكون منافية لواقع أغلبية الناسء لكن النرجسي بيصر أن 
أفكاره هو اللي سليمة ومبيبديش أي نية في احتمالية تعديل وجهة 
نظره. 


السمات الإدراكية مهم نحاول نفهمها لأنها اللي بعد كده بتترجم 
لسلوكيات وأفعال. وهنتكلم عن خمس أنماط أساسية إدراكية للنزجسيء 
وهي: 

البارانويا أو الذعر الاجتماعي. 

الحساسية الزايدة. 

عدم الإدراك أو انعدام البصيرة. 

الوعي والفهم المحرف للعدالة. 

النفاق. 


سم اذخ يي حيرض 


1. البارانويا أو الذعر الاجتماعي 

يممكن تكون كلمة قوية. لكن مش غريبة على النرجسي اللي عنده 

إحساس دائم أن الناس بتحاول تتآمر عليه وتستغله. والبارانويا 

بالتعريف هي الميل لعدم القدرة في الثقة في الناس والاعتقاد بوجود 

آراء سلبية عندهم عنكء وهو نمط ذهني بيآثر على طريقة تحليلنا 

بزيادة وعندهم انعدام أمان نفسي إنسيكيور فهما بيعتبروا كل حاجة 


تهديد ليهم وأي حاجة مبتمشيش على مزاجهم بيفسروها أن العام مش 
عادل أو في حد قاصد يخلي حياتهم أصعب. 

الأشخاص البارانويد بيترجموا الأحداث في حياتهم على اعتبار أنها تهديد 
شخصي ليهم.: ليه الراجل ده بيبصلي؟! وبيميلوا أكتر أنهم يشكوا في 
شركائهم أنهم بيخونوهم.: مع أن في الحقيقة في أغلب الحالات بيبقوا 
هما الطرف اللي احتمال خيانته أكبر. ويمكن علشان هما عندهم تاريخ 
من الإساءة واستغلال الناس فبيبقى عندهم اعتقاد أن الدنيا دوارة 
والشخص اللي كنا بنستغله هيعرف وهييجي ينتقم. 


الأشخاص البارانويد بيميلوا أكتر أنهم يبقوا عنصريين وطبقيين 
ومنحازين لجنس معين لاعتقادهم أن الثقافة التانية أو النوع التاني 
بيخطط لاستغلالهم وأخد أماكنهمء وده بيبان في الخطابات اللي 
بتوصف جماعات معينة بأوصاف دنيئة وتوصمهم بتعبيرات مسيئة. 


في العلاقات مش غريب على الأشخاص البارنويد أنهم يحطوا كاميرات 
علشان يراقبوا مين جه البيت في غيابهم ويراقبوا الموبايلات والعربيات 
بال جي بي إسء وكل ده على أمل أنهم ممسكوا الخاينء ويبقى هو ده 
الهدف مش إنجاح العلاقة. 


لكن في احيان الشخص بيتعرض لخيانة مع شريك أو في الشغل وبيبقى 
معندوش القدرة على الثقة تاني بسهولة لفترة. وده أكيد ميعتبرش 
شخص بارانويد. إلا لو الموضوع استمر لفترة طويلة وبقى هو النمط 

امعتاد لاستقبال وتحليل المعلومات. واللي كمان ممكن يتطور ويتحول 
لنظرية مؤامرة. 

الشخص البارانويد بيحسسنا بالانتهاك والخيانة والريبة وأننا على 
الحافة. 

2. الحساسية الزايدة 

بالنسبة للأشخاص الحساسين بزيادة فممكن أبسط نكتة يعتبروها 
إهانة شخصية. هما متاح ليهم يقولوا نكت على أي حد. لكن لو 
الموضوع وصل أن حد قال نكتة ممكن تمسهم فدا هيبقى نهاية الكلام. 
الأشخاص الحساسين بزيادة بيبقى عندهم معيارين: معيار هما يقدروا 
يعاملوا الناس إزايء» ومعيار الناس ممكن تعاملهم إزايء وده اللي بيخلي 
من الصعب أنك تبقى عفوي في حضورهم وبيبقى لازم تاخد بالك من 
الأن الحساس. يؤياذة ممكق يرغل لوا جبعله هدية لكن منقاسها' غلط 
أو وصلته مداه واطراهق ممكن يعتبر أي كلام عن بشرته هو مقصود 
بيه معايرته على حب الشبابء واطدير ممكن يغضب لو في موظف 
اشتى أن الكرسي اللي قاعد عليه مش مريح؛ وشريكك ممكن يعتبر 
كلامك مع ابن عمك على أنك زهقتي منه. 

الحساسية الزايدة راجعة في الأساس لانعدام الأمان النفسي 
الإنسيكيوريتي اللي بيخلي الشخص يحس أن العام بالنسباله تهديد. 
مكان مليان ناس ممكن في أي وقت يبطلوا يدوهم التأكيد اللي هما 

محتاجينه وأحلامهم المادية ممكن متححقش. وبالتالي الحياة مع شخص 
عنده حساسية زايدة هي عبارة عن سوء تفاهم متواصل. 

الحساسية الزايدة بردو مرتبطة بادعاء العظمة لأنهم مش عاوزين أي 
حد يشوه الصورة اللي راسمينها لنفسهم واللي شايفين أنهم يستحقوها. 
لو قعدت فترة مع شخص حساس بزيادة هتلاقي نفسك أخدت وقت 
طويل علشان تقدر تطلع كلمة لأنك بتبذل جهد طويل علشان تلاقي 
صيغة كك م 3 غلط. 

والحساسية الزايدة كمان بتخليهم بسهولة بيدخلوا في موجات غضب 
ممكن حتى مع ناس ميعرفوهمش على السوشيال ميديا لأنهم 
مبيقبلوش أي انتقاد موجه ليهم وبيعتبروه إهانة أو ممكن كمان يبقوا 
حساسين لكل حاجة في المحيط اللي حواليهم زي أن صوتك مزعج, أو 
طريقة استخدامك للكاتشب في الأكل. أو كمان ممكن لون الحيطة في 
الفندق. 

الأشخاص الحساسين بزيادة بيشخصنوا كل حاجة وده بيخليهم 
حساسين أكتر مع الأنا الهشة اللي عندهم ده بيخلي أي تعليق عابر أو 
تأخر في الرد أو تعبير على الوش هو إهانة ليهم. 

كلنا عندنا نقاط ضعف؛ وزنناء معانا فلوس قد إيه؛ لبسناء أو خلفيتنا 
الاجتماعيةء وممكن نكون بنتعامل بدفاعية زيادة ما حد يجيب سيرة 
الحاجات دي أو يشاور عليها ولو حتى من بعيد والناس اللي حوالينا 
بيعرفوا مع الوقت الحاجات دي وبيحاولوا ميقربوش منها واحنا عموما 

مع الوقت والحياة بنعرف إزاي نتعامل مع النقد والأخطاء غير 


امقصودة 
الشخص الحساس بزيادة بيحسسنا بإيه مركزين بزيادة مش عفويين 
ومرهقين. 


3. انعدام البصيرة 


واللي بيعبر عن ضعف في قدرة الإنسان على الوعي بذاته. وده بيبان 
بأن الشخص مبيبقاش قادر يربط بين الأخلاق وبين أفعاله. وهل هي 
ممكن تضر حد ولا لاء واللي لو حصل بيخلي الإنسان يعترف بخطئه 
ويعتذر ويتعلم من التجربة ويحاول ميكررهاش تانيء لكن الأشخاص 
النرجسيين في العادة بيقولوا أو بيعملوا اللي بييجي في بالهم من غير ما 
يفكروا في ده» واللي بينتج أذى متواصل بدون وجود مساحة للتعلم 
واللي بيسيب المحيط في حالة ذهول أنت فعلًا قولت كده؟! 


للأمف في أغلب الحالات الأشخاص السامين بينجوا بالأفعال ديء لأن 
الناس بيعتبروا أن دي طبيعتهم وبيقرروا ميبدوش أي رد فعلء 
والموضوع أكبر على السوشيال ميدياء لأن كل حد من حقه أنه يقول 
الي هو عاوزه على أي خبر أو بوسث ف أي وقت ودي امساحة اطثالية 
للأشخاص اللي عندهم انعدام بصيرة. 

وفي دراسة حديثة بيعتقد الباحثين أن النرجسيين بيميلوا لأنهم يبقوا 
مؤلفين حكايات وهرروا تجربتهم من خلال الحكي بدل ما أنهم يتكلموا 
عن نفسهم مباشرة وده بيسمحلهم أنهم يتكلموا عن ناس تانية منفصلة 

عنهم بدون إسقاطها عليهم: وده للأمف مش بيخليهم أقرب لنفسهم. 
لكن بيخليهم يبعدوا أكتر ويبقوا منفصلين عن حالتهم الداخلية. 
انعدام البصيرة بيدل على خطأ إدراي متعلق بعدم قدرتهم على 
التعاطف واستحقاقيتهم وادعائهم للعظمة. أنا مش مهتم وممكن 
أعمل اللي أنا عاوزه ومحدش يقدر يلمسنيء واللي بيورينا ردة الفعل 
الطفولية الأولية اللي عند النرجسي اللي بتخليه مش مقدر مدى تأثير 
أفعاله على غيره» وفي ناس النمط ده اتطور معاهم لدرجة أن أسلوب 
حياتهم كله مؤذي للي حواليهم طول الوقت وهما مش قادرين 
يستوعبوا ده. 

ساعات بنقول تعبيرات مش لطيفة وبنكتشف ده بسرعة وبنصححها 
وبنحاول منعملهاش تاني وساعات بنسافر بلد جديدة ونعمل حاجة 
فعلًا مبنستوعبش احنا غلطنا في إيه با الناس تواجهنا بأفعالنا وبنحتاج 
مجهود كبير علشان نفهم وبنكرر الفعل تاني ومبنحسش بالذنب يبقى 
الشخص منعدم البصيرة بيحسسنا بالأم والحيرة والخيانة والغضب. 

4. الإحساس المحرف للعدالة 

غالبا الاففاض الترسينية: نجه نمو ملوشفن'رالة أن الهياة ميض عادلة 
وبيصرخوا داها أن ده مش عدل لو اللي هما عاوزينه محصلش سواء في 

الحب والعلاقات وأي حاجة تانية بدون ما يحطوا في الاعتبار أي حاجة 
متعلقة بالظروف أو احتياجات أي طرف تانىي. 


لو جابولك هدية هيبقوا منتظرين منك تردها بنفس حجمها وهيبقوا 
منتظرين منك تشكرهم قدام الناس وتقول هما قد إيه كرماءء» بمعنى 
تاني هما بيجيبوا الهدية علشان محتاجين التأكيد وا مدح منك واللي 
بيعتبروه هو العدل في الحالة دي لو عملوا فيك معروف هيفضلوا 
يفكروك بيه سنين قدام لدرجة هتتمنى أنه مكنش حصل من الأساس. 


الأشخاص النرجسيين بيبقى عندهم دفاتر ذهنية للحاجات اللي هما 
قدموها للناسء حتى لو كانت أنه جالك فرحك ويتوقعوا منك أنك ترد 
الجميل ولو مرديتوش هما هيبقوا شايفين أنه من حقهم أنهم ياخدوا 
منك اللي هما مقدرينه حقهم بأي شكل تانيء وعلى الطرف التاني 
مبيبقوش عاملين دفاتر للحاجات الحلوة اللي الناس قدموها ليهم. 


لكن بما أن الحياة عموما مش عادلة فالناس الكويسة بيحصلهم حاجات 
وحشة كتير والناس الوحشة بيوصلهم خير كتير في عائلات كتير مثلًا في 
ابن أو ابنة وحيدة هي اللي بتاخد بالها من الأبوين رلا يعجزوا والباقي 
بس بيتخانقوا على التركة ده أكيد مش عدلء لكن مفيش كتير نقدر 
نعمله في ال موقف ذه. 


بالنسبة للنرجسيين مفهوم العدل متعلق بأنهم يحققوا أهدافهم 
وياخدوا اللي هما شايفينه يستحقوه. مثلًا لو ال مدير جايب 5 تذاكر 
اتش المنتخب والمكتب فيه عشرين موظف وقال هنعمل قرعة على 


51 


مين اللي هيروح لو القرعة مختارتهمش فدا مش عدلء لكن لو القرعة 
جابتهم فدي قمة العدل. 


النزجسيين بيتعاملوا مع العالم بمنطق طفل صغير أن كل واحد هياخد 
حلويات قد التاني» وعلشان مفهومهم للعدالة مش عدالة في الحقيقية 
فهما علاقاتهم الشخصية بتبقى شائكة جذا وفيها حسابات أنت ليك 
كام وعليك كام: أنا جبت هدية أغلى لأمك في عيد الأم منك» أنا قعدت 
عند أخوك أكتر ما أنت قعدت عند أخوياء العلاقة بتبقى عبارة أنك 
قاعد مع مأمور الضرايب بيراجع معاك كل تفصيلة وبيحاسبك. 


النرجسيين كمان عندهم اعتقاد ثابت أنهم يستحقوا الأفضلية في أي 
علاقة مع أي حده زي أن الآباء بيبدؤوا يفكروا أولادهم قد إيه هما اللي 
خلوهم اللي هما فيه ويبدؤوا يبتزوهم حتى بعد ما يكبروا أو با حد 
يكون منتظر تكريم معين أو لقب معين يحصل عليه لمجرد وجوده في 
ماضيك وممكن يبدؤوا يبعتولك صور قديمة ورسايل قديمة بتفكرك 
باللي قدموهولك زمان وقد إيه أنت مديون ليهم. 

الهوس بالعدالة ده جاي من الشعور بالاستحقاق والعدائية اللي من 
سمات الشخص النرجسى وما يقولك أنت متعرفش أنا مين ده من إيمانه 
ل هدو بع مر سقفي ررق 14 كانه لج وعدا 

هوسهم بالعدالة بردو ممكن يخليهم يحاولوا يحسبوا حاجات غير قابلة 
للحساب زي الطيبة والحب والتعاطفء. وهيلاقوا طريقة يحاسبوك بيها 
على الحاجات دي لو في يوم فكرت تنتقدهم أو تسيبهم, ولو ده حصل 
وسيبتهم هيتولد جواهم إحساس أنك مش لازم تبقى سعيد مع حد 

تاني عقابا على أنك سيبتهم» وده بيبان بوضوح في قضايا الطلاق 
والحضانة اللي بتترفع مش لسبب غير عقاب الطرف التاني لأنه قرر ينهي 
العلاقة. 

كلنا عندنا مفهوم عام للعدالة, بندفع تمن خدمة وبناخدهاء بنعمل 
عمل جيد بننتظر التقديرء وما نتبع التعليمات منتعاقبشء ولو في خلل 
في الحاجات دي ممكن بنطلب تعديل حسب حجم الضرر وبنتوقع 
معاملة متوازنة. في العلاقات الاجتماعية كمان. سبت أولادي عن 
صاحبتي فهي هتسيب ولادها عنديء سلّفت حد هيرجع الفلوسء جبت 
هدية فطبيعي الطرف التاني هيشكرنيء وما الحاجات دي مبتحصلش 
بيحصل إحباط عند الشخص وبنحاول نتقبل الواقع ولو على مضض ولو 
حتى بالعياط على وضعيات غير عادلة في محيطنا أو في العالم عكس ما 
نبقى مش قادرين نسامح أو ننسى حاجات حصلت من سنين ونفضل 
فاكرينها بالتفصيلء أو أننا نبقى مستنيين التقدير علطول على حاجات 
صغيرة ولو محصلش بنبقى غضبانين طول الوقت. 

الشخص اللي عنده فهم محرف للعدالة بيحسسنا أننا مش مرتاحين 
اتقّلّ من قيمتنا ومهددين وخايفين. 

5. النفاق 

بالتعريف هو تظاهر الشخص بحاجات مش فيه وادعاؤه الإيممان 
بحاجات هو مش مؤمن بيهاء وعلى مستوى السلوك بيكون تصرف 
الشخص بطريقة تناقض اللي بيدعي أنه يؤمن بيه. 

النفاق نمط منتشر في كل العالم خصوصا في الأوساط السياسية واللي 
بنعبر عنه بعبارة اعمل اللي بقوله مش اللي بعمله. وامثال الأوضح ليه 
الناس اللي بيقعدوا ينتقدوا على الملا الشخص اللي قام بخيانة زوجية. 
وبعد كده نكتشف أنه هو نفسه بيقوم بالخيانة. 


السياسين هما ملايكة النفاق لو ينفع نقول كده. أكتر ناس بتخلف 
الوعود وبتدعي الأخلاقية المزيفة. مش السياسيين بسء لكن أغلب 
الناس اللي بيبانوا أعمدة المجتمع؛ رجال الأعمالء القادة المحليين» رؤساء 
الجامعات. المنافقين في العادة بيتصرفوا بتعالي على باقي الناس على 
اعتبار أنهم مثاليين أكتر من غيرهم زي ما بيدعواء ودي بتبقى العلامة 
المميزة الرئيسية لكشف الشخص السام أو النرجسي 


الغريب فى ال موضوع أن الأشخاص النافقين في العادة بيبقوا بيطرحوا 
نفسهم على أنهم النماذج المثلى للحياة وإزاي الحياة لازم تتعاش, 
وهنلاقيهم بيركزوا على نجاحاتهم الظاهرة البيزنس بتاعهم بيوتهم 
الفخمة ونجاحهم في تكوين عائلة وبيبقوا مقتنعين أن طريقهم هو 
الطريق الأصح للحياة. ولو مدينا الخط على استقامته هنلاقيهم بيروجوا 
مجالاتهم وبيدوها أكبر من حجمهاء وممكن يعتبروها واجب أخلاقي 
بيدوه للمجتمع.؛ فهنلاقيهم رؤساء أحزاب وشيوخ وقساوسة. وممكن 
كمان نجم لامع في سماء التنمية البشرية والذاتية. 

النفاق مش بس بيحصل ف المجال العام ممكن كمان يحصل في العلاقة 
العائلية القريبة زي مثلًا أب بيقول لابنه أنه أهم حاجة في حياته. 
وبعدين يفوت عيد ميلاده» وزي اللي بتلوم شريكها أنه بيشير صور ليه 
في الجيم وبعدين نلاقيها بتلايك صور ناس تانية في الجيم أو زي المدير 

اللي الشركة كلها بتشهد له بالاحترام ونكتشف أنه بيتحرش بالموظفة 
الجديدة. 

الأشخاص النرجسيين بيكونوا عرضة للنفاق أكتر لأنهم بيحددوا قيمتهم 
تصورلهم أنهم غير الناس وأن اللي بيسري على الناس مبيسريش عليهم. 
النفاق ممكن في أوقات يبقى شبه الجاسلايتنج بيقول حاجة وبيعمل 
حاجة تانية اللي ممكن يخلينا نتجنن أو محتارين نمشي ورا إيه. 

كلنا عندنا لحظات بندافع فيها عن حاجات وممكن من وقت للتاني 
بنخالفها زي أننا نبقى نباتيين وناكل لحمة مثلاه بندافع عن اللاجئين 
وبنشتغل مع حد بيرفض يشغلهم, لكن بلا بنقفش نفسنا بنعمل حاجة 
تبقى غلطة مش نمط متكرر ممكن نتوصف بيها أننا منافقين. 
الشخص امنافق بيحسسنا بالخيانة والحيرة والغضب. 


هل ممكن النرجسي يبقى عنده كل الصفات دي؟ ممكنء لكن طبعا 
منتمناش كل نرجسي عنده على الأقل نمط واحد من كل مجموعة من 
المجموعات الخمسة, ولو فى حد عنده اتنين أو أكتر من مجموعة واحدة 
افتكر أن الأعمدة الرئيسية للنرجسية هى: 

© عدم القدرة على التعاطف. 

© الاستحقاقية. 


85 


© انتظار المديح والتأكيد من الناس. 

٠‏ وعدم القدرة على إدارة امشاعر. 
وفي غيابهم فأنت ممكن متكونش قدام شخص نرجسيء بس للأسف 
الأنماط دي مرتبطة ببعض ومع كل واحدة بتييجي أختهاء بس الأماسي 
في الأنماط دي بيبقى دافعهم الرئيسي هو انعدام الأمان النفسي 
الإنسيكيوريتي وتقدير الذات الهش غير المستقر. 
في الفصول الجاية هنقول إزاي تجميعات مختلفة من الأنماط دي ممكن 
تكون إزاي أنواع مختلفة من النرجسيين» وأنت قابلت أي نوع منهم ف 
حياتك» وإزاي تقدر تتعامل معاهم وتحمي نفسك من الأذى. 

الفصل الثالث 


إيه نوع النزجسي اللي في حياتك؟ 

ما يبقى عندنا ثلاثين نمط متقسمين على خمس مجموعات يبقى في 
ملايين الاحتمالات لتركيبة النزجسيء لكن لحسن الحظ مفيش ملايين 
الأنواع من النرجسيين مع أن في ملايين النرجسيين حوالينا في العادي بيتم 
الإشارة لنوعين رئيسيين من النرجسيين وهما أكترهم شهرة: النوع الأول 
هو النرجسي مدعي العظمة. والنوع التاني هو النزجسي الخبيث» ودول 
يبمثلوا الشكل الكلاسيكي للنرجسي اللي بيبقى متنمر وكداب وخاين 
واستحقاقي وطاغية. ومع أن العلامات دي بتكون باينة في بداية العلاقة 
إلا أننا أوقات بنقرر نكمل حتى واحنا شايفينهم بيتصرفوا بالشكل ده. 
لكن في أنواع تانية بيبقى أصعب علينا أننا نكتشفهاء وفي بعض الناس 
حتى مبيعترفوش بيها كأنها نوع من أنواع النرجسية: لكنها بتسبب أذى 
في الفصل ده هنستكشف خمس أنواع رئيسية من النرجسية» وليه 
بيبقى صعب علينا أننا نسيبهم ونمشيء وهنحاول كمان نوضح الفرق 
بين الشخص النرجسيء والشخص السيكوباث» والشخص السوسيوباث. 
النوع الأول: النزجسي مذَّعي العظمة 

وده النوع الكلاسيي اللي ممكن ميبانش أنه شخص سام أول ما نقابله» 

ونشوف مدى عدائيته وسميته. النوع ده بيبقى مغرورء وسطحي, 
واستحقاقيء هو الراجل أو الست اللي عاوزين يبقوا مركز الحفلة: اللي 
اهتمامهم الرئيسي هو المظاهرء وبيقيسوا نجاح الشخص من خلال 
رصيده في البنك وسلطته إيه هما. الأشخاص اللي شايفين نفسهم مركز 
الكون وواثقين من نفسهم بزيادة. لكن زي باقي أنواع النرجسية 
مبيقدروش يتعاطفوا مع حد وبيمارسوا إسقاط عيوبهم على اللي 
حواليهم» وما يحسوا بالإحباط بركان الغضب عندهم بيثور. هما 
الأشخاص اللي ممكن نعجب بيهم بسهولة. لأنهم ناجحين أو من أعمدة 
المجتمع» وبيبقى ممتع أنك تبقى حواليهم في نسختهم اللي بتبان أكبر 
مخ الذننا. 


النزجسيين الكلاسيكيين يبقى عندهم ميل للكلام عن أولادهم 
ونجاحاتهم وهما عندهم إيه وبيشتغلوا إيه» لكن لما تبدأ أنت في الكلام 
كلامك. 


لكن لازم نشير هنا أن في خطأ شائع ما بين النرجسية والثقة بالنفسء 
وعلشان كده بيحصل خلط دائم ما بين النرجسي مدعي العظمة 
والشخص الواثق من نفسه. وفي أغلب الوقت بننسى أن الشخص الوائق 
من نفسه مبيبقاش محتاج يتكلم عن إنجازاته أو قدراته مبيحتاجش 
يشير صور رحلاته على إنستجرام أو يعمل لايف على فيسبوك بيتكلم 
فيه عن كل تفاصيل حياته» ويمكن لأن النرجسيين في المتوسط هما أنجح 
ماديا من الشخص العادي فبيبان التفاخر هو السبب في نجاحهم, وده 
مش حقيقي. الشخص الوائق عادة مبيتكلمش عن إمكاناته كتير 

وبيبقى عنده تقييم أكثر موضوعية لقدراته وأسلوب متواضع أكتر في 
توضيح قدراته إذا استدعى الوضع وبيبقى عنده قابلية أنه يسمع عن 
غيره وقدراتهم: والأهم أنه بيبقى عنده تواضع كفاية أنه يخلي الناس 
مرتاحة وهي بتتكلم معاه عن إمكاناتها ومش مستنية عدائية أو أحكام 
أو تقليل منها. 

بيبقى صعب علينا نبعد عن النرجسي مدّعي العظمة» لأنهم بياعين 
ناجحينء وكل ما تحاول تبعد عنهم هتلاقيهم بيقدمولك حاجة بتحبها. 
العلاقة معاهم بتبقى محيرة وممكن تبقى مثيرة في أوقاتء. لكن في 
أوقات تانية بتبقى مستنزفة للمشاعر والأفكان فأنت تبقى حاسس 
أنك في كازينو وبتلعب بفلوس وعندك أمل دايا أنك ممكن تكسب 
المرة الجاية. النزجسي مدّعي العظمة كمان ممكن يلعب في ثقتك في 
نفسك أو ممكن يخليك تحس بالذنبء أنا كبرت يمكن مقابلش حد تاني 
وأكمل حياق لوحديء أو يمكن ملاقيش شغل تانيء أو دي أمي اللي 
ربتني وده بيخلينا نخلق أمل أن العلاقة ممكن تتحسنء وهو ده اللي 
بيخلي العلاقة مع النرجسي تستمر. 


النوع التاني: النزجسي الخبيث 

هو أكتر نوع سام من أنواع النرجسية زي ما وصفه أول حد صك الاسم 
البروفيسير إيريك فروم بأنه هو الأصل لأكتر الأنشطة عدائية ومؤذية. 
والنوع ده فيه نفس صفات النرجسي مدّعي العظمة. لكن بإضافة 
صفات تانية زي الاستغلال والتلاعب والعدائية واميكيافلية. ويمكن 
كمان يبان عليهم بعض سمات الشخص السيكوباق. 

النزجسي الخبيث في بعض الحالات با بيجتمع فيه ثالوث الظلام زي ما 
الباحثين بيسموها واللي هي السيكوباتية والميكيافلية والنرجسية بيبقى 
الشخص صاحب الكاريزما الدبلوماسي المتلاعب اللي مبيحسش بأي ندم 
على أي حاجة عملهاء وعنده القدرة على استغلال أي حد بأسوأ الطرق 
ا ممكنة. 

النزجسي الخبيث ممكن يوصل الشخص للحافة لآخر العام وبعدين 
يسيبه هناك حاسس بالخيانة والتلاعب والخوف. 


الحدود بين النزجسي الخبيث والسيكوباق هشة جذاء وأحيانًا ا مسميات 
مبتفرقش أنماط تعامل النرجسي الخبيث شرسة وغير آدمية وأي شخص 
يفتكر أنه ممكن يفكر أنه يقدر يغلب النرجسي الخبيث أو ينتصر عليه 
في الأغلب هيبقى مؤذي وخبيث أكتر منه. 

وعلى عكس ما نكون متصورين النرجسي الخبيث ممكن مبيبقاش سهل 
أننا نكتشفه. لأن صفاته زي الاستحقاقية والسطحية وادعاء العظمة 
بقت شبه سمات أساسية في مجالات كتير زي لعيبة الكورة. ورجال 
الأعمال. والممثلين» والمحامينء أغلبهم مش هيمارس العنف ناحيتك بس 
عدم قدرتهم على التعاطف وعدم احترامهم للقواعد واستغلال 
لسلطاتهم وللمساحات. واعتقادهم بأن الناس أدوات يمكن استبدالها 
بتخلّي العلاقة معاهم مستنزفة, وممكن الناس بعد ما ينهوا علاقتهم 
بالنزجسي الخبيث يحسوا كأنهم حصلهم تروما وبيصابوا بأعراض شبيهة 
لبي عندهم اضطراب كريي ما بعد الصدمة. زي القلق وتذكر تفاصيل 
العلاقة وانسحاب اجتماعيء وكوابيس ويقظة دائمة. وممكن كمان 

تكون أعراض جسدية زي الصداع وتشنج العضلات وصعوبات في الهضم 
1. لكن ليه مبنعرفش نبعد عن النرجسي الخبيث؟ 

الخوف. ويمكن دي هي أسوأ صورة ممكن نحس بيها في علاقتنا مع 

النزجسيء الخوف من أنه ينتقم بشكل بشع.ء وفي حالات كتير ده بيكون 

حقيقي ومنطقي لدرجة بتخلينا فعا مش عارفين ناخد القراه وحتى 

لو الموضوع مش بالخطورة دي فبتأخيرنا القرار فاحنا بنقضي وقت 

طويل في علاقة بتقلل من قيمتنا ومتحكمة فينا وبترهبنا. 

صديقء كان في علاقة مع نرجسي خبيث وتخليه مرتعش من جواه 

بيحكمه الخوف والحيرة وعدم الثقة في النفس أو الإيمان بقيمتها. 

وفي غياب قدر كافي من الثقة في النفس واليقين بأننا ممكن ننجح برة 

الهزيمة اللي لقيناها في العلاقة مع النرجسي والشلل اللي بيحكمه الخوف 

اللي خلقه في قلوبنا. 

النوع الثالث: النرجسي الخفي 

أو ممكن نسميه النرجسي الهش أو النرجسي الحساسء وهو النوع اللي 


بيبقى صعب علينا نصدق أنه نرجسي مع أنه ميقلش ضرر عن الأنواع 


النزجسي الخفي بيتميز ب: 

انعدام القدرة على التعاطف. 

ممارسة الإسقاط بشكل متكرر. 

الشعور الدائم بالاستحقاق. 

الحساسية الزايدة. 

الغرور. 

البارانويا. 

استخدام نمط العدائية السلبية 

اهتمامه الزايد بالعدالة من وجهة نظره طبعا. 

شعوره المستمر بالغضب. 

وطبعًا قبل كل دول انعدام الأمان النفسي إنسيكيوريتي. 


النزجسي الخفي مش مدعي للعظمة أو بيحاول يظهر نفسه بأكبر من 
إمكاناتها زي النرجسي الكلاسييء لكن بيبقى عنده اعتقاد أن العاهلم مش 
قادر يفهم أو يقدر مدى أهميته وخصوصيته وخصوصية قدراته, وده 
اللي بيتسبب في ظهور أنماط تانية زي الاكتئاب والقلق: والانسحاب 
الاجتماعي» خصوصا لما بيواجه إحباطات أو يحس بالعار. 


وفي مجموعة من الباحثين اقترحوا أن النزجسي الخفي معتقد في عظمته 
زي النرجسي الكلاسييء لكنه على عكسه مش بيصرح بيها وبيفضل 
محبوس جوا دماغه مؤمن بقدراته وبيسأل نفسه طول الوقت إزاي 
العالم مش مقدّر قدراته وإمكاناته وبيكمل حياته مؤمن أنه كنز مدفون 
لسه محدش اكتشفه. وبناء على كده بيبقى عنده اعتقاد أن العالم 

مديون ليه بحاجات يستحقها بس موصلهاش. واللي بيولد غضب من 
أهله ودوايره وأي حد متخيل أن حياته أفضل من حياته. ودول تقريبا 
كل الناس. 


تعامل النزجسي الخفي مع غيره بيميل للعدائية: لأنه في أغلب الحالات 
عنده انحياز لتفسير دوافع وأفعال وكلام الناس باعتبارها عدائية من 
الأساس وبتبقى طريقته مجرد رد فعل على الهجوم اللي بيتعرضله. وده 
اللي الباحثين بيحاولوا يفسروه من خلال طرحهم بأن الطفل اللي 
بيتعرض للإهمال أو قلة التقدير مع الوقت هيربي دوافع عدائية 
وهتبقى دماغه مصممة أنه يدور طول الوقت على أي تهديدات في 
ا محيط. 

الننجسي الخفي غالبا بيبقى عنده حساسية عالية ضد النقد ومبيعديش 
أي حاجة ممكن يفسرها على أنها انتقاد وبيفسر أي انتقاد على أنه 
دليل زيادة على أن العام مش قادر يستوعب موهبته أو خصوصيته. 
النوع ده من النرجسيين في العادة مبيظهرش في بحثنا العاديء وغالبا 
بنغفلهم وممكن نعتبره انطوائي مش سعيد أو غضبانء لكن بمجرد ما 
بتعمل كده ممكن تلاقيه بدأ مناقشة طويلة قد تبدو ذكية في مجال 
هو بيفهم فيه علشان بس يهزمك فيه. كلنا عندنا على الأقل فرد في 
العيلة بيمسك الحديدة ويبدأ في مناقشة مجاله علشان بس يحاول 
يثبت أنه الأفضل على حساب كل الموجودين. 

ولأنهم زي بقية النرجسيين بيستمدوا تقديرهم لنفسهم من الخارج. 
فهما علطول حاسين أنهم أقل من غيرهم ومش راضيين عن حياتهم, 

وعلى عكس النرجسي الكلاسيكي اللي عنده تقدير مبالغ فيه لنفسه وقدر 
أقل من الاكتئاب. 


النزجسى الخفى مستويات الاكتئاب بتبقى عنده أعلى وقدر أقل من 
تقدير الذات. 


الأشفخاص اللي على علاقة بنرجسي خفي ممكن يفتكروا أنه مكتئب أو 
معندوش ثقة في نفسه. وده كله ممكن يكون حقيقي ويبدؤوا يشفقوا 
عليه ويحاولوا يساعدوه. لكنهم بيتفاجؤوا أن محاولاتهم اللطيفة 
للاحتواء بتواجه بالرفض والغضب والإساءات أو بالبرود لكن على 
العكس لو أنت قررت تنهي علاقتك معاه مش من الغريب أننا نلاقيه 
بيبي أو بيتعامل بطريقة تظهره بمظهر الضعفء وكل الحاجات دي 
بتخلي النرجسي الخفي مساحة محيرة. 


النوع ده من النرجسيين بيكون في العادة معدوم اطهارات الاجتماعية 
عكس النرجسي الكلاسييء فإما الناس بتتجنبه بسبب غرابته. أو ممكن 
تتجاهل عدم قدرته على التعاطف على خلفية هشاشته الظاهرة. وهما 
كمان بيميلوا أنهم يحافظوا على عقلية الضحية جواهم ويفضلوا طول 
الوقت يتصوروا التهديدات والإهانات والأذى طول الوقت. وزي ما 
ذكرنا أن النرجسي الخبيث أقرب للسيكوباقء فالنزجسي الخفي ممكن 
نعتبره أقرب للسوسيوباث بسبب تشابه قلة مهاراته الاجتماعية ومزاجه 
العدائي وغضبه الدائم. 


الازدراء عامل أساسي في النرجسية بشكل عام ومع النرجسي الخفي 
بشكل خاص. واللي هو اطيل للنظر بدونية لأي حد بيخالف معاييرهم, 

وده اللي بيخليهم جادجمينتال بيحكموا على الناسء والازدراء كمان 
مرتبط بحاجات زي الجفاءء والإحساس بالأفضلية» والعنصريةء وهشاشة 
المشاعرء ونتيجة لده فالنزجسي الخفي بيبقى داما غضبان وشايل حاجة 
في صدره ووحيد اجتماعياء وغالبا عنده أفكار سلبية وعدائية عن 
المجموعات التانية» وعلشان كده بنلاقيهم منتشرين أكتر في المساحات 
اللي بتتطلب ازدراء زي إنتاجات الترول على الإنترنت. 

الاستحقاقية كمان سمة رئيسية في النزجسي الخفي, فبيبقى عنده استياء 
وغضب من العام في العموم اللي مش مقدر خصوصيته ومش مديه 
التقدير الكافي وأنه مبيعيشش الحياة اللي يستحقها وبيلوم الناس على 
كل ده لو كان أهلي أفضل أو جوزي أفضلء أو كانت ظروفي مختلفة, 
أو لو كان صحابي ناس ناجحين أكتر كنت هبقي في حتة تانية» ويمكن 
ميكونوش بيصرحوا بأنهم أفضل من غيرهم, لكن الإيمان ده كامن 
جواهم ومتغطي بالتعاسة والتجهم اللي على وشهم وبيفضلوا 
مغرورينء يممكن مش شبه المغرورين المعروفينء لكنه بيفضلوا مزعجين. 
الننجسي الخفي هو الراجل اللي قاعد على القهوة جنبك وفاهم في كل 
الي 


2. ليه بيبقى صعب علينا نسيب الترجسي الخفي؟ 


النزجسية الخفية نوع محير في البداية ممكن تشوفه اكتئاب أو قلق, 
وأغلب الناس مبيسيبوش العلاقة مع حد مكتثئب وضعيف علشان 
إحساسهم بالذنب وضميرهم بيأنبهم» وبالعكس بيحاول يساعدوه 
ويخرجوه من الحالة دي. في أغلب الحالات العلاقة بتستمر للسبب ده 

لاعتقادنا أن لو حاجة حلوة حصلت للنرجسي الخفي هيخرجوا من 
الحالة دي والحياة هتبقى أفضل. 


النوع الرابع: النزجسي الاجتماعي 


كلنا عارفين الشخص اللي عنده جمعية خيرية وبيوزع تبرعات في 
الأقاليم» وبينقذ حيوانات الشارع» وبيحضر حفلات التبرعات» ويصور 
كل ده ويرفعه على إنستجرام ويكتب تحته هاشتاج إنقاذ العام أو 
حلاوة العطاءء وبعدين يقعد يستنى اللايكس والتعليقات اللي بتمدح 
أفعاله وتأكّد على طبيعته المعطاءة. 


النزجسي الاجتماعي بيحاول يبين نفسه على أنه عنده إيثار زائده في حين 
إن هدفه الحقيقي أنه يبان ناجح وأفضل من غيره»ء وبيحاول يثبت 
الصورة دي من خلال مساهماته الاجتماعية أو البيئية. والصورة دي 
بدورها بتساعده أنه يحافظ على تقديره لنفسه. 


أحد الباحثين بيقترح أن النرجسي الاجتماعي ممكن ميكونش شبه 
النزجسي الكلاسيي أو حتى الخفيء. لكن عنده نفس الاحتياجات 
والدواقع يتاعتهم زي الشعون بالعظمة والاستحقاقية, لكن.هو بيحفق 
أهدافه من خلال أنشطة اجتماعية هتبينه قدام الناس متعاون وخيرء 
والهدف الأمثل أن الناس تشوفه ملاك عايش على الأرضء وده اللي 
بيعكس نزعته للعظمة زي باقي النرجسيين, 

لكن لازم ناخد في الحسبان أن في ناس فعلًا نواياهم سليمة ببيقدموا 
مصلحة غيرهم على مصلحتهم الشخصية وبيقضوا وقت طويل 
بيشتغلوا في مؤسسات بتخدم المجتمع, المشكلة هنا بتبقى في الدافع 

عند الرحتىئ اللجتماعى الل سيقن أنه ستقيل التقدير فى الاخرضة: 
وطا ده مبيحصلش ومبيلاقيش التقدير البي متوقعه ممكن يتحول 
لشخص غضبان محبط مش من ال مستحسن التواجد حواليه. 


النرجسي الاجتماعي ممكن يقضي وقت طويل ويصرف مبالغ كبيرة في 
التخطيط لمشروع خيريء لكن وقت التنفيذ بيتحول لمدير سيء أو زميل 


ممكن يكون بيبان أنه مهتم بالناس الأقل حظً وأنه أول حد بيساعد 
خصوصا في المصايب الكبيرة زي الحوادث والزلازل. لكن في حياته 
الخاصة بيبقى عنده نفس أنماط الشخص النرجسي الكلاسييء انعدام 
القدرة على التعاطفء والاستحقاقية, والغضب. 


النرجسى الاجتماعى ممكن يبقى الشاب اللى بينقذ الكلاب من الشارع: 
اللي العام بيشوفه كأنه ملاك. لكن في تفاصيل حياته الشخصية حاجة 
تانية خالص. 
بطريقة أوضح النرجسي الاجتماعي بيستمد إحساسه بنفسه من فكرة 
أنه معطاء للآخرين» وباقى سمات شخصيته من عدائية. واستحقاقية, 
وعدم قدرة على التعاطف بتظهر أكتر في علاقاته الشخصية. 

3. ليه بيبقى صعب علينا نسيب النرجسي الاجتماعي؟ 


إزاي تسيبي الملاك ده؟! 

الناس حواليكم هيشوفوا النرجسي الاجتماعي في صورة فاعل الخير 
الشهمء لدرجة أن الناس اللي في دايرتك أنتي القريبين مش هيبقوا 
مستوعبين ومش مصدقين الكلام اللي أنتي بتقوليه عنه وهيقفوا في 
صفه. ده غير الإحساس بالذنب اللي هيلازمك أنك هتسيبي الشخص 
الخير المعطاءء التضارب اللي حاصل ما بينه صورته عند الناس والصورة 
اللي بتبان في علاقتكم الخاصة بتخلي قرار الرحيل صعب أكتر خصوصًا 
لو أنت بتتأثر بكلام غيرك. 

النوع الخامس: النرزجسي الحميد 

ده اللي ممكن بنقول عليه أنه الشخص الفظ أو الغبي اللي عاوز يبقى 
موجود في كل حدوته. عدم قدرته على التعاطف بتبان في أنه مش فاهم 
حاجة» استحقاقيته هتبان كأنها انعدام مهارة, ادعاؤه للعظمة هتبان 
كأنه طفل بيتكلم. 

بيبقى عنده رغبة دايمة أنه يتكلم عن نفسه أو يخليك تتكلم عنه. عنده 
نفس سمات الشخص النرجسيء لكن في مستويات أقل متخليهوش 
شخص سام أو يقدر يؤذي حد. 


عنده عدم نضوج واضح لدرجة أنك ممكن تحس أنه بيمثل وهو 
بيتصرف زي المراهقين اللي عاوزين يبقوا مركز الاهتمام. داها هتلاقيه 
موجود على السوشيال ميديا كأنه لسه مسموحله يعمل حساب امبارح 
بينشر كل تفصيلة وكل صورة من الخروجةء ويعمل تاج لكل الناسء وما 
بيتكلم ممكن يقول كلام مش لطيفء يمكن هيبانلك أنه مجرد معندوش 
فلاتر مش رأي عميق يقصد بيه حاجة. ممكن يكون الشخص المسلي في 

الحفلة اللي بيتكلم ومبيسكتش وبيعمل حاجات مضحكة. لكن لو بقى 
ضمن روتينك اليومي هتحس أنك بتضيع وقتك ودماغك هتصدع. 
العلاقة مع النزجسي الحميد ممكن متبقاش مؤذية: لكن هتحس أنها 
مش كاملة ومش كفاية ومبتحققلكش اللي أنت محتاجه. لأنها بتبقى 
سطحية وغير ناضجة ومفيهاش أي عمق. 
النزجسي الحميد ممكن يكون الأم المهووسة بأولادها اللي مبتسألهمش 
حاسين بإيه إلا نادراء لكن مهتمها أكتر هما لابسين إيه ممكن تبقى 
زميلتك في المكتب اللي مهتمة كل الناس يشوفوا ماركة شنطتها 
الجديدة, أو الراجل اللي قابلته في الحفلة ومعرفش يتكلم عن أكتر من 
ماتش الأسبوع اللي فات. 
الننجسي الحميد نسبيا آمنء لكن هيفضل مش هو الشخص اللي ممكن 
تعمل معاه حوار عن حاجات مهمة أو عميقة بالنسبالك. لكن لو 
اتعلمت تتعامل معاه في الحدود اللي هو يقدر يتعامل فيها واللي هي 
تبقى بعيدة عن العمق النفسي أو المشاعر هتبقى بعيد عن أي احتمالية 
أذى. 

4. ليه بيبقى صعب نبعد عن النرجسي الحميد؟ 
في أحوال كتير مش هتبقى محتاج تعمل ده. لكن لازم تبقى عارف أنهم 
مش هيدوك علاقة كاملة وناضجة. ممكن يبقى صاحبك اللي بتضحك 
معاهء لكن لو احتاجته في وقت ما غالبا مش هتلاقيه أو شريكتك اللي 
مش مضايقاك قويء لكن أنت حاسس أن في حاجة ناقصة وليك معاها 
ذكريات جميلة بتخليك مش قادر تسيبها. 

النزجسي الحميد ممكن ميبقاش الخيار المثالي لشريك الحياة. ولو كان 
فرد في عيلتك هتبقى محتاج تظبط علاقتك معاه أنها تفضل في حدودها 
السطحية علشان هو مبيأديش كويس ما الموضوع بيتطلب تعاطف 
وتفهم, ولو الشخص ده أحد والديك فممكن تحس بغضب من مستوى 
نضجه القليل واللي أنت ابنه مع الوقت هتحس أنك سبقته وهو لسه 
وراء 


الأشخاص الاستحقاقيين 


الاستحقاقية هي الدافع الرئيسي للشخص النرجسي أو السام عموما واللي 
بقت سمة مميزة لعصرنا الحالي وبقت هي العادي الجديد كل فرد 
حاسس أنه يستحق معاملة مميزة. وبنشوف ده في كل مكان من 
السوشيال ميديا لطفل في أولى ابتدائي لطالب جامعة راكب طيارة» أو 
حتى الناس الغريبة ما بتقابل بعض في الجراج بيتوقعوا معاملة مميزة. 
الاستحقاقية مش صفة موروثة أو اتولدنا بيها زي الانطوائية مثلاء لكنها 
نمط مكتسبء واحنا صغيرين في حد قالنا أن كده تمام كملء بيبقى 
أسهل اكتسابها لو الطفل عنده امتيازات زي أن أهله أغنياء أو 
مشهورين ومختبرش الحياة الواقعية وكل الناس بتعامله بطريقة 
مختلفة. وفي نوع تاني بيتعلمها مع الوقت من خلال مكافأة الأبوين أو 
المجتمع المستمرة ليه على أفعال استحقاقية ويدفعوه في الاعتقاد ده. 

الاستحقاقية هو نمط واضح بنشوفه ما حد يزعق للجرسون في ال مطعم, 
أو مما يفتكر أنه ميستاهلش يستنى في الطابور زي بقية الناسء أو ما 
حد يتوقع أن الديدلاين يتعدله هو بس لأنه يستاهل كده. أو لا حد 

يتكلم في التليفون في السينما في وسط الفيلم ويزعقلك لو أنت عملت 
كده. 


الناس بتجيب فكرة أنهم يستاهلوا معاملة مميزة وأنهم فوق القواعد 
مق أكتز مق فضدن اولها كلها الأنوية الأطفالمتعلهوا من بخلان 
ا محاكاة, فلو أحد الأبوين بيتعامل باستحقاقية مع بقية أفراد العيلة أو 
مع المدرسين أو أي حد بيساعدهم في البيتء فالأطفال هيحاكوا اللي 
بيشوفوه. الأبوين لو بيتعاملوا مع غيرهم أنهم أقل منهم وأنهم 
يستحقوا طول الوقت معاملة مميزة. فالأطفال هيتعلّموا يتعاملوا 
نفس لامعا خطنوضا أن الآناء الاتسعقاقى مويهاة لوقن عدوا سلوك 
أطفالهم رلا يتعاملوا باستحقاقية» واللي هو الدور اللي المفروض يلعبوه. 
لأن الطفل بيتولد بيعمل اللي هو عاوزه. لكن وظيفة الأهل أنهم 
يعلّموه أنماط التعامل السليم واحترام القواعد. لكن ده مش هيحصل 
إلا لو الأهل مقتنعين في الأصل أن السلوك غلط. 


الأطفال بردو ممكن يتعلموا الاستحقاقية من خلال البيئة اللي 
بيتواجدوا فيها أو اللي بتعرضوا ليها زي المدارس والفرق الرياضية 
والمشاهيرء لما يبقى مدربه في النادي بيتعامل بأسلوب استحقاقي الولد 
هيؤمن أن ده هو الأسلوب السليم. 


وفي دلوقتي نقاش كبير ومحتدم حوالين فكرة أن كل طفل ليه هدية في 

الآخرء لأنها بتدي الطفل شعور أن في دابما جايزة في النهاية» وده بيقود 

لتعامل أسوأ مع حالات الإحباط وعدم تلقي التقدير المتوقع في 

المستقبل» وده بيبان حتى في الأحداث الصغيرة زي الطلبة اللي بتبقى 

متوقعة أنها تقفّْل الامتحانات وتطلع من الأوائل حتى لو مذاكروش. 

ويستعجبوا ويحزنوا لو ده محصلش. لأن في اعتقادهم مجرد تواجدهم 
ده معناه أنهم يستاهلوا يبقوا في المقدمة. 

وفي كمان نقد لطريقة تربية الأجيال السابقة اللي كانت أكتر سلطوية 
أقرب لأنها تكون عسكرية اللي بتدعوا الطفل أنه يعأّي من ثقته في 
نفسه. وده اللي بالتبعية بيخلق اعتقاد أن كل شخص مميزء هو في 
الح ار بخص مع اكررا واويوتان ااكر احص عق 
معاملة مميزة, واللي بالنسبة للاستحقاقي ممكن تبقى على حساب أي 
حد تالي. 

وثقافتنا بتدعم فكرة الاستحقاقية من خلال التعامل مع العملاء 
امميزين اللي مبيوقفوش في طابور وليهم أماكن ركنة مخصوص في 
الجراج وكل المزايا اللي بقت أكتر بتتباع بدل ما تستحق. 

انعدام العدالة الاجتماعية واتساع الفجوة بين الأغنياء والفقراء كمان 
بتدعم بشكل رئيسي فكرة الاستحقاقية, لأننا بقينا في ثقافة بتحابي اللي 
معاه فلوس أكتر وتتجاهل اللي معاه فلوس أقل بغض النظر مصدر 
الفلوس إيهء ويبقى حظك حلو لو اتولدت لقيت أهلك أغنياء. 

من منظور نفسي الاستحقاقية مش شيء كويس لأصحابها. ممكن 
تحققلهم اللي هما عايزينه على المدى القصيرء لكن هيبقى عندهم 
صعوبة في سماع كلمات الرفض ويصابوا بإحباط شديد ممكن يسببلهم 
اكتئثاب. أو نوبات أرق» أو قلق, أو هوس» وفي الحالة دي الأشفخاص 
الاستحقاقين بيبقوا أكتر عرضة لاستخدام ا مخدرات في سبيلهم للتعامل 
مع الحاجات دي. 

ولأن ثقافتنا بتعزز فكرة أن الفلوس ممكن تعمل أي حاجة: فلما يحصل 
حاجة الفلوس متحلهاشء فالشخص بيحصله صدمة كبيرة. زي مثلًا يلا 
الاستحقاقي يبقى عاوز يرجع علاقة مع حد رافض الرجوع والفلوس 
مش فارقة معاهء أو ما الطالب الاستحقاقى ميجيبش الدرجة اللى 
عاوزها وميقدرش يرشي الدكتور علشان ياخدها. 

الاستحقاقية بردو ممكن تبان من خلال الغرورء الأشخاص الاستحقاقين 
بيبقوا متحررين من أي اعتبارات وقواعد أخلاقية وبيبقو فاكرين أن 
العالم المفروض ممشي وفقًا لنظرتهم للحياة. علشان كده الاستحقاقيين 
ضعيفة زي الفقراء والمهاجرين في حين بيعارضوا أي حاجة ممكن تبين 
الامتيازات اللي هما واخدينها بحكم مواقعهم الاجتماعية. الأشخاص 
الاستحقاقيين ممكن يستخدموا الدعاوى القضائية علشان يثبتوا وجه 
نظرهم وبيخلوا الطلاق جحيم وقضايا الحضانة عذاب علشان بس 
يعاقبوا الطرف التاني» في حين لو حصل العكس الموضوع بيقى مش عدل 
وهما إزاي وليه بيعملوا معايا كده؟! 

الثزوة ممكن يصاحبها حاجة اسمها نرجسية مكتسبة أو استحقاقية 
مكتسبة» لأن ممكن يكون مش من ضمن مهام الشخص الغني اليومية 
تنظيف البيت وشراء البقالة أو غسيل الهدوم, أو أنه يتحرك بميكروباص 
في نص الكرسي اللي ورا في نهار أغسطس.ء وده بيخلق نمط معين من 
التفكير بيعلي التوقعات مبيبقاش عندهم الرغبة أنهم يعملوا غير 
الحاجات السهلة بأقل قدر من المقاومة والجهد. أو ممكن تخلق نظرة 
دونية للأشخاص التانية اللي بيساعدوهم ويعتبروهم مجرد وسائل 

لتنفيذ احتياجاتهم,: الاختبار هنا هو أنك هتقدر تخرجهم من الفقاعة 
اللي هما عايشين فيها وتعرفهم أن الشخص اللي بيجيبلهم القهوة 
والشخص اللي بينضف العربية هما ناس بردو زيهم ويستاهلوا معاملة 
إنسانية محترمة في ناس كتير لو نبهتهم بدا هيبدؤوا يعتذروا ويخرجوا 
من الحالة اللي هما فيهاء وده اللي بنسيمه الاستحقاقية المكتسبة, وهما 
فعلًا مش استحقاقيينء هو بس نتيجة للظروف اللي بيتعاملوا بيها أغلب 
أوقات اليوم: لكن ما الشخص يتصرف بالأساليب دي ويعتبرها مستحقة 
بسبب فلوسه أو موقعه الاجتماعي ويعامل الناس على الأساس ده. 
فاحنا هنبقي قدام شخص سام واستحقاقيء وفي الأغلب نرجسيء لو أنت 
شخص عندك أمان نفسي كافي سيكيور مش هتبقى محتاج تعامل 
شخص تفي باعتباره أقل منك لمجرد أن عندك أصفار كتير في البنك أو 
أنك صاحب البنك نفسه. 

إيه نوع النرجسي اللي في حياتك؟ 

أغلب النرجسيين هيبقوا نوع من الأنواع الخمسة اللي اتكلمنا عليهاء 
ولكن بما أننا اتكلمنا بردو على تلاتين نمط وسمة للشخص النرجسيء 
فهنلاقي كل واحد عنده نمط واضح منهم: هنلاقي مثلًا النزجسي المغرور, 
والنزجسي السطحيء والنرجسي الاستحقاقي, والنزجسي مدّعي العظمة, 
والننجسي البخيلء وكل واحد هيبان مختلف عن التاني. لكن ولا واحد 
منهم ا 


ما ا ا مسي لي 

الجديدة ماركتها إيه طول الوقتء. والنرجسي الاستحقاقي بيتضايق لو 
متعاملش معاملة خاصة. والنرجسي السطحي هيبقى مهتم الناس لابسة 
من براند إيه وبيصيفوا فين, وبالتركيز على إيه أكتر نمط بيميزه هنعرف 
هو نوعه إيهء وده هيساعدنا نفهمه أكتر ونحط خطة أفضل للتعامل 
معاه. يعني مثلًا النزجسي مدّعي العظمة ممكن تبقى طريقة احتوائه 
أنك تمدحه. والنرجسي الاستحقاقي ممكن تديله معاملة خاصة في أوقات 
علشان تسكّته. والنزجسي الاجتماعي ممكن تتبرع للمنظمة أو الجمعية 
اللي هو بيروجلهاء كل الطرق دي مش جميلة ومينفعش تتطبق طول 
الوقت» لكن ممكن تكون مفيدة في أوقات لتجنب الصراع والإحباط 
ومساوئ التعامل مع النرجسي. 


السيكوباث والسوسيوباث والنرجسي 

نادرًا ما بيحصل اتفاق على تعريفات وتشخيصات الأنواع دي من 
الاعتلالات النفسية» حتى بين علماء الجرمة أو العلماء النفسين أو علماء 
الاجتماع. كل فئة بتبص للموضوع من عدسة مختلفة. والتصنيفات دي 
عبارة عن خليط من تعريفات طبية واجتماعية وسمات شخصية بيتم 
استخدامها بالتبادل للتعبير عن شيء معين. في طيف واسع بيجمع 
اعتلالات مختلفة, وفي الحقيقة في نرجسيين يشبهوا السيكوباتيين» وفي 
نرجسيين خفيين بيبانوا شبه السوسيوباث. 


مك ون لست وهاه اسدريش واقي لمكن مويه لكين 


105 


أحد الباحثين المتخصصين بيقترح تعريف للسيكوباث بأنه شخص عنده 
أنانية مفرطة» قاسي القلب. مش مسؤولء متهورء ومبيحسش بالذنب 
أو بيتعلم من أخطائه ولو حتى بالعقاب. ومعدوم القدرة على 
التعاطف. 

والقخصن الشئكوباة كمان عندة قدرة مسفة عن ' تحمل الخشتاطات 
والخسايرء ودائم اللوم للآخرين وتحميلهم مسؤولية مشاكلهم. 
الباحثين بيوصفوه أنه مفترس اجتماعيء ممكن يبان بكاريزما جبارة, 
لكنه أستاذ في التلاعب بالناس علشان يوصل لأهدافه بدون وضع أي 
اعتبار لأي قيمة اجتماعية: لأنه ببساطة ميعرفهاشء ميعرفش إيه 
أخلاقي وإيه لاه وده فرق بينه وبين السوسيوباث اللي بيبقى عارف إيه 
الأخلاقي والمقبول اجتماعيا وإيه لا؛ لكنه بيقرر ميلتزمش بيه. 


السيكوباث والسوسيوباث قريبين من بعض في أنهم مبيهتموش بغيرهم, 
مبيحسوش بالندم ومبيتحملوش ال مسؤولية. 

في أبحاث بتقول إن دماغ السيكوباث مختلفة عن الدماغ العادية» وإن 
ممكن يبقى في جينات مسببة لده. يعني مثلًا الأبحاث بتقول إن 
السيكوباث بيتفاعل مع الضغط بشكل مختلف. عنده مستويات 
مختلفة من نظم رد الفعل اللاإراديء ممكن عقلهم مترتب بشكل 
مختلف فيما يتصل لفكرة الثواب والعقابء في حين إن السوسيوباث 
بيكون أكتر نتيجة بيئته كطفل مهمل أو اتعرض للأذى وحصلتله تروما 
في مرحلة مبكرة من عمره. 


106 


السوسيوباث مبيكونش بكفاءة السيكوباث وهو بينفذ حاجة مخالفة 
للقواغي لأكهه ميكون. مارك والفصية: يق حاكية فسيعطين 
خطط محكمة تسهله العملية. وده بيخليه أسهل أن يتكشف والناس 
تبعد عنه. عكس السيكوباث اللي بيواجه الإحباطات بابتسامة تطمنك 
وبيكون في الخلفية بيجهز لرد فعل عنيف. 


النمطين قريبين من بعض وفي كم مش قليل من السيكوباث اتربوا في 
بيوت بيحكمها العنف. لكن سماتهم الشخصية بتخلي عندهم مهارات 
أكتر في التلاعب واصطياد الضحايا ومع عدم ميلهم للتواجد في علاقات 
قريبة أو حميمية إلا أنهم معندهمش مشكة أنهم يتلاعبوا بالناس 
للحصول على فلوس أو سلطة أو جنسء ومهاراتهم بتخليهم يعملوا ده 
كويس. 


في دراسة منشورة مؤخرا بتقترح أن حوالي من 9055 اللي 9621 من 
امديرين التنفيذيين والقادة السياسيين سيكوباتيين أو على الأقل عندهم 
ميول سيكوباتية. 

السيكوباتي والسوسيوباث مش تعريفات تشخيصية التعريف ال معترف 
بيه هو اضطراب الشخصية غير الاجتماعية أنتي سوشيالء واللي تعريفه 
هو تجاهل حقوق الآخرين أو التعدي عليهاء واللي صاحبها بيتميز 
بالتركيز على الذات وتقدير الذات المشتق من اللذة أو السلطة» وانعدام 
القيم الاجتماعية» وانعدام القدرة على التعاطفء وعدم الشعور بالندم, 
وعدم القدرة على إقامة علاقة حميمية متوازنة. واستخدام التخويف 
والترهيب للتحكم في الآخرين. 

اللجيية نوعا قاط شكل اقل جخرة من السكونانقرة معن أن كل 
سيكوباتي هو نرجسيء لكن مش كل نرجسي سيكوباي. 


النزجسيين بيعتمدوا على التقدير من الآخرين علشان يقدروا يقدروا 
نفسهم ويحيدوا عدم الأمان النفسي الإنسيكيوريتي اللي عندهم., بينما 
السيكوباتيين بيستمدوا تقديرهم لنفسهم من القوة والترهيب والتحكم 
في الآخرين والسعي وراء اللذة ومبيفكروش الناس ممكن تشوفهم إزاي. 
النجسيين ممكن يبقى عندهم علاقات سطحية وتافهة مع الناس 
علشان ياخدوا منها التقديرء بينما السيكوباتيين والسوسيوباث كقاعدة 
بيستغلوا ويؤذوا الناس. 

النزجسيين مقيدين بإحساس انعدام الأمان النفسي الإنسيكيوريتي 
وبيحتاجوا دامما تقدير من الناس علشان يتعاملوا معاهء بينما 
السيكوباق معندوش ده وبيتفنن في استغلال ده عند الآخرين. 


النزنجسي ممكن يحس بالعار وبيهتم برأي الناس فيه ما يعمل حاجة 
نثق الظيفة: :قل وهمكة كين اباس سورء لو أناء لعن غلقان ذه 
بيقلل من حجم التقدير اللي هيجيله. واللي هو محتاجه علشان يدعم 
بيه تقديره لنفسه. 


على الجانب التاني السيكوباث مش مهتم برأي الناس ومبيهمهوش هل 
اللي عمله ده ضر حد ولا لا ما دام جابله اللي هو عاوزه قدرتهم على 
اعتبار الناس أدوات قابلة للتغيير بيخلي استغلالهم للناس أسهل بدون 
وضع اعتبار للأذى الي ممكن يسببوه. 

النزجسي مثلًا لو بيخون شريكته هيحاول يخبي وينكر وممكن كمان 
يحس ببعض العارء لكن السيكوباث ما هيخون هيعتبر أن ده حقه 
وهيفضل يستمر يخونء حتى لو اتمسك لحد ما يبقى في عواقب مؤمة 
بالنسباله. 

دي متعتبرش نظرة كاملة على القضية العلمية ال معقدة. دي مجرد 
تلميحات علمية على القضية الكبيرة. وفي علماء مختصين في تشخيص 
وتحليل وفهم وعلاج الشخص السيكوباث والشخص السوسيوباث. 


لكن لو حاولنا نرتب درجة السمية في الأنواع اللي اتكلمنا عليها هيبقى 
أقلهم سمية هم الأشخاص الاستحقاقيينء والنزجسي الحميد. وبعدين 
الننجسي الاجتماعي» وبعده النرجسي الخفيء وبعده النرجسي مدّعي 
العظمة, وأكثرهم سمية هيبقى السيكوباث والسوسيوباث. 

في كل الحالات دول ذثاب في ثياب الخرفانء ولولا ده مكانوش قدروا 
يستهوا الأذى الفي هما بيسببوه. 


السيكوباق والسوسيوباث ممكن يبقوا ألطف ناس في الحفلة. لأنهم 
مبيشعروش بأي ندم على حاجة ومتأكدين أنهم مش هيتمسكوا 
وبيعتمدوا على أكتر من حاجة في ده مش بس مظهرهم اللي هما 
بيبينوه على أنهم ناس لطيفة تحب تقرب منهم, لكن بردو على 
إنجازاتهم اللي ممكن تكون أنه رجل أعمال ناجح أو قائد سياسي مثلًا 
وال ص ري ااي اجر ولص بود واضح مثلًا في قضية 
لاري فصان الطبيب ا معروف اللي تمت إدانته بقضايا تحرش جنسي في 
جامعة ميتشجنء وكان قادر يعمل كده من خلال السلطة اللي معاه 

بحكم أنه طبيب موثوق فيه من الإدارة. لدرجة أن الأهالي كانت 
بتصدقه وبتكذب أولادهاء ولحد آخر لحظة كان بيدافع عن اللي هو 
بيعمله على اعتبار أن ده ممارسة طبية وكان بيشتكي من القضايا اللي 
مرفوعة عليه بدون وضع أي اعتبار للأذى اللي هو سببه للبنات اللي 
هو أذاهم. 

الكنيسة الكاثوليكية لسنين أخفت عدد مش قليل: رما آلاف من حالات 
التحرش الجنسي اللي كان بيقوم بيها رجال الدين واللي متحاسبوش عليه 
لحد دلوقتيء وفي منهم اللي لسه عايش ومنهم اللي مات. 

في الجامعات والمراكز الرياضية وأماكن التعبد الناس مبيبقوش مفتحين 
عنيهم ومبيتوقعوش أن ده ممكن يحصل هناك وبيبقوا متخيلين أنهم 
في بيئة آمنة. لكن للأسف في أغلب الأماكن دي في ناس لابسين لبس 
أستاذ الجامعة, أو رجل الدينء أو المدرب بيستغل منصبه. أو جنسه. أو 
تعليمه أو المنظمة اللي هو موجود فيها. 

القضايا دي بس القصص المشهور اللي اتنشرت في الشهور الي فاتت, 
لكن في أحداث تانية بتحصل جوا الجامعات والمدارس والنوادي في كل 
مكان في العالم كل يوم والمعتدين مبيواجهوش أي عقوبة ولا بيحسوا 
بأي تأنيب ضمير والضحايا بيكملوا حياتهم حاسين بالعار وشايلين ندوب 
جوا نفوسهم وبيبدؤوا يشكوا في نفسهم ويقل تقديرهم ليها. 

ما المؤسسات اللي شغلها أنها توفر بيئة سليمة وآمنة تخون ده. 
وبالعكس توفر بيئة للمعتدين يختاروا بين ضحاياهم يبقى ده تعبير 

واضح عن أن أنظمتنا الاجتماعية والسياسية بتدعم النرجسية 
والسيكوباتية والسوسيوباثية بدل من أنها تحاربها. 

الأنماط النرجسية فى الاضطرابات النفسية التانية 

كل اللي اتقال عن الأنماط اللي بتوصف الشخص النرجسي ممكن بردو 
تكون موجودة في اضطرابات نفسية تانية. لذا وجب التنبيه وخلينا 
متفقين أن الثرح جسية مش تشخيص» لكن نمط ده تفكير وتعامل» وبتتشكل 
بالأساس من انعدام الوعي الذاتي» والعدائية» وامزاج المتقلب. 

والأنماط دي ممكن تكون موجود في اضطرابات تانيةء على سبيل المثال 
الأشخاص اللي بيتعاطوا أنواع من المخدرات ممكن يبقى عندهم انعدام 
القدرة على التعاطف ويتعاملوا بعدائية. ويبقى عندهم نظرة تعظيمية 
لذواتهم» خصوصًا وهما تحت تأثير المخدر أو الكحوليات أو بيحاولوا 
يبطلوا. 

الأفخاص المصابين باضطراب الشخصية الحدية ممكن تبقى مواقفهم 
دامما فيها فايز وخسرانء» وممن يكونوا حساسين بزيادة» أو عندهم مزاج 
متقلبء ودرجة تعاطفهم ممكن تتغير من عالية جدا لمنعدمة في حالة 
أنهم تحت ضغط أو مشاعرهم غالباهم. 

الأشخاص على طيف التوحد ممكن يبقى عندهم انعدام القدرة على 
التعاطفء أو مبيقدروش يقربوا من حد عاطفيا. 

الأشخاص امصابين باضطراب اطزاج ممكن بردو يبقوا معندهمش 
تعاطف كفاية أو مشاعرهم بعيدة. خصوصا في حالات الهوس. 

الأشخاص اللي عندهم اضطراب القلق العام ممكن يكونوا بيطلبوا 
تأكيدات كتير. وده ممكن يترجم على أنه طلب للتقدير اللي بيتميز بيه 
الشخص النرجسيء أو ممكن ميكونوش اجتماعيين كفاية». وده ممكن 
يتفسر على أنه انعدام القدرة على التعاطف. 

الأشفخاص اللي عندهم اضطراب ما بعد الصدمة ممكن تكون مشاعرهم 


بعيدة شوية أو محدودة. 

وعلى هذا الأساس فهم النرجسية ومحاولة تفسيرها وتفريقها عن بقية 
الاضطرابات التانية مش عملية سهلة زي ما كنا فاكرين. 

بعض الأنماط دي ممكن يبقى سببها حاجات تانية خالص وبتطلب قدر 
مختلف من التوقعاتء وبالتالي طريقة علاج مختلفة للنمط أو 
الاضطراب بناء على بيانات حقيقية تقدم للمتخصص. 

كل ما تعرف أكتر عن الناس وحكايتهم كل ما هتبقى ملم أكتر بيهم 
وبعلاقتك بيهم. 

ومع ذلك الأماط دي صعبة التعامل معاها والإنسان بيبقى محتاج 
يحط حدود واضحة علشان يقدر يتعامل وكمان توقعات منطقية في 
اللى ممكن ياخده من العلاقة. 

ومش مسؤولية حد أنه ينقذ إنسان تانيء ممكن تبقى عطوف وتحمي 
نفسك في نفس الوقتء يمكن هو ده التوازن المثالي اللي ممكن تعمله 
لنفسكء وكمان علشان نحافظ على علاقات عائلية ومجتمعية صحية 


112 


من غير ما نبقى مضطرين نستحمل أماط مؤذية ممكن تأثر على ثبات 
واستمرارية العلاقات. 

الكتاب ده اتكتب علشان يبقى دليل وخريطة ونظام عمل ف التعامل 
مع الأشخاص النرجسيين والسامين. 


يممكن كل النرجسيين سامين» لكن مش كل السامين نرجسيينء واللي 
ممكن شخص يعتبره نمط سام بالنسباله ممكن شخص تاني ميعتبروشء 
وفي العموم كلمة سام ممكن نقول أنها نمط أو طريقة تعاملء بس 
العامل الحاسم هي بتحسسك بإيه لو بتحسسك بالضيق فهي أكيد 
سامة. 

النزجسية مش متعلقة بس على العلاقات الشخصية ممكن تبقى على 
نطاق أوسع. وفي الفصل الجاي هنوضّح إزاي كل واحد فينا مرتبط 
بعلاقة نرجسية في عام بينجرف كل يوم أكتر ناحية النرجسية 
والاستحقاقية وقلة الأدبء وأنه إزاي ده بقى العادي الجديد اللي خلانا 
نتسامح أكتر مع الأشخاص السامين ونشتغل معاهم ونحبهم ونربيهم 
كمان. 


113 


الفصل الرابع 

7 السام 

انتشر | قصة عن شابة بقت مديونة بحوالي 0 آلاف دولار 
علشان تعمل أكونت تتشهر بيه على السوشيال ميدياء عملت إيه 
بالفلوس؟ جابت لبس وإكسسوارات» وسافرت أماكن كتيرء ونشرت كل 
ده على إنستجرام علشان ترسم صورة خيالية بأنها واحدة عندها 
الفلوس والوقت اللي تقدر تعمل بيه كل ده على أمل أن الناس تتابعها 
وتصدقهاء وبالتالي تقدر تغطي تكاليف شكل حياتها الجديده والغريب 
أنها ممكن فعلًا تكون صدقت أنها لو عملت ده لوقت طويل ممكن 
يتحول لحقيقة. في النهاية طبعًا فلست واضطرت ترجع لنمط حياتها 
الحقيقي» ويمكن كمان أقل علشان تسدد ديونها. 


تركيز العالم دلوقتي بقى في أننا يبقى عندنا حاجات كتير ونجرب 
حاجات محدش جربهاء وطبعًا ده كله لازم نوريه للعامم ويعجبهم, 
وللأسف كل الأنماط دي بتخلق نوع من عدم الأمان النفسي 
الإنسيكيوريتي» لأن مهما كان عندك حاجات ومهما سافرت أماكن ففي 
صفحة على إنستجرام بتقولك أنك معملتش كفاية وأنك فلوسك مش 
كفاية. 


- 


التغطية الإعلامية الدايمة اللي بقت في إيدينا دلوقتي بتقدمنلنا نماذج 

من أصحاب سلطة أو مال أو حتى مشاهير وهما بيسيئوا لأي حد 

معتبرينه مش معاهم وبيسفهوا بأي مطلب إنساني حد بيطلبه 

ومبيفرقش معاهم سواء كان فقير. أو مهاجرء أو حتى عنده إعاقة. 

في العموم احنا بقينا في مجتمع التعاطف فيه بقى عملة نادرة: بينما 
الاستحقاقية بقت هي أساس التعاملات والسعي للحصول على السلطة 
أو الفلوس بقى هو المطلب النبيل اللي مسموح أننا نؤذي أي حد في 
سبيل تحقيقه. مش مهم أنت وصلت إزايء امهم أنك وصلتء وللأسف 
ده بطل يضايقنا أو يأثر فينا ممكن نقول عظيم أن الناس بقت مرنة 
وبتعرف تتكيف مع الأوضاع المتغيرة» لكن بالعكس احنا با بنتكيف مع 
ده بنخليه هو العادي ويمكن للا بنشوفه بيحصل لغيرنا أو بنشوفه على 
فيسبوك بنعتبره بعيد عننا ومش هيأثر في حياتناء لكن في الحقيقة هو 
بيأثر مما الاحترام والأدب يختفوا ما نبدأ نتريق على الفئات الضعيفة في 
المجتمع ويبقى ده العادي ملا أصحاب السلطة يبدؤوا يدافعوا عن 
استغلالهم للناس اللي تحت سلطتهم سواء كانوا موظفين أو غيره بدون 
ما يظهروا ذرة ندم ما حد يعلي صوته بانت متعرفش أنا مين ونعتبره 
عادي ما مبنفكرش في الحاجات دي وبنقبلها زي ما هي بنبقى بنديها 
إذن أنها تحصل تانيء وما بننفذلهم اللي هما طالبينه وبنكافتهم على 
أفعالهم وبنعتبرهم مثل وقادة مبيبقاش في مجال أن الناس تراجع 
أفكارها وتبدأ تعدل أفعالهاء وبالطريقة دي مع الوقت العام كله 
هيبقى نرجسيء في حين الأشخاص النرجسيين والسامين هما المتحكمين 
في رسم صورة العام دلوقتي. 

الأبحاث والتجارب كل يوم بتثبت أننا كل ما نقضي وقت أطول مع 
الشخص النرجسي أو السام بتقل ثقتنا في نفسنا وتقديرنا ليها وبنبدأ 
نشك كمان فيها. وممكن مع الوقك ‏ نضدة التعبيرات السلبية اللي 
بيوجهها 7 وده كله بيبقى المفتاح لأمراض الضغط العصبي اللي 

بيخلينا أقل كفاءة في التعامل مع العام بالإضافة إلى أن وجودنا مع 
النزجسي بيستنفذ كل طاقتنا لأننا طول الوقت بنحاول نحمي نفسنا من 
عدائيته وإهماله وتلاعبه وبنفضل عايشين على أمل أن الحياة هتصلح 
نفسها وبكرة أكيد أحلى. 


في الفصل ده هنشوف إزاي ال مجتمع والثقافة مع وهم الشهرة 
والسوشيال ميديا وامادية والفلوس ممكن تبقى بتدعم السلوك 
النزجسي والسام وندرك أثره الخانق على واقعنا وحياتنا لكن علشان 
ليه بنحب الأشخاص السامين؟ 

ليه بنحارب عشانهم؟ بنرجعلهم كل ما نسيبهم؟ بنعجب بيهم؟ 
بننتخبهم؟ بنسافر معاهم؟ بنقبل نقعد معاهم ف ع1021 تالت بنقلد 
انعدام الأمان النفسي. الأمان النفسي الإنسيكيوريتي تقريبا بيفسر كل 
ده في أبسط تعبير عن المشكلة لو قدرنا نحدد إيه ا مناطق اللي مكشوفة 
غندتا الشخض' السام مش هيقدر. يسبب نفس الأذى؛ اللي بيعملة: 
هنقدر نحيده لو قدرنا منسمعش صوت الخوف اللي جواناء لو بقينا 
من جوانا مستقرين» متطمنينء لو العام بقى مستقر ومتطمن الأشخاص 
السامين مش هيبقى ليهم فرصة ساعتها. 

النزجسية مبنية على انعدام الأمان النفسي الإنسيكيوريتي والنرجسيين 
بيوصلوا للحالة دي من خلال طرق مختلفة أحيانًا بتبقى طفولة غير 
صحية مسمحتش بنمو روابط آمنة مع العام أو متعلموش إزاي 

يتعاملوا مع مشاعرهم داخليا وبقوا محتاجين عنصر خارجي يأكد 
عليهم ويديهم التقدير اللي من غيره مش هيقدروا يقدّروا نفسهم, وفي 
كمان عامل ممكن نعتبره ورائي أنهم اتولدوا حساسين بزيادة ومزاجهم 
مش مظبوط أو مستقرء وده بيبان في مراحل الطفولة الطبكرة. 
لكن مش كل طفل اتعرض لطفولة مفيهاش علاقات آمنة وسوية هيطلع 
شخص سام. في الحقيقة في ناس اتعرضوا لطفولة مؤذية ومش آمنة 
نفسياء وما كبروا بقوا لطاف ومتفاهمين ومتعاطفين بزيادة» لدرجة أنهم 
ممكن يبقوا عرضة أكتر أن حد سام يتلاعب بيهم أو يستغلهم, وعلى 
العكس في ناس اتولدوا في بيئات محبة وعطوفة مع علاقات أسرية 
يةء لكن أصبحوا جزء من عوام السامين في المجتمع. 


الأشفخاص النرجسيين والسامين هما نتيجة تفاعل طبيعة مزاجهم غير 
المستقر اللي مولودين بيه والبيئة اللي اتربوا فيها وانعدام أمانهم 
النفسي بيبقى شبه الفيروس اللي ممكن بيتنقل للناس اللي حواليهم 
بسهولة إلا لو كنت واخد المصل المضاد ليه. والكتاب ده بيحاول أنه 
اللا ا لات 

وهما مش بس عندهم انعدام أمان نفسي إنسيكيوريتي» لكن كمان 


بيسببوه للعام في الحقيقة هما بيزدهروا 3 أجواء الفوضى والخوف. 
لأنه بيبقى أسهل ليهم ينقضوا على نقط ضعف غيرهم. 


وعلى الناحية التانية الأشخاص اللي عندهم أمان نفسي سيكيور هيعملوا 
حاجة من اتنين را يقابلوا شخص سام: إما هيواجهوه بسبب غروره أو 
ادعائه العظمة أو استحقاقيته أو عدم قدرته على التعاطف أو في أبسط 


118 


الأحوال هيبعدوا عنه. لأنهم مش محتاجين يثبتوا لأي حد حاجة أو أنهم 
كفاية. 


لكن في بعض الأحيان الأشخاص السيكيور ممكن يكونوا مؤمنين أن 
طيبتهم وحبهم ممكن ينقذ الشخص السامء وللأمف ده مش حقيقي. 
حيوات ناس كتيير راحت في محاولة إنقاذ الوحشء وفكرة أن الحب 
ممكن ينقذ النرجسي هي حكاية من حكايات ألف ليلة وليلة. 


وطبعًا الأشخاص السامين والنرجسيين مبيظهروش ادعاءهم للعظمة أو 
عدم تعاطفهم أو يبدؤوا يتلاعبوا أو يكدبوا في بدايات العلاقة, لأن ده 
لو حصل احنا هنجري منهم» ممكن تعتبرهم زي السمكة الجميلة 
المسمومة اللي عايشة في البحر, وفي البشر إيه ممكن يبقى تَخَفْي أجمل 
من الكاريزما والنجاح والذكاء والثقة واللباقة؟! 


النزجسيين والسيكوباتيين وأغلب الأشخاص الساميين حكّائين محترفين 
وبياعين شاطرينء هيخلوك تحس أنك آخر واحد في العالم» ولأنهم 
معندهمش قدرة على التعاطف فهما بيدرسوا الشخص ويشوفوا نقطة 
ضعفه ولحظة ما يعرفوها بيركزوا عليها ويستغلوك من خلالها. 


الأشخاص السامين بيجذبوا الناس ليهم من خلال طريقتين: الأولى أنهم 
يقولوا اللي هما عايزينه من غير وضع أي اعتبار لأي حد ممكن يتضايق 
أو يتأذي من الكلام ده. وكده ممكن يبانوا شجعان وأقوياء أو أنهم 
يبقوا شبه الأطفال اللي ممكن بيشاغبوا في الحصة وبيعملوا اللي هما 
عاوزينه في أي وقت والأطفال التانيين بيبصوا عليهم ويحسدوهم, ودول 
في العادة اللي بيبقوا الزجسيين مدعي العظمة. 

الطريقة التانية هي طريقة جمع ال معلومات وقت ما بيحددوا ضحيتهم 
بيركزوا معاه ويبدؤوا يجمعوا معلومات عن نقط قوته وضعفه وبيبقوا 
عارفين بالضبط ممكن يقولوا إيه علشان يخلو الشخص ده يقرب منهم, 
وبمجرد ما ده يحصل فهما عارفين هيعملوا إيه علشان يتحكموا فيه 
ويستغلوه. 


ده ممكن يحصل خلال وقت طويل زي ما بيحصل في علاقات الأهالي 
النزجسيين مع أولادهم أو خلال وقت أقل وقت زي وقت التظبيط مثلا. 


الصفات المرتبطة بالنزجسية 

في العادة احنا بنخلط ما بين الصفات اللي ممكن تدل على الحكمة زي 
الكاريزما والثقة واللباقة» وبين صفات تانية زي القيادة والأمان والرؤية 
وبنبقى سهل نقع تحت تأثير الكاريزما والثقة واللباقة» لأننا اتربينا أن 
دي علامات النجاح والقوة. لكن على العكس الصفات اللي بتخلّي أي 
علاقة تدوم وتبقى في حالة صحية زي العطفء والاحترام, والدفء. 
والشفافية. وعدم الادعاء. بتبقى صفات مش متقدرة خصوصا في 
الرجالة» والرجالة اللي فيهم الصفات دي ممكن نوصفهم بأنهم ضعافء 
والوصف ده ممكن يكون بدأ من وقت ما كانوا صغيرين من أبوهم أو 
أمهم أو جدهم أو أي حد ليه سلطة نفسية. ثقة النرجسي في نفسه 
جذابة وبتخدع في العادة. واحنا بنبقى مرتاحين من مظهر الشخص 
الوائق في نفسه. خصوصا أن أغلبنا بيميل لعدم وضع اعتبار لذاته. 

فالثقة .: 1 بالأمان» خفيوضا أن فكرة الأشفخاص اللى وائقين قِ 
نفسهم بيعملوا اللى بيقولوا عليه ديناميكية مطمئنة جذا. 


أحد الباحثين بيوضح أن ثقة النرجسي بتبقى ثقة جوفاء وفي أغلبها لا 
تدل إلا على برود أو قلة اهتمام. 


النزجسي ممكن يبان هادي ومش فارقة معاه حاجة من اللي بتحصل 
حواليه سواء إيجابا أو سلباء لكن بمجرد ما في حاجة بتلمس أمانه النفسي 
ويحس بالتهديد يبدأ غضبه يظهر على السطح. 


وممكن نشبهه بالطاووس؛ عنده الريش الكافي علشان الناس تلاحظ 
وجوده. والريش ده مش شرط يكون مظهره. ممكن يبقى سلطته. أو 
مكانته الاجتماعية, أو قدراته المالية» أو ممكن كمان تكون من خلال 
دوره الأساسي في حياة الشخص زي أنه يبقوا أحد الوالدين أو حد من 
العيلة القريبة اللي في العادة بيقولولنا بصوا وقربوا من الناس الناجحة 
أكتر ما بيقولولنا اتأكدوا أنه شخص طيب وعطوف ولا لأ. 

وبمجرد ما بيدخل الشخص السام حياتنا نقاط ضعفنا النفسية بتخلي 


من الصعب علينا طردهم منها وبنبدأ نرسم الحكاية بحيث نخليهم 
أبطالهاء حتى لو بدؤوا يتصرفوا بشكل مش لطيف. 


لو كنا بنجمع دولار عن كل علاقة استمرت مع نرجسي بس لأنه كان 

شاب جميل أو هي كانت ست حلوة كان زماننا مليونيرات» ومع 

استمرار العلاقة ويبدؤوا بالكذب والتضليل والجاسلايتنج والإسقاط وكل 

أشكال الأذى النفسي بنبقى مزنوقين في الحدوتة اللي رسمناها في الأول 

وبنبقى صعب نتخلى عن العلاقة. في قصص كتير لناس بيفتكروا أول 

سنة جواز والسفر وأعياد اطيلاد والهدايا وبينسوا ال 15 سنة اللي بعدها 
اللي مليانة أذى مستمر وكوابيس مبتخلصش. 

يممكن يكون الرهان الأكثر أمان هو أننا منقعش في الناس اللي بتبان 
واثقة وعندها كاريزما وبتسحرنا في الكلام» لكن لو الصفات دي ارتبطت 
بحد متواضع وطيب وحنون وعنده قدر معقول من التعاطف فدا 
امزيج النادر, لو لقيته اوعي تسيبه. 

الناس الواضحة الحكيمة بجد في العادي مبيحاولواش يبنوا عضلات 
مظهرهم الخارجي علشان يبان أن عندهم كاريزماء وعلشان كده لو 
لقيت حد واثق في نفسه حِذَا وعنده كاريزما ولسانه ساحر خليك في 
وضع الاستعداد واتأكد أن عنده قدر من التعاطف مع غيره ومش شاعر 
بالاستحقاقية اللي تخليه يستاهل كل حاجة حلوة: وأنه إنسان أصلي 
مش مذعي وعنده قدر من الاحترام اللي بيقدر يقدمهء لو الموقف 
احتاج ده متخليش الكاريزما والثقة تعميك أنك تبص على الصفات 
الأهم. 

ولأز الأسفاضن العامة : وخصوم] الرحسية وقدفولنا الصفاة: العلوة 
الأولء فمبجرد ما احنا بنفتحلهم الباب هما بيخشواء لكن في علاقات 
الناس السامين فيهم مبيبقوش محتاجين الصفات الحلوة علشان يخشوا 
حياتنا زي العلاقات الإجبارية؛ الأهل. الإخوات. أو كمان زمايلنا في 
الشغلء لكن العلاقات دي مبتمنعهمش أنهم يحولوا حياة الناس التانية 
لجحيم: ممكن تكون الأم اللي الجيران بيموتوا فيهاء أو الأب اللي كبير 
العيلة وبيصلح بين الناسء أو زميلك اللي المدير بيحبهء أو ممكن تكون 

مرات ابنك اللي ابنك مهووس بيهاء لكن بتعمل كل حاجة بتضايقك لو 


ممكن الشخص السام ميكونش قدر يسحرك أنتء لكن سحر حد في 
دايرتك. 


الشهرة 
ما يوتيوب ظهر سنة 2005 ووراه وسائل التواصل الاجتماعي زي 


فيسبوك وإنستجرام زادت معاهم رغبة الناس في الشهرة. وبقى كل حد 
عنده موبايل ووقت ومثابرة ممكن يتشهر. 


بعض الباحثين بيقترحوا أن سبب رغبة الناس في الشهرة جاي من أننا 
كبشر عندنا احتياج للانتماء لشيء أو لمجموعة. وده راجع من تجاربنا 
كبشر في ال مجتمعات القدهة اللي كان وجودنا داخل مجموعة أو قبيلة 
هو السبيل الوحيد للأمان في عالم كانت المخاطر فيه أكتر من دلوقتي 
بكتيه فممكن تكون الشهرة بتلبيلنا الاحتياج ده من خلال أن الشخص 
لو مشهور هيبقى منتمي للجموع اللي بتتعرف على شكله وفي سبب 
تاني هو أننا كبشر مبرمجين بيولوجيا على محاولة تجنب الرفض 
الاجتماعي اللي بيحسسنا بالأم النفسي الموازي لإحساسنا بالألم الجسدي. 


السعي للشهرة زي ما هو مرتبط بحاجة الإنسان للانتماء المجتمعي» 
هو كمان مرتبط بالنرجسية: لكن النرجسي مبيبقاش مهتم بالشهرة 
علشان يرتبط بأكبر عدد من الناس أكتر منه أنه مهتم بأنه ياخد 
الامتيازات اللي بياخدها الناس المشهورين. 

الشهرة في مجتمعنا الحديث أصبحت متاحة للجميع. والناس بتعمل 
كل حاجة علشان ييبقوا مشهورين من أنهم يصرفوا فلوس كتير علشان 
يبقوا نجوم على إنستجرام أو يوثقوا كل تفصيلة تافهة في حياتهم من 
خلال اللايفات أو يجربوا حاجات جديدة مجرد أنها تتنشر على 
صفحتهم مش حبا في التجربة نفسهاء لكن على أمل أنها تجيب فيرال 
لحد التقديم في كل برامج المواهب وتليفزيون الواقع على أمل. 


السعي للشهرة بيخرج الناس من حياتهم الحقيقية وبيخليهم يعيشوا 
حياة مفتعلة مش حقيقية وبتزود فيهم الشعور بالاستحقاقء أنا أستحق 
أبقى مشهور, والسلوك ده بيبقى ملحوظ أكتر في الشخصيات النرجسية 
اللي بتبقى منتظرة التقدير الخارجي الدائم اللي هيجيلها من الشهرة 
بالإضافة للامتيازات اللي بياخدوها طبعا. 


أغلب الناس مش هتبقى مشهورة» ولأغلب الناس بردو ده تمام. لكن 
هيفضل مسعى دائم للنرجسي لأنه بيحققله اللي هو محتاجه في مجتمع 
بيقدّر النزجسية وبيحتفي بيها وبيعامل الأشخاص المشهورين معاملة 
مميزة. وده اللي مع الوقت هيخلي أشخاص أكتر يسعوا للشهرة: واللي 
بالتالي هيزود النرجسية والسمية. 

ا ملعب السام - السوشيال ميديا 

بعض الباحثين بيوصفوا السوشيال ميديا بأنها أداة للتحريض على 
الحسد اللي مصممة بالأماس على إظهار نسخة مثالية ومعدلة من 
ا مستخدم. واطثير أن كل ما الشخص ينشر صور مثالية أكتر على 
السوشيال ميديا كل ما تقدير لنفسه بيكون أقلء ويمكن كمان بتقلل 
من تقدير المشاهدين لنفسهم. 

رحلة صاحبك لليونان. عربية ابن خالك الجديدة. فرح خطيبتك 
السابقة. أو يمكن صور عائلية بتبان أجمل من صور عيلتك. كل ده 
بيلمس وتر شخصي عندك, خصوصا لو حياتك مش أحسن حاجة: لكن 
على العموم السوشيال ميديا مبترسمش الصورة كاملة. 


بالنسبة للنرجسيين والسامين السوشيال ميديا هي سلاح ذو حدين: 
أولهم أنها وسيلة للحصول على التقدير الكافي بأسهل طريقة ممكنة من 
وهما على السرير في أوضتهم ينشروا صور سفريتهم الأخيرة» أو يعدلوا 
صورة قدهة ليهم» أو ينشروا اللي بيعتبروا نجاحات بالنسبالهم علشان 
يستقبلوا التقدير الكافي اللي محتاجينه علشان يقدروا يقدروا نفسهم, 
وتاني حاجة أنها طول الوقت بتديهم إحساس أن غيرهم عايش حياة 
أمتع منهم وعنده حاجات أحسن منهم: وفي دراسة لاحظ الباحثين أن 
منشورات إنستجرام اللي بتعبر عن البذخ والرفاهية بتأدي لتأثير سلبي 
على تقدير الإنسان لنفسه مع الوقت. 

ولأن الأشخاص النرجسيين بالإضافة لده استحقاقيين ومعندهمش قدرة 
على إدارة مشاعرهمء فهما مبيقدروش ممسكوا نفسهم على السوشيال 

ميديا وبيبدؤوا يكتبوا تعليقات مش لطفية وانتقادات غير منطقية. 
وكمان آراء حادة في قضايا جدلية ممكن تسبب اللغط والاستقطاب وده 
كله بيعكس عدم قدرتهم على التعاطف والتقدير غير الحقيقي 
لقدراتهم واللامبالاة كتير من الأشخاص النرجسيين ابتداء من أقوى رجال 
في العام لحد ابن عمك هتلاقيهم متورطين في حروب على توتير 
وفيسبوكء لأنهم مبيقدروش يفلتروا كلامهم قبل ما يقولوهء وده بيآثر 
في ناس تانية علشان كده الأشخاص الترجسيين بيميلوا أكتر لأنهم 
يهاجموا الناس وبعدين ممكن يعتذروا بعدينء وبالتالي السوشيال ميديا 
مساحة مثالية وخطيرة للأشخاص اللي ده نمط أفعالهم. 


بالنسبة للشخص اللي عنده أمان نفسي سيكيور ده ممكن يبقى مش 
لطيف أوقات. لكن مش هيآثر فيه على المدى الطويل ويحبطه. لكن 
بالنسبة للشخص اللي عنده انعدام أمان نفسي إنسيكيوريتي وتقدير 
غير مستقر لذاته الخلطة اللي بتوصله من صور وأخبار بتسببله إحباط 
عن حياته اللي لسه مش على المستوى. وبسبب عدم قدرته على التعامل 
والتعبير عن مشاعره ده بيؤدي إلى مجموعة من ردود الأفعال غير 
المتناسبة مع الأحداث وبيولد موجة من الحسد مكنونة جوا النفوس 
ضد الناس اللي متخيلين أن حياتهم أفضل من حياتهم غير الغضب اللي 
غزا السوشيال ميديا وأغلب وسائل التواصل البشري بوجه عام. 

وعلشان نعرف قد إيه السوشيال ميديا أثرت على جيل كامل في استبيان 
اتعمل سنة 2017 على أطفال بين عمر 6 و17 عن هما نفسهم يطلعوا 
إيه ما يكبروا 9034 منهم جاوبوا بأنهم نفسهم يبقوا يوتيويرز و9018 
منهم فلوجرز. زمان كان الأطفال أحلامهم يبقوا دكاترة ومهندسين 


126 


دلوقتي بقى حلمهم أنهم يدو نصايح مكياج أو يعلقوا على لعبة من 
نفس أوضة نومهم اللي اتولدوا فيها علشان ده اللي هيديهم اللي هما 
غاؤرينه سواء شهرة: أى فلوس وعلقان عن نيه المستجيل. أننا فبعد 
جيل كامل عن ثقافة الشهرة والفلوسء فاحنا لازم نبقى عارفين أن 
الرغبات جذورها بتتعمق كل يوم في شخصياتهم فبقى التحدي 
بالنسبالنا دلوقتي أننا إزاي نساعدهم يبقوا متعاطفين أكتر وأصليين أكتر 
قادرين يقيموا علاقات متوازنة مع غيرهم في عام بتحكمه رغبات 
الشهرة والفلوس. 

السيلفي 


السيلفي هو الدرع اللي بيلبسه النرجسي والاي ممكن ميكونش هدفه 
الرئيسي هو الشهرة. لكنه بيعبر عن حاجة الشخص لتوثيق كل تفصيلة 
من حياته علشان غيره يستخدمهاء واللي ممكن يوصل في بعض الحالات 
لنوع من الإدمان. 


ربط بعض الباحثين بين النرجسية وبين الرغبة ال مستمرة في التصوير 
السيلفي وتعديل الصور ونشرهاء والعجيب أنهم في نفس البحث 
ملقوش دليل على حاجة الأشخاص للانتماء زي اللي موجودة في الشهرة, 
ويمكن لأن النرجسيين مش مؤهلين لتكوين علاقات حميمية وقريبة مع 
غيرهم, ده اللي بيخليهم مهتمين أكتر لتصدير صورة معدلة وغير 
حقيقية وسطحية لعلاقاتهم واللي بتخدم مساعيهم للحصول على 
التقدير واللي بتبقى بالضبط كأنك على علاقة مع مراية. 

الترول 


السوشيال ميديا وفْرتَ مساحة للناس أنهم بسهولة ممكن يشتركوا في 
هجمات عدائية إلكترونية ضد أفراد بعينهم عن طريق الاستهزاء 
والتشهير واللي في أغلب الأحوال بتكون مؤلة الأشخاص اللي بيستخدموا 
مبدأ الترول غالبا بيبقوا نرجسيين خفيين وبيستخدموا عباراتهم الحدية 
والمستقطبة بالأساس ناحية الفئات الضعيف والمهمشة وأي أهداف 
سهلة قدامهم, والترول بالأساس هو نشاط بيقوم بيه أشخاص مش 
ناضجين كفاية معندهمش القدرة الكافية على تعديل أفكارهم وحاسين 
بالتهديد الدائم وقدرتهم على التعاطف محدودة زي أغلب النرجسيين. 
زمان ما كان حد بيبقى عاوز يعبر عن رأي قوي وربما سام كمان كان في 
خطوات كتير لازم يعملها علشان رأيه ده يتنشرء لازم تكتب الرأي ده 
في ورقة.ء وتحطه في جواب. وتحط عليه طابع: وتبعته في البريد مدير 
التحرير اللي بيبقى عنده السلطة أنه يقرر ينشر الرأي ده أو لا واللي 
غالبا بيتبقى شغلته أنه بمنع الآراء السامة من أنها تتنشرء لكن دلوقتي 
ممكن الشخص وهو مبيتحركش من مكانه يبدأ حملة كاملة على 
شخص تاني أو جماعه تانية. 

الترول مؤذي وللأسف حول مواقع الأخبار والسوشيال ميديا وأغلب 
المنصات التشاركية للمساحات سامة. حتى لو كان القارئ عارف ومتأكد 
أن التعليقات مؤذية فدا مبيوقفهاش وبتستمر المساحة السامة في 
التوسع وتعرضنا المستمر ليها بيآثر بالسلب على راحتنا وسلامتنا 
النفسية. 


وه 


128 


السوشيال ميديا بردو اتحولت مسرح للمادية. زي ما أشار بعض 
الباحثين بأنها بقت المكان اللي بنرسم فيه صورة مثالية عن نفسناء وده 
ممكن نشوفه من خلال المستخدمين وال مشاهير اللي اتحولوا للوحات 
إعلانية متحركة بنظارات أو شنط شخصية أو أحذية» وده اللي ممكن 
يحول الوسيط كله أنه يبقى وسيط سام من خلاله بنخلق مشاعر 
الحسد وبنزود انعدام الأمان النفسي الإنسيكيوريتي عند الناس اللي 
بنفكرهم طول الوقت أن معندهمش المنتجات ديء وبالتالي ده بيؤدي 
اللي استهلاك أكثر. 


المشاهير على إنستجرام أو أي وسيط تاني ممكن ميكونش ليهم هدف 
تاني غير الربح والترويج لنفسهم علشان يحصلوا على منتجات مجانية 
جديدة ويزودوا المتابعين» لكن أثر ده بيكون كبير ومحسوس على 
شريحة كبيرة من الناس» وخصوصا الأصغر في السن. 

السوشيال ميديا والإعلام التشاري ممكن يكون أضاء الشعلة لو مكانش 
كمان بيقوم بدور مسرع ومحرض على النرجسية والاستحقاقية المنتشرة 
في العالم وزقت كمية مش قليلة من الناس في ناحية السطحية وخلت 
أهداف الناس التطورية مقتصرة على مزايا خارجية زي المظاهر 
والفخامة والاستهلاك. 

وسهولة التواصل اللي وفَرتها السوشيال ميديا خلتها المساحة الأساسية 
للتفاعل وولدت رغبة دائمة للمشاركة والانتماء ورغبة أن الإنسان يبقى 
متشاف. ورغبة أكبر في استقبال المدح والتقدير. 

أكيد مش كل الناس على السوشيال ميديا بتكون دي دوافعها أو 
استخداماتهاء لكن في ناس كتير كده. 

الفضائح اللي اتورط فيها فيسبوك بتوضح لنا أن مفهوم أنه مجاني ومتاح 
للجميع مكانتش الحقيقة الكاملة. فيسبوك كان مشترك في عملية 
تجميع بيانات مستخدمين أكبر مما كان حد يتوقع. لكن علشان في 
الوقت الحالي السوشيال ميديا هتفضل وسيلة أساسية للتواصل بين 
الناسء ولأنها برضه بيئة خصبة للأشخاص النرجسيين والسامين» وكمان 
بتدعم وجودهم لازم نبقى واعيين بقدر تأثيرها على صحتنا النفسية 
وتقديرنا لذواتنا وإلا هنلاقي نفسنا دخلنا في دواير من الأفكار 
والأحاسيس السامة من غير حتى ما نكون عارفين. 

التعامل المسؤول والمتوازن مع السوشيال ميديا 

مش من المنطقي أن يبقى في حل بيشمل إلغاء التعامل أو تقليل 
التعامل مع السوشيال ميدياء لأن أغلب الناس ممكن يجادلوا أنك مش 
هتلاقي العلامات السلبية دي في تعاملهم مع السوشيال ميديا أو ممكن 
يدافعوا بمبدأ أن كل الناس بتستخدمها أو أنها وسيلة جيدة للحفاظ 
على العلاقات مع العيلة أو أنه محتاجها علشان شغله. 

وزي ما كل حاجة بنناقشها السوشيال ميديا مش كلها سيئة الناس لقيت 
في السوشيال ميديا مساحة للتواصل والتعاطف العائلات المتباعدة 
ممكن تشارك بعضها صور الفرح. أو المولود الجديدء أو ممكن حفلة 
الأولاد في المدرسة. المجموعات الصغيرة لقيت طريقة توصل بيها لقاعدة 
متلقين أوسع. الناس اللي عندهم قدرة محدودة على التنقل بسبب 

المرض أو عوائق إدارية أو جيولوجية بقى اتصالهم أسهلء الجماعات 
الموصومة اجتماعيا قدرت تتواصل مع بعضها بشكل أسهل وبقوا يوصلوا 
للمعلومات ويشاركوها بشكل أسلس وخلى حياتهم أسهلء لكن زي أي 
أداة بنستخدمها لازم استخدامها يكون مسؤول وعن وعي. 

الأشخاص الأقل في العمر بيعيشوا حياتهم بيعدوا اللايكات والمشاهدات. 
وممكن مروا بحالات حزن شديدة وموجات قلق لو البوست بتاعهم 
محدش شافه أو أخد اللايكات اللي هما مستنينهاء وبيبقى عايشين 
وبيكبروا في عام ومساحة بتعول أكتر على تقدير الذات من مصدر 
خارجيء وده بيزود فرص تطوير نسخ أكتر من أفراد نرجسيين سامين 
منفصلين عن التصور الواقعي للحياة والعلاقات البشرية السوشيال 
ميديا ممكن تكون الأداة اللي بتصحي جوانا الوحش النرجسي اللي 
بيقيس مقدار تقديره لنفسه من خلال اللايكات والريتويتسء وانتشارها 
الكبير خلانا بقينا بنقبل الأنماط الاستحقاقية والنرجسية» وكمان نديهم 
مساحات أكبر للعرض ونختلقلهم أعذار أكتر وبعدتنا عن السعي 
للتواصل الصحي مع الأفراد والاعتماد على النفس في تقديرها والتعاطف 
العميق بدلًا من التعاطف السطحي اللي بنبينه ويببقى أسهل لينا أننا 
ننجرف أكتر للمستنقع النرجسي بنفسنا. 

وهنا ييجي أهمية التوازنء سهل قوي أننا نشيطن السوشيال ميديا 
بدون ما نبص بصة متعمقة في الموضوع. الأبحاث حديئًا بتقول إن 
التواصل الافتراضي لا يمكن يكون بديل عن التواصل البشري. ممكن 
تكون وسيلة جيدة للحفاظ على العلاقات مشاركة الاهتمامات جمع 
المعلومات وفهم أكثر للذات» لكن انتشار السوشيال ميديا حصل بسرعة 

رهيية والتنظيم الاجتماعي كمان اتغير بشكل سريع وأصبح الآباء 
وامعلمين محتاجين يكتسبوا مهارات تكنولوجية جديدة علشان يقدروا 
يفضل جوا الدايرة التفكير النقدي حوالين كل شيء بيتقدمه السوشيال 
ميديا شيء أساسي والتدريب عليه لازم يبدأ من عمر صغير يمكن من 
الحضانة وخلال مراحل التعليم ا مختلفة. لأنها زي كل شيء بنستخدمه 
ممكن يبقى سلاح ذو حدينء فواجب اللحظة أننا نحاول نفهم 
ونستوعب إزاي نستخدمها بشكل صحي وآمن. 


تتبع الأموال 

إيه اللي جه الأولء حبنا للفلوس والشراء ولا النزجسية السامة؟ ده سؤال 
إجابته صعبة» لأننا منقدرش نقوم بالبحث الكافي اللي يخلينا نجاوب 
عليه. لكننا عارفين حقيقة أن الأفراد الأغنى مستوى تعاطفهم بيبقى 

أقل من غيرهم واهتمامهم لعيرهم كمان بيبقى أقل ماقي 
بتكون أعلىء بينما سلوكهم بيتسم بالأخلاقية بدرجات أقل. 


بعض الباحثين قاموا بتجربة من خلالها بيتلاعبوا فيها بإحساس الفرد 
كونه أغنى أو أفقرء ولقوا أن الإنسان ما بيحس أنه أغنى بياخد قرارات 
غير أخلاقية أكترء زي أنهم مثلًا يستغلوا منصبهم ولو حتى في حاجات 
صغيرة زي أنهم ياخدوا مستلزمات مكتبية من الشركة اللي بيشتغلوا 
فيها أو ميحاسبوش على الحلويات اللي بياكلوها في السوبر ماركتء 
ونفس البحث بيدعم فكرة أن كل ما الشخص بقى أغنى أكتر كل ما 
احتمالية أنه يتصرف بأنانية بيزيد واحتمالية استخدامه لطرق غير 

أخلاقية لتخطي غيره كمان بتزيد زائد أنهم بيقوا أبخل فيما يخص التبرع 
والتصدق بامقارنة بالأقل منهم. 

هل هما علشان كده بقوا أغنياء؟ هل هما كانوا علطول مستعدين 
ياخدوا قرارات غير أخلاقية وأنانية علشان كده هما سبقوا؟ 


ل ل 
تفكرينا فيوما تتفي بتتغير وبتبقى معطاءة بدرجكه أقل. 


والمنطق اللي قايمة عليه الفكرة دي بيقول إننا كل ما نعتقد أننا أغنى 
من حد طريقة تفكرينا ب: بتشوف غيرنا بطريقة ما أقل مننا وده بيزود 
إحساس الاستحقاقية فينا احنا أفضل احنا نستحق أفضلء» وده ولك 
قدر أكبر من عدم المساواة وقدر أقل من الكرم.ء مش بس من ناحية 
الفلوسء لكن كمان الكرم النفسي. 

الرأسمالية وخصوصا في نسختها الحالية مبنية على أساس الربح 
والنجاح فقط بدون أي اعتبار تاني وتحت الشروط دي حتى لو كان 
الاقتصاد بيتطور وينمو فهنلاقي انعدام العدالة الاجتماعية بيزيد 
ناحية” الناس اللي م مصمم ليهم 507 التعاطف 0 
ميكونش اقتصاديا مبدأ كفء, لكن النظام الربحي الحالي هو نظام 
أحادي له هدف واحد بس هو الربح 


الاقتصادي الأشهر آدم سميث اللي نظرياته شكلت مبادئ السوق الحرة 

كان عنده اعتقاد ساذج بحاجة اسمها اليد الخفية. وهي تعبير مجازي 

عن أن المجتمع والاقتصاد هيستفيدوا من فكرة وضع المصالح الفردية 

قصاد بعضء فكل فرد هيطلّع أقصى ما عنده علشان يحصل على 
مصلحته وهيحصل توازنء لكن للأسف آدم سميث مقابلش فرويد لأنه 
كان هيقوله إن الناس مبتفكرش بالطريقة ديء ونظرية آدم سميث 
كانت قصيرة النظرء لأنها معملتش حساب انعدام التعاطف والأنانية 
والاستحقاقية اللي مغروزة في الإيجو وبتدفع الناس في أغلب اتجاهاتهم: 
وبالتالي مما الناس بتحاول تشتغل لمصلحتها في غياب أي طريقة للتنظيم 
والتصحيح في الحالة دي انعدام العدالة والظلم الاجتماعي بينموا 
ويزدهر والنظريات الاقتصادية اللي بتدعوا إلى التحرر وأن الفقراء 
هيستفيدو أكتر ما الأغنياء يزدادوا غنا حكمت لقرونء في بعض الناس 
استفادت من ده. لكن للأسف الأغلب مستفادش. 


التغيرات في حركات الهجرة بردو أثرت على القوى العاملة وساعدت على 
وجود نظام غير متوازن الأرباح فيه بتروح للاك الأسهم, والحوافز تروح 
للمديرين» بينما أجور العمال مبتتغيرش بما يوازي حاجة الفرد للمعيشة, 
ومبيحصلش أي استثمار يخدم المجتمع, لكن بس الأرقام في الحسابات 
البنكية بتزيد لملاك سلاسل ال مطاعم اللي قضت على محلات العم والخال 
اللي كانت في أول الشارع مش بس المطاعم لكن كل حاجة من أول 
التليفزيون لحد الأيس كريم. 

كانت من السذاجة من المسؤولين أنهم يفتكروا أن رجال الأعمال وسوق 
امال هيقدروا يعدلوا أوضاعهم ويخلوها مستدامة أكتر وتخدم المجتمع 
اعتقادهم يوازي أنك تسيب طبق كيك مع طفل عنده أربع سنين 
وتقوله متاكلوش كله علشان هنوزع الباقي على إخواتكء مع أني اعتقد 

أن الطفل هيتعامل بشكل أفضل من ملاك الشركات والسوبر 
مليارديرات. 


مجتمعنا الحالي اللي بيحكمه البارونات الطماعين خلى العادي فيه هو 
ثقافة نرجسية بتحكم علاقاتنا الشخصية والعملية. 


في تقرير منشور حديثًا بيوضح أن أغنى 3 رجال في أمريكا بيملكوا أكتر 
من إجمالي نص الأمريكيين الأقل غنى» وأن أغنى 400 إنسان على قامة 
فوربس بيملكوا أكتر من 9064 من إجمالي الإمريكيين اللي يقدروا تقريبا 
ب 204 مليون إنسانء وفي نفس الوقت 9020 من الأسر معندهاش 
مدخرات أو قيمة ثروتها تقدر بالسالب مديونة يعني. 

المثير أن الاعتقاد السائد هو أن الناس اللي في النص العلوي اجتهدوا 
واستحقوا الثروات اللي معاهم.: والناس اللي في النص السفلي غير 
مسؤولين وكسالى علشان كده هما في الحتة ديء وأغلب الناس معتقدين 
في كده وأنهم لو اجتهدوا كفاية هيبقوا في النص المحظي ومبيحطوش 
أي حساب للحظ أو الثروة الموروثة أو أي عامل تانى. 

مجتمعنا بيقدر الأغنياء وبيرفض فكرة اعتبار وصولهم للمكانة دي 
محض حظ وده بيزقنا لفكرة أننا نمجد كمان الطرق اللي وصلتهم أنهم 
يبقوا أغنياء. 

في قدر مش قليل من قلة التعاطف في التريقة على الأشخاص الأفقر 
واعتبارهم مجرد أفراد كسالى مش مجتهدينء وفي غرور وسذاجة في 
الاعتقاد بأن كل الأغنياء اشتغلوا واجتهدوا جامد علشان يبقوا بالشكل 
5ه. 

التفكير بالعقلية دي خطر علشان بيزوقنا لتوغْل أكتر للأفكار النرجسية 
والسامة في كل المجالات. 


الجني مش هيرجع تاني جوه القمقم. واحنا خلاص عايشين في عاط ميزانه 
مختل اقتصادياء لأن المزاج العام دلوقتي بقى للنرجسية والاستحقاقية, 
ومش بس في قضايا محدودة: لكن الأشخاص دول بقوا على قمة الهرم 
الإداري بقلة تعاطفهم وادعائهم للعظمة وأنانيتهم وغرورهم 
ومبيبقاش عندهم أي رغبة في مشاركة ا مكاسب والحوافز والعمولات 
المهولة اللي بيتحصلوا عليها. العام كله دلوقتي عاوز يعتقد أن الفوارق 
دي اتوجدت بناء على مبدأ الجدارة والاجتهاد. لكن في الحقيقة هي 
مش كده. 

لكن احنا بردوا لازم نبقى متفقين أن مش كل الأغنياء سامين ونرجسيين 
زي ما احنا متفقين أن مش كل الناس الأقل حظًا ماديا كسالى. 

إحدى علماء الاجتماع كتبت في أحد كتبها اللي بيشرح التوتر اللي بيحس 
بيه الأغنياء بناء على مقابلات مع خمسين عيلة غنية» وقدمت فيه 
ملاحظات دقيقة وعميقة عن الغني والأغنياءء وبتقول فيه إن الغني لا 
يعني التباهي والفشخرة. 

كتير من الناس اللي عملت معاهم مقابلات كان عندهم مشاعر 
متضاربة عن كونهم أغنياء أكيد مبسوطين من المزايا اللي بتوفرهالهم 
الفلوس من راحة ومتعة. لكن بردو عارفين أن مع ده بييجي مشاعر 
بالغيرة والحسد ونظرة غيرهم ليهم بأنهم ميستحقوش اللي هما فيه 

وسقى عندهم وعي كافي بأن الثروة مرتبطة بالاستحقاقية والتكبر 
والابتذال. 

الكاتبة لقت كمان أنهم عندهم حساسية من الكلام عن ثروتهم: وده 
معناه أنهم بيفقدوا احتمالية تقدير مزاياهم بالقدر الكافي. 

ف لا مش كل الأغنياء سامينء لكن موضوع العدالة الاجتماعية على 
الرغم من عدم الارتياح في مناقشته إلا أنه يعتبر واجب. 

الكتاب بيقول أنه ممكن يبقى معانا فلوس ونبقى ناس لطيفة في نفس 
الوقت. 

لكن سعي مجتمعنا الحميم للفلوس على خلفية أن القليلين عندهم 
كتير والكتير عندهم أقل بيخلق بييئة مثالية لنمو النرجسية 
والاستحقاقية واللي بتعتبر نقطة عمياء في ثقافتنا اللي بتحفز بشكل أكبر 
النزجسية أنها تتطور بشكل أسرع. 

وبما أن الكتاب مش مكتوب علشان يعالج القضايا الاقتصادية العابمية 
فليه الكلام عنها؟ وليه الواحد يكون مهتم؟ وإيه ممكن يكون أثره على 
زوجي النرجسي أو مديري النرجسي؟ 

كتير مننا فاكرين أن الاقتصاد ماشي تمام وبكفاءة وأن اللي بيجتهد 
عنصيل عاق أشحة احعياده بكدالة الحقيقة واء كنضا مزمن ملم أ 
لا امهم أنك تكون عارف أن النظام الحالي بيكافئ النرجسية في أكبر 
الشركات صفاتك النرجسية بتخلي فرصك أعلى أنك تكون ناجح.» علشان 
تتطور وتتقدم لازم تهزم شخص تاني وتخسره ممكن شغله ما تقدم 

الربح على الموظفينء وكمان العملاء بلا تتلاعب على العملاء والمنافسين 
والشركاء أو تخوفهم بتزود فرصك أكتر في النجاحء وده كله بيبان كأننا 
خدنا فكرة تحليل النرجسية وحولناها إلى دليل للنجاح العملي. 

المؤلفة بتقول مؤخرا جالي طالب بعد محاضرة عن النرجسية كان 
بيشتغل جنب الجامعة في مجال المبيعات والتسويق واترجاني أعلّمه 
إزاي يبقى نرجسيء لأنه كان فاكر أن ده هيساعده أنه يتقدم ويترقى 
في الشركة اللي بيشتغل فيها. 

هو كان صح والنرجسية فعلًا ممكن تساعده. 

مقياس النجاح 

أحد الكاتبات مرة قالت النجاح هو أن يعجبك نفسك ويعجبك اللي 
بتعمله ويعجبك أنت بتعمله إزايء وفي كُتاب تانيين بيضيفوا عناصر 
تانية للنجاح زي السعادة والعيلة والتواصل دي كلها ممكن تكون 
مؤشرات على النجاح. لكن الأغلبية بيقيسوا النجاح ب الترقي امالي 
والتقدم الوظيفي والدرجات التعليمية وأخيرا العيلة. 


النجاح ليه ناحية شخصية ذاتية وليه ناحية تقديرية. وده اللي في 
الغالب بيخلينا متلغبطين. الناحية التقديرية هي اللي بتخلي الفلوس 
والحاجات اللي بنملكها أهمء وعلى الناحية التانية الذاتية السعادة 
والأصالة والتواصل مع الآخرين هو الأهم, وللأسف التعبير العالمي 
للنجاح أغلبه نجاح تقديريء الناس مرتبطة قوي بترتيب أغنى 500 
شخصية في العالم» لكن للأسف معندناش قايمة لأكتر الناس لطافة أو ود. 
اهتمامنا بيبقى بالحاجات اللي قابلة للقياس؛ قيمة حسابك في البنك: 

أو درجاتك في الجامعة؛ أو مقدار مبيعاتك السنوية» وللأسف اللمعايير 
دي بتصب في صالح الترجسيين. 

التحدي بيكون أننا نادرا ما بنبص لحد عايش حياة بسيطة وعنده موارد 
محدودة. أو بيشتغل شغلانة بسيطة. أو معندوش علامة الجودة 
الاجتماعية زي الجواز والأولاد ونعرفه على أنه ناجح, وعلى قد ما نفسي 
نعيش في عام مقايس النجاح فيه تبقى مرتبطة بالأصالة الذاتية» لكننا 
مش كده للأسفء وده بيبان كل ما أسأل طلاب عن مفهوم النجاح كل 
سنة بلاقي إجابات متوازنة في الجانبين المادي والشخصيء ومع ذلك 
بيبقى كل اهتمامهم ف الجامعة أنهم ياخدوا أعلى درجة ممكنة أكتر 
من أنهم يتعلموا حاجة جديدة أو يطوروا نفسهم, وده بيبين أن كتير 
من علامات النجاح الأساسية اللي بتحكمنا ليها علاقة بناس تانية ورأيهم 
فينا زي العيلة أو الصحاب أو الإعلام. 


إيجاد خريطة متوازنة للنجاح مشروع صعب خصوصا للشباب الأصغر, 
لكنهم لو اهتموا فقط بالمعايير المادية للنجاح؛ ا مرتب» العربية» البيت» 
ده هيخليهم عرضة وفريسة سهلة للمحيط النرجسي وامادي الاستهلاي 
اللي ممكن يحولهم لأشخاص سامين أو يزود حالات انعدام الأمان 
النفسي الإنسيكيوريتي اللي هتملاهم ما يركزوا بشكل كبير على المعايير 
دى. 


قام مجموعة من الباحثين بدراسة بيانات عن 745 شخص خلال دراسة 
امتدت 40 سنةء ولقوا أن الأفراد اللى مبيلتزموش بالقواعد ويتحدوا 
السلطة الأبوية بيحققوا دخل أكتر من غيرهم. 

وفي بحث تاني وجد الباحثين أن الأشخاص الطيبين بيوصلوا في الآخرء وأن 
الأشفخاص السهلين بيحققوا قدر من الدخل أقل من غيرهم بردوء وبما 
أنك تكون مش سهل أو معادي بيحققلك دخل أكبر. وده عنصر أساسي 
من عناصر الشخص النرجسيء إذن يبقى النرجسية كويسة لحسابك في 
البنك. وكمان للأسف مش بس بيحققوا دخول أعلى كمانء بيبقوا مثل 
أعلى للأشخاص اللي عاوزين يوصلوا للنجاحات المادية. 

للتأكيد للمرة التانية مجتمعنا بيقدّر النرجسية والعدائية. 

وفي بحث تالت وجدوا أن طريقة تعبير الأغنياء عن السعادة كلها 
مرتبطة بنفسهم فقط يعني ممكن يبقوا فخورين أو راضينء بينما 
الأشخاص اللي عندهم قدر أقل من الفلوس هيكون تعبيرهم عن 
السعادة مرتبط بأشخاص تانية. وممكن يعبر عنه من خلال التعاطف 
والحب. 


البحث بيقترح أنك با بيكون معاك فلوس كتير مبتبقاش محتاج تتعامل 
مع العالم وتفاصيله. أنت فرحان بنفسك وإنجازاتكء بينما الناس الأقل 
ثروة هما محتاجين غيرهم علشان ينجوا في الحياة من الأساسء: وده 
بيخلي ترابطهم أكثر ببعض وبغيرهم. 


وما أن في ربط ما بين السمات النرجسية والثروة» فالأغنياء ممكن 
ميكونش عندهم تعاطفء وفي الحقيقة هما فعلًا ممكن ميحتاجوهاش, 
لأنهم بعاد جذا عن العالم وتفاصيله ومشاكله. ومتعهم الشخصية 
وسعادتهم ممكن تيجي من شراء حاجات غالية أكتر من علاقته بفرحة 
إنسان تاني. 

النزجسية غيرت من قيمة التعاملات النفسية؛ زي التعاطفء والشفقة, 
والامتنان» والولاءء اللي هما السمات الأساسية للعلاقات والتعاملات 
الصحية» وفي عالم مدفوع بالنرجسية التعاطف فقد قيمته مقابل أي 
حاجة تؤدي للنجاح بممفهومه الحالي والأشخاص اللي لسه بيمارسوا 
التعاطف في حياتهم ممكن يلاقوا صعوبات في التعامل لو قابلوا في 
حياتهم أشخاص أو كيانات نرجسية مبتقدرش الأفعال اطبنية عليه. في 
حين إن سمات تانية زي التلاعبء والغشء والشدة بتاخد موقع رئيسي 
في حسبة القيم ما دامت بتؤدي إلى نجاحات بالطفهوم الحالي. 


زمان كنا بنسمي المدارس والملاعب والشوارع بأسامي أبطال قضوا 
حياتهم في خدمة غيرهم زي الجنود والمثقفين والعلماءء لكن دلوقتي 
بقت الأسامي للبيع» وأعلى حد يدفع سعر اسمه يتحط على المبنى أو 
الشارع. 


ال ممحافظين والوزراء والقادة المحليين اللي بيدوروا على موارد في ظل 
اميزانية الحكومية المحدودة بيعرضوا شوارع ومباني ومحطات مترو 
لأعلى سعرء وده تغير كبير في مجتمعناء الأغنياء بقوا بشتروا المجد 
والذكرى بفلوسهم بدل ما يعملوا حاجات تنفع المجتمع أكتر. ولأن 
المجتمع بيمجد أي حاجة متعلقة بالثروة, فالأغنياء بيبقوا بيمثلوا كل 
القيم الجديدة من عمل جاد وأخلاق ويمكن كمان كرامة إلهية هما 
اتحطوا في المكانة ديء لأنهم معاهم اللي كل المجتمع عايزه بدون سؤال 
هما وصلوا للي هما فيه إزاي» وبالنسبة للنرجسيين هما عايشين الحياة 
المقدسة اللي فيها تأكيد خارجي دايم على قيمتهم بيضمن إمدادات 

سسهرة و3 السعاكاة العرماة: وليوك والعفس :وك لكات ان 
يشتهيها النرجسي. 


لكن هل كل الأغنياء نرجسين؟ إجابة قاطعة: لا. 


طب هل معدل الصفات النرجسية عندهم أعلى من باقي الناس؟ بدون 
بحث أو دراسة هتبقى الإجابة طبعا أيوة. 


الصفات اللي تخليك مستمر تحصد في الأرباح وتسبق أي حد في عامنا 
الاقتصادي الحالي كلها هي الأعمدة الرئيسية للشخصية النرجسية 
السامة. 

الذكورة السامة 

لسنين طويلة تم اعتبار الرجالة هما ا مجموعة ال مرجعية لكل حاجة في 
ا مجتمع. لكن في نفس الوقت متمتش مناقشة القضايا المتعلقة 
بالرجولة والامتيازات والتوقعات المجتمعية: وكمان أدوارهم الاجتماعية 
من جانب الطب النفسيء وفي سنة 2018 أشار دليل الأطباء النفسيين 
الأمريكيين لمصطلح الذكورة السامة واللي عرفه بأنه مجموعة من 
الأماط اللي بتقلل من قيمة ا مشاعر عند الرجالة وبتمنعهم من التعبير 
عنهاء وكمان بتعزز صورة الرجل القوي جسديا ونفسيا اللي مفيش 
حاجة بتأثر فيه واللي مشاعره مش حاضرة بسهولة. حتى لو كانت 
مشاعره دي ممكن تفيد عيلته أو دايرته القريبة ومن خلال نفس 
الأيديولوجية بيتم اعتبار الشخص الحساس ضعيف وبيتم الانتقاص منه 
الذكورة السامة بتعبر كمان عن التقدير الزائد لمفهوم السلطة اللي 
بتستوجب خضوع مجتمعي واللي امتدادها بيكون العنف الزائد 

والترهيب وكل الحاجات دي للأسف مبتكونش في صالح الأفراد اللي في 
دايرة الذكر اللي معرفش يتعامل مع مشاعره ولقي منافذ يعبر عنها من 
خلالها. 


لكن إيه أهمية ده أو علاقته بالزجسية؟ 


الذكورة السامة لا تعني النرجسية بالتأكيدء لكنها ممكن تزود انعدام 
الأمان النفسي الإنسيكيوريتي عند الذكرء واللي هو أساس التركيبة 
النجيية غتدة: حائعات عاوز :نخيييا داعا وحاحات عاو نميا 
بالإضافة اللي أن النمط الاجتماعي للذكر اللي بيخليه مش عارف 
يتواصل مع مشاعره ويعبر عنها بيخليه عرضة أكتر أنه يبقى شخص غير 
متعاطف أو مهتم بغيرهء وبديلًا عن كده ممكن يتحول تفكيره 
للحاجات السطحية طلبا للتأكيد والتقدير ليه أعبر عن مشاعري؟ ما أنا 


والموضوع أعقد من فكرة أن ماتشات الكورة هي أداة الرجالة في أنهم 
يعبروا عن مشاعرهم. لكن كتير من الرجالة الي مجاتلهمش الفرصة 
أنهم يتعلموا ويمارسوا التعامل والتعبير عن مشاعرهم كونوا أنماط 
سلبية من التعامل مع نفسهم أو مع محيطهم بداية من تعاطي 
المخدرات. والعنف. وانعدام القدرة على التواصلء والانسحاب 
الاجتماعي. والغضبء وبعض الأنماط دي هي اللي بتكون الشخصية 
النزجسية الخفية اللي من علاماتها كمان الحساسية الزايدة والشعور 
بالاضطهاد والعدائية السلبية. 

لو الرجالة متعلّمتش أنها تتجاوب مع مشاعرها مش هيتعلّموا إزاي 
يتعاملوا معاهاء وجزء أساسي من النرجسية هو انعدام القدرة على 
التعامل مع ا ممشاعر وإدارتها. 

النزجسية والاستحقاقية وقلة الأدب ممكن تظهر في الرجالة والستات 
على السواءء إلا أن الرجالة عرضة أكتر لأنهم تظهر عليهم الأنماط 
العدائية. وبينما الرجالة عرضة أكتر لفكرة الذكورة ال معتادة, إلا أن 
أغلبهم مبيظهرش نمط الذكورة السامة. وهيبقى من الظلم أننا نعمم 
التعريف على كل الرجالة. لكن الطريقة اللي بنعامل بيها أولادنا 
والرجالة في حياتنا دلوقتي بتزود احتمالية نمو الأنماط الاستحقاقية 
والنزجسية في مجتمعناء فلحد ما نقدر نغير النمط الشعبي في التعامل 
مع ا مشاعر والحساسية ومشاركة المخاوف وظهور أنماط جديدة لذكورة 
قوية مش مرتبطة بالسلطة أو الربح أو التخويف هتفضل الأنماط 
العدائية مستمرة في الانتشار في مجتمعنا ومدارسنا وشغلنا. 


التعليم 

في عام مثالي التعليم مبيكونش بس بيعلمنا القراية والكتابة والرياضيات 
والتفكير النقديء لكن كمان هيكون بيعلمنا إزاي نبقى أفراد متزنينء 
هيعلمنا أهمية صفات زي الصبر. والشرفء والوفاءء والتعاطفء. 
والاحترام. والتسامح» لكن للأسف القيم دي مش مفضلة دلوقتيء وفي 
ناس كتير اعتقادهم أن التعليم لازم يبعد عن الأمور الأخلاقية باعتبارها 
شؤون عائلية. 

لكن كان هيبقى أسهل تعليم العطف والاحترام المتبادل للأطفال في 
مراحل التعليم الأساسيء لأن المشاكل بتكون مين هيقف الأول في الصف 
أو مين هيوزع الوجبات المدرسية مع ا مدرسة» وا موضوع بيبقى أصعب 
كل ما الأطفال بتكبر وبيواجهوا مشاكل حياتية واقتصادية أكبر وبيقابلوا 
العالم الحقيقي. وفرصة أننا ندي كل طفل فرصة بتقلء لأن كل والد 
بيكون عاوز ابنه يبقى الأول دايما ويحقق أعلى الدرجات ويدخل 
الجامعات العليا أو بيكون عاوز ابنه يبدأ كل ماتش في النادي على 
حساب أي طفل تاني علشان فرصه تبقى أكبر قدام الكشافين. 

عمليات التصفية الداروينية اللي بيتم من خلالها التلاعب بقواعد دخول 
الجامعات واللي وضْحت بشكل كبير من خلال فضيحة انتشرت سنة 
9 في أمريكا لمجموعة من الأهالي الأغنياء المشاهير ورجال الأعمال 
والقضاة والأكاديميين اللي كانوا بيرشوا الأشخاص ال مسؤولين عن ملفات 
قبول الطلبة في الجامعات. الأهالي من كتر ما هما في حياتهم العادية 
اتعودوا ياخدوا اللي هما عاوزينه بأي تمن الموضوع امتد معاهم للتعليم 
وبقوا كمان بيورثوا استحقاقيتهم وأنانيتهم لأجيال الأولاد اللي هتدخل 
الجامعة بالطريقة دي 

الأشخاص اللي شاركوا في الفضيحة دي واضح جذًا انعدام قدرتهم على 
التعاطف وقلة وعيهم بذاتهم واستغلوا طرق غير أخلاقية للوصول 
مقاعد جامعية كانت مستحقة لطلاب تانين ومهتموش بأثر أفعالهم 
على أولادهم أو على الطلاب التانين أو على النظام التعليمي كله. 
الفضيحة دي كانت نداء استغاثة في المجتمع الأمريي أن النظام 


التعليمي مبقاش مبني على أساس الجدارة» ولكن لأكبر مزايده وكانت 

مثال واضح على النرجسية والاستحقاقية اللي بقت متمكنة من النظام 
كله. 


الكاتبة كأستاذة جامعية لأكثر من عشرين سنة بتقول أنه بقى من 
الصعب أننا نناقش مع الطلبة مواضيع زي الأخلاق والاحترام حاجات 
كتير خلت الموضوع أصعب زي الاهتمام المطلق على النتائج التعليمية 
بعيدًا من الاهتمام بالطالب ككيان أشمل وصعوبة المناهج التعليمية 
وازدحام القاعات وكمان اهتمام الطلاب في الحصول على الدرجات 
الأعلى أكتر من اهتمامهم في الاشتباك في عملية تعليمية ممكن تطورهم 
وكمان ارتفاع تكاليف التعليم العالي اللي بيخلي الطالب محتاج يترجم 
الفلوس اللي اتدفعت لهارات ممكن تجيبله فلوس تاني مش بس 
مهارات يقدر يتناقش بيها عن الأخلاق والأفكار النقدية والتعاطف. 

في نظامنا التعليمي الحالي بنزرع بذور أنماط زي الاستحقاقية» وبالتالي 
الأطفال والمراهقين بيحصلّهم حيرة واحنا في جملة بنقولهم لازم يبقوا 
أفراد صالحينء وفي اللحظة اللي بعدها بنلاقي الأب بيودي ابنه للأستاذ 
اللي هيسربله الامتحان في الحصة. 


الآباء السامين عادة بيتعاملوا مع المدرسة وكأنها تحت سيطرتهم 
للحصول على أكبر استفادة لأطفالهم منها وإيه الرسالة اللي بتوصل 
للطفل من الأفعال دي؟ هل أن هو مميز وباقي زمايله لا؟ هل هما أقل 
منه؟ هل الأفعال دي هتأثر على الأطفال دي ما يكبروا؟ في الأغلب أيوة, 
مش بس علشان هما بيتعلموا الأماط دي من أهلهم طول طفولتهم: 
لكن كمان من خلال المدرسة اللي بتعمل أي حاجة علشان تخليهم 
يوصلوا لأهدافهم الأطفال بعد كده بيتصرفوا بأسلوب دارويني البقاء 

للأصلح وهيبدؤوا يركزوا على أن احتياجاتهم هما تحصل الأول قبل ما 
يبدؤوا يفكروا ده هيآثر بإيه على باقي زمايلهم. 

طا ال مدرسة تتبني إحساس الاستحقاقية والأفضلية بالنسبة لطلابهاء 
والأطفال دي من المفترض في المستقبل هيبقوا قادة ا مستقبلء ساعتها 


التعليم في العموم أصبح تجارة بتحاول تجتذب زباين أكترء متبرعين أكتر, 
والتوحة: وه حول العملة من أنها محاولة ثتريية الأولاد على التفكير 
النقدي والتعلم اللي محاولة لإرضاء العميل لأننا لو أرضينا الآباء 
هيفضلوا معانا للسنة الجاية. 


للأمف احنا بدأنا نبص للجامعات باعتبارها براندات» هارفارد مبقتش 
تفرق حاجة عن نايي أو جوتشيء وبا بنبدأ نبص للتعليم من منطلق 
مادي فاحنا مبقيناش بنطور طلاب يصلحوا يبقوا قادة للمجتمع ويحلو 
مشاكله. لكن بقينا بنطور أفراد مفضَّلينَ على غيرهم واستحقاقين 
هينشروا أكتر الأفكار اطادية والاستهلاكية اللي بتعزز انعدام الأمان 
النفسي الإنسيكيوريتي. 


وبالطريقة دي نظامنا التعليمي بقى عامل أساسي في تقدير القيم 
السامة اللى بتزود احتماليات وجود أشخاص نرجسيين وسامين في 


ومن المثير في الموضوع أن الأطفال اللي بيبقوا مركزين على القيم المادية 
بيبقوا منحازين أكتر لفكرة النتيجة النهائية على الأداء الفعلي أو العملية 

التعليمية» أو بعبارة تانية ما دام بجيب امتياز كل سنة يبقى مش مهم 
أنا اتعلمت إيه. 


امادية والاستهلاكية 
جزمة ب 800 دولا شنطة ب 25000 خاتم الخطوبة ال 5 قيراط أماسء 
صفحات إنستجرام ال مشاهير اللي عندهم أوضه هدوم مساحتها كيلو 
أفراح الأحلام» أعياد اميلاد اللي بتكلف آلاف الدولارات» العربيات 
اللامبورجيني اللي راكنة في الجراج هي دي العلامة المميزة للثقافة 
المادية في مجتمعنا الحديث الأمريكان الأفراد لوحدهم عليهم 13 
تريليون دولار ديون نتيجة صرفهم على المظاهر والبراندات لإممانهم 
المتزايد بأن الأكتر دابما أفضل. 
الرأسمالية تعتمد على الاستهلاكية والاستهلاكية خطر في كونها ممكن 
تبقى أداة لتقدير الأفراد لذواتهم ورسالتها في أمريكا وفي جميع أنحاء 
العام أن شراء الحاجات هو اللي هيخليك سعيد ومليارات بتتصرف 
علشان ترسخ في أيدولوجية أن البراندات والماركات تعبر عن النجاح 
والمكانة والخصوصية. فليه تحاول تطور نفسك داخليا ونفسيا علشان 
تبقى سعيد ما دام جزمة من جوتشي أو برفان من شانيل ممكن يوديك 
هناك أسرع. 
أحد الباحثين في مجال الاستهلاكية والمادية وصف الادية بأنها التقدير 
المبالغ فيه لعمليه جني الأموال وتكوين الثروة والشهرة أو الشعبية, 
ووفقًا للأبحاث فالأشخاص اماديين مؤمنين بأن الفلوس والأشياء المادية 

هي اللي بتجلب السعادة: وفي العموم بيبقوا تنافسيين أكتر وأنانيين أكتر 
ومتلاعبين أكتر. وعلشان كده مش غريب أن المادية والنرجسية مرتبطين 
ببعض ومتشاركين ف مساحات كبيرة. 


وامثير أن مع أن الأنماط دي غير صحية إلا أن الرأسمالية بتحفزها 
وتكافئ على وجودهاء لأنها بتعزز الاستهلاك الزائد اللي قايمة عليه 
الرأسمالية ومش من الغريب أننا نستقبل كل يوم رسايل دعائية عن 
عربية جديدة وجزمة جديدة. أو ساعة. أو موبايل: أو حتى إجازة على 
وعد أنها تخلينا ناس أفضل. 


اللي بيشتغلوا في الإعلانات يمكن يكونوا بيستخدموا علم النفس بطريقة 
أمهر من الأطباء النفسيين نفسهم ومعندهمش المعضلة الأخلاقية 
بخصوص استغلال نقاط الضعف للوصول للجيوب وكتير من الحاجات 
اللي بنقدرها اجتماعيا زي المظهر الجسديء والعربيات السريعة 
والمطابخ المترتبة» والشباب الأبدي ممكن تتحقق بس لو صرفنا فلوس 
زيادة. 


والإعلام بيقوم بدوره في زيادة انعدام الأمان النفسي الإنسيكيوريتي من 
خلال برامج التخسيس وعمليات التجميل وتطوير البيوت. واللي 
الرسالة منهم أنك اصرف فلوس كتير وحالتك هتبقى أفضل بمجرد ما 
تعمل كده. والحيل دي مبتنفعش غير في المجتمع اللي اتقالّنا فيه أنك 
تن اعفق ذا العاحات يتفق شكلها احفة: 

وعلشان كده النرجسيين بيبقوا أفضل بياعينء لأنهم مؤمنين أكتر من 
غيرهم بالقيم اطادية والسطحية وبيقدروا يهاجموا نقط ضعف العميل 
بدون ترددء واللى بالتالى بتزود الاستهلاك. 


وبيقترح الباحثين أن هناك طريقين للقيم المادية: أولها هو الرسايل 
المادية زي الإعلانات في الشوارع, أو على الموبايلء أو في التليفزيون 
لدرجة أنك محتاج تعيش في الصحرا علشان متجيلكش رسايل دعائية, 
والتانية هو انعدام الأمان النفسي الإنسيكيوريتيء وهو هنا اللي بيوضح 
ارتباط المادية بالنرجسية والاستحقاقية لأن زي ما قولنا في الأول 
النزجسية في أصلها هي تقييم غير حقيقي للذات وتقدير فقير ليها 
علشان كده الناس اللي عندهم انعدام أمان نفسي إنسيكيوريتي بيميلوا 
أنهم يشتروا أكتر علشان ده ممكن بمنع عنهم الشعور بالتهديد اللي 
ا طول الوقت ومش غريب لا نقول أن الأبحاث بتقول أن 
النرجسيين بيميلوا لاستخدام زائد للسوشيال ميديا. 

المادية دوافعها الرئيسية هي انعدام الأمان النفسي الإنسيكيوريتي 
والسطحية. علشان كده مش غريب أننا نلاقي النرجسية واطادية مع 
بعض دامما. وي غم بتحكمه ثقافة استهلاكية رأسمالية مادية مقياس 
النجاح بيكون دامما مادي؛ عربية» فيلاء فلوس: وعلشان كده النرجسيين 
هما الناجحين الأكبر في المجتمع. وفي ظل الظروف دي ففكرة محاولة 
نشر أفكار وصيغ أخرى للنجاح مهمة. لكن مش سهلة بامرة. 

المادية هي لعبة النرجسي الأساسية» وده مش كويس لينا كلنا لأنه بيحفز 
ويكافئ ا ممطالب النرجسية والاستحقاقية» ودا بيأثر بالسلب علينا وعلى 

عائلاتنا وبيئتنا ومجتمعناء وللأنف مش واضح أن الوضع ممكن يتغير 
قريب. 

نرجسية العصر الحديث 

في ظل العام الحديث اللي لقينا فيه فساد الشركات والفضايح السياسية 
والاستقطاب واستخدام الأسلحة الكيماوية على الأطفال والعائلات 
معيلينها بيشتغلوا أكتر كل يوم لكن لسه بياخدوا أقل كلنا لسه بنحاول 
نلاقي اتجاه بوصلتنا الحقيقي. 

وبدل ما نصرح بالحقيقة أن ده كله نتيجة أننا حطينا أشخاص نرجسيين 
وسامين على قمة الهرم في كل المجالات السياسية والاجتماعية 
والاقتصادية والتعليمية كتير مننا بيحاول يلاقي حلول تانية أكثر تصوقًا 
زي اليوجاء والتأمل» وقوانين الجذب بلا بنحاول نوصل نوايانا للعالم من 
خلال العمليات والطوائف الروحية: أو حتى من خلال حميات غذائية, 
أو حتى التركيز على التفاؤل المطلق ا مستديم احنا بنخاطر بعالنا في أننا 
منتكلمش عن الظلم الحقيقي والموجه العدائية الحاصلة. 

كتير من الأنشطة اللي ذكرناها أثبت أن ليها استفادة جسدية وذهنية. 
لكنها مش الحل السحري لكل شيء. والمشكلة هنا بتحصل ما المهوسين 
يدخلوا على الخط مشاهير اليوتيوب والإنستجرام اللي بيدعوا الناس 
لجلسات تأمل أسبوعية ومش شرط بيكونوا لابسين روب أبيض في 
العادة بيكون أسلوبهم مقتبس من الثقافة الهندوسية وعلم النفس 
الإيجابي اللي بيركز على الحب والضياء وأن العالم هيقدملك كل اللي أنت 
محتاجه: وكتير من الناس دي بيبقى عندهم عدم تهاون مع فكرة 

امشاعر السلبية زي الحزن والغضب اللي بيبقى ممنوع في خلال البيئة 
دي وكل حاجة بتتحل من خلال السعادة والضوء الداخليء والحقيقة 
أن المشاعر السلبية أحيانًا بنبقى محتاجينها تتجلى في الأوقات الصعبة 
عادي أنك تشك وتسأل وتحس أنك متلغبط وتعمل رد فعل طبيعي 
على أوضاع مش طبيعية: المثير في الناس دي أن أغلبهم بتبقى دي 
تجارتهم وشغلهم وبيبعوا للناس نص الرسالة بسء والسؤال بيفضل هل 
هما بيبيعوا السعادة والضياء كماركة وبراند ولا هما مهتمين فعلًا بنمو 
ونضوج العميل اللي عندهم؟ 

في نوع من المعلمين دول ممكن يبندرجوا تحت مظلة النرجسية 
الاجتماعية اللي بيدوا نصايح وتأكيدات للشخص بدون وضع الاعتبار 
لتجارب الشخص وتركيبته النفسية أنت ممكن تتأمل فالطاقة السلبية 
هتتلاثى ممكن تتعلم الجنس التانتري وهي هتجيلك زاحفة. 


وكمان عدم تهاونهم مع المشاعر السلبية ممكن يخليهم يراقبوا 
الأشخاص اللي بيحسوا بالمشاعر دي ومعندهمش إيمان كافي بفكرة 
الضوء والطاقة. لأن ده ممكن ينتج عنه انهيار مفهوم السعادة كله 
في عام الناس فيه محتاجة إجابات ومش كل الناس عندها القدرة على 
الوصول لخدمات الصحة النفسية بتبقى فرصة الخطر كبيرة أنهم يقعوا 
فريسة لاستغلال نقاط ضعفهم., وده طبعا بيتزايد في الحالات النرجسية 
اللي المعرفة الجيدة بأنماطها بيكون مهمء وللأسف مبيبقاش متاح» بينما 
الحب والضوء ليهم مكان في حياتناء لكن كمان الوعي بالأنماط النرجسية 

والسامة أساسي علشان نقدر نتجنب أو نبعد عن أي استغلال أو إيذاء 
نرجسي حصل أو هيحصل واحنا مكملين في حياتنا. 
في بعض الأحيان دورات وندوات التنمية الذاتية ممكن تتحول منطقة 
مظلمة ما رواد النمو الذاق يحولوا الموضوع لحاجة تشبه الطائفة 
وميسمحوش لأي حد أنه يحس بمشاعر سلبية ويدوك حل بسيط زي 
قول الكام كلمة المحفزين دول وكلمني كل يوم الصبح وده بيخلي الناس 
معولين أكتر على زعيم الطايفة» وطبعًا كل ما تبقى عاوز تتطور أكتر 
الأتعاب بتكتر. زائد أنه كمان بيسيب الناس حاسة بعدم الرضا طول 
الوقتء لأن عندهم أفكار سلبية. 
وكقاعدة كده قادة الطوائف دي بيبقوا نرجسيين» وممكن كمان يبقوا 
سيكوباتيين هنشوف فيهم ادعاء العظمة والتلاعب والاستغلال والرغبة 
في التحكم. 
نرجسيين العصر الحديث بيرفضوا المشاعر السلبية علشان طبعًا المشاعر 
الإيجابية بتبيع أكتر وعلشان كمان المشاعر السلبية بتظهر أكتر 
سطحيتهم وخشونتهم الذاتية. 
والأشخاص اللي بيكونوا ضحايا لإيذاءات نرجسية بيكونوا عرضة أكتر 
للتلاعب العاطفي واستراتيجيات التجنيد اللي بيستخدمها القادة علشان 
يضموهم للطايفة بتاعتهم. 
فيلم إنسايد أوت عبر بطريقة صحيحة أكتر بكتير عن رواد التنمية 
الجدد ما قال إن السعادة مش هتبقى سعادة غير ما يكون جنبها الحزن 
علشان يديها اللون والمعنى والتباين. 

مرة تانية المادية والاستهلاكية والسطحية بتقوم بدور كبير في الزجسية 
الاجتماعية في مجتمعنا الحديث من امهم أن الناس متسلمش نفسها 
للمعلم الروحي أو المرشد لأنهم بعد ما يكون اتعرضوا لأذى نرجسي 
بيبقوا محتاجين لحد ينقذهم وبيبقوا عاوزين يصدقوا أن المعلم ده أو 
مجرد حبات هناكلها أو روتين تمرينات ممكن ينقذهم, للأسف الموضوع 
مش بالسهولة ديء وجزء من التعافي من الإساءة هو الحزن على الخسارة 
والأذى اللي حصلنا وأننا نتعمق في نفسنا أكتر علشان نبقى أقوى قصاد 
أي محاولة إيذاء جديدة. وللأسف الشخص ممكن يبقى عرضة أكتر 
للإيذاء مما بيكون الشخص اللي معتقد أنه بيساعده ده نرجسي بالأساس. 
الاعتقاد أن كل حاجة تمام وطرد النظرة السلبية بيمنعنا من أننا نشوف 
العالم بصورته الحقيقية واللي بيحصل فيه ومبيخليناش نقدر نطور آلية 
قوية نستخدمها في مواجهة العام المليان نرجسية واستحقاقية وسمية. 
أنا قعدت في جلسات كتير ناس فيها بيقولوا مش عاوزين نسمع أي كلام 
سلبي. أسهلي أني أعتبر أن كل حاجة تمام. وللأسف الاستعماء اللي 
بنمارسه ده هو اللي بيوفر بيئة آمنة للسمية والنزجسية وبيسمح 
للأشخاص السامين أنهم يستمروا في كسر قلوبنا ويخلو أماكن شغلنا 

أنت ماركتك إيه؟ 

في بعض الأماكن بطّلنا نسأل أنت مين وبقينا بنسأل أنت ماركتك إيه؟ 
الإنسان في عصرنا الحالي أصبح كيان تجاري ميفرقش حاجة عن كان 
صودا أو بنطلون جينز. 

البراندينج أو تكوين اماركة التجارية هو جزء أساسي من الشكل 
التسويقيء لكن إيه اللي هيحصل لو طبقنا ده على الأفراد الاستشاريين 
ممكن يتكلموا عن نقط قوة وضعف المنتج. لكن من وجهة نظر نفسية 
نقدر نقول إن الإنسان بيضيع في ماركته أو علامته التجارية وبيتحول 
أنه يبص لنفسه من برة ويفكر أنا إزاي ممكن أبيع نفسي؟ 

في أبحاث قليلة عن الموضوع., لكن كلها متفقة على أن الإنسان السطحي 
طالب التحقق هيبقى مستعد أكتر أنه يتحول طاركة تجارية ويروج 
لنفسه على السوشيال ميديا على أنه إنفلونسر ومبيحسش بخجل أنه 
لكن زي كل الأعمال التجارية مش كل البراندات بتنجح وده هيبقى 
معناه إيه على الأفراد هل هو فشل للشخص؟ 

محاولة إنشاء منتج وبيعة وفشل العملية معناه أن الناس مش محتاجين 
امنتج ويبقى دورنا ندور على منتج جديد. لكن لو كنت بتبيع نفسك 


ممكن الموضوع يبقى أكبر من كده ممكن يبقى معناه أن الناس مش 
عايزاك. 

التدافع اللي بيخلي الناس يسوقوا لنفسهم كعلامات تجارية ممكن 
يخلينا نعتاد على الأنماط النزجسية ونتسامح معاها الموضوع بقى عادي 
لدرجة أن عدد الناس اللي ممكن يتساءلوا في جدوى الموضوع بيقلوا 
كل يوم» حتى أصدقاء جدتك بقى عندهم علامة تجارية بيبعوا فيها 
نفسهم. 

ا موضوع تتطور ببطء وبقى العادي دلوقتي أن كل فرد أصبح بيدور 
على منفعة شخصية. وده اللي ممكن يفرغ العلاقات الاجتماعية من 
مضمونها ويمحي أصالتهاء لأننا بدأنا نتعامل مع علامات تجارية مش 
النزرجسية بقت اتجاه متزايد في مجتمعنا مدعوم من السوشيال ميديا 
الإعلام المادية والرأسمالية وطريقتنا في قياس النجاح وبدون ذكر طبعًا 
هوسنا بالشهرة والاهتمام حتى طريقتنا في التعليم تحولت من تعليم 
التفكير النقدي والأخلاق والتعاطف اللي طريقة التعليم اللي بيحقق 
أكتر المنافع الوظيفية واطادية. 

ا لكل شخص يبقى عاوز يعمل علامته التجارية الشخصيةء إزاي 


هو هو جه 


هنقدر نقيم علاقات شخصية حقيقة؟ 


في الفصل الجاي هنوضح إزاي النرجسية بتتطور؟ وإيه الحاجات اللي 
من غير قصد بنعملها ممكن تطلع ابننا نرجسي؟ 

الفصل الخامس 
إزاي متربيش نرجسي؟ 
بما أنك وصلت للنقطة دي من الكتاب فأنت عارف إيه النقاط الرئيسية 
للنرجسيةء وإيه السمات الي بتميز الشخص النزجسي والسام, وبيتصرف 
إزايء وعلى علم بأنواعه المختلفة ونتمنى أنك دلوقتي تقدر تتعرف 
عليه بطريقة أسهلء لكن هيفضل السؤال. 
النزجسيين بييجوا منين؟ وإزاي احنا ممكن نكون بنربي شخص يبقى 
منهجه في الحياة أنه عادي يتعمد يؤذي الناس وبدون ما يظهر أي نية 
للاعتذار. 
مفيش إجابة صحيحة واحدة في طرق كتير ممكن توصل الإنسان أنه 
يبقى نرجسي عدا سام أو استحقاقي. 
الأقرب أنه مزيج من عوامل طبيعية اتولد بيها وعوامل خاصة بالبيئة 
اللي اتربى فيهاء ومع ذلك مفيش ضمانة في أشخاص كتير اتربوا في بيئنات 
عدائية أهلهم كانوا بيؤذوهم ومش بيقدروهم وما كبروا بقوا شركاء 
وآباء وزملاء طيبين ومتعاطفينء وفي ناس نشؤوا في بيئات مليانة أمان 
وحب وتعاطف وما كبروا بقوا أشخاص سامين ونرجسيين وزي كل شيء 
إنساني في استثناءات كتيرء لكن في أنماط واحتمالات واضحة. 
مع وجود دليل بيوضح احنا إزاي بنربي نرجسيين نتمنى أن أغلب الناس 
يختاروا ميعملوش كده. لكن ولأن معظمنا ميعرفش إيه عيوب طرق 
تربيته فاحنا بنربي كل يوم أطفال نرجسيين أكتر وأكتر وبنخرجهم لعا 

بيكافئ النرجسية. وحتى الأهالي اللي نواياهم كلها سليمة وطريقة 
تربيتهم مليانة حب محتاجين يستخدموا طرق مبتكرة كل يوم علشان 
يحاولوا يحموا أولادهم أنهم مينجرفوش في طوفان الاستحقاقية 
والنرجسية وادعاء العظمة اللي مالي العالم ومينضموش للكورال اللي 
بيردد شعار "أنت متعرفش أنا مين؟!" في كل تحركاته واللي للأسف أصبح 
هو العادي الجديد. 


إطار لفهم السبب وراء النرجسية 

أحد أشهر النماذج المستخدمة نموذج طوره أحد الباحثين النمساويين: 
وفيه بيقوم مملاحظة للعواطم المشتركة اللي بيعيش فيها الطفل وبيقيس 
درجة تطوره وردود أفعاله مع البيئة والنموذج ده ممكن مع تماذج 
تانية نحاول نفهم من خلالها إيه المسببات الرئيسية للنرجسية وممكن 
نقسمهم لأربع تصنيفات رئيسية. 

أولًا: الطبيعة الشخصية الفردية وممكن نحط تحتها درجة الحساسية 
والهشاشة النفسية وطريقة التفاعل ومسبات التحفيز. 

ثانيا: أسباب عائلية ونحط تحتها أسلوب التعلق التقليد العائلي عدم 
الاتساق والحب ال مشروط وطريقة إدارة المشاعر طريقة المكافأة على 
الأفعال أو التعبير عنها الإيذاء أو الإهمال. 

ثالنًا: أسباب متعلقة بالدوائر القريبة زي العيلة والنادي والجيران ونحط 
تحتها أساليب اللمكافأة وطريقة إدارة المشاعر ومقاييس النجاح 
وامهارات المقدرة في المدرسة أو النادي. 

رابعًا: ا مجتمع الكبير ونحط تحته الاستهلاكية وامادية ومقاييس النجاح 
ومكافأة الاستحقاقية انعدام العدالة تبني قلة الأدب وتصنيف المشاعر 
عسي العتين. 


لكن عموما النزجسية بتتطور بطرق مختلفة إزاي الطفل اتربىء وإزاي 
المجتمع بيتعامل معاه في النادي أو ال مسجد أو الكنيسة أو الجيران» وإيه 
القيم اللي المجتمع شايلها كل الحاجات دي بتتداخل مع صفات 
الشخص الطبيعية» وده معناه أن مش كل شخص هيتربى في بيئة مش 
بتقدره هيتطور بنفس الطريقة: وبما أن كلنا معرضين للضغوط 
المجتمعية النرجسية. فكل جزء من النموذج ده ممكن يبقى حامي 
للفرد أو نقطة ضعف ليه على سبيل المثال ممكن الآباء المحبين 
المتواصلين المتواجدين يساعدوا الطفل أكتر أنه يقدر يقاوم الضغوط 
امجتمعية وكمان كل عمود من النموذج بيأثر في التاني وبيزود أثره. 


هنتكلم أكتر في شوية تفاصيل.. 
الطبع 


على الرغم من أن النرجسية ممكن نعتبرها نوع شخصية إلا أن الأمر 
مش بسيط قوي كده. احنا مبنقولش على الرضّع إنهم سامين أو 
نرجسيين» مع أنهم بييجوا العالم أنانيين معندهمش وعي أو بصيرة 
وعاوزين غيرهم ياخد باله منهم ويقوم على طلباتهم ومعندهمش 
القدرة على معرفة إذا كان متولي أمرهم محتاج يعمل حاجة تانية 
دلوقتي أو تعبان هما فاكرين أنهم مركز الكون بيعيطوا ويحتجوا لأنهم 
مبيقدروش ياخدوا بالهم من نفسهمء لكن احنا مبنقولش عليهم 

نرجسيينء لأن سلوكهم ده نابع من رغبة في النجاة هما مبيقدروش 
يكوا نفسهم, يغيروا لنفسهم يتواصلوا ونظرتهم للناس دايا مرتبكة, 
لكن الرضّع بيكبروا وبيتطوروا وبيتعلّموا أن مش كل حاجة هتحصل 
زي ما هم عاوزين. 

أحد الأبحاث اللي بيوضح احتمالات تأثير الهشاشة النفسية والبيئة 
المحيطة على الأطفال بتقول إن الهشاشة النفسية اللي اتولد بيها 
الشخص واللي ممكن تبان من وهو صغير في الحساسية الزايدة ممكن 
يبقى ليها أثر كبير على الشخص في موضوع تنظيم مشاعره واستجابته 
العاطفية لدرجة أنه ممكن حتى في أفضل البيئات التربوية ممكن 
الشخص ده يتحول لشخص نرجسي أو صعب التعامل مش قادر يتعامل 
مع مشاعره كشخص بالغء لكن النقطة الأهم هنا هي ما الشيء 
البيولوجي ده يتفاعل مع البيئة المحيطة بيه. 


مع الوقت دماغ الطفل بتتطور وأحداث الحياة الواقعية بتختبر أفكاره 
عن العالم وبيبدأ يتعلم ببطء أنه مش دايا هياخد اللي هو عاوزه أو 
على الأقل محتاج يصبر وبيكتشف أنه ممكن يبقى أهم حد لنفسه. 
لكن الناس التانية عندهم حاجات تانية مهمة ليهم ومش هيبقوا 
متاحين ليه طول الوقتء وفي العملية دي الطفل بيتعلم ينظّم مشاعره 
ويتعلّم يأجل الفرح ويتحمل الإحباطء ومع الوقت ممكن هنلاقيه 
بيشوف لو حد حواليه محتاج مساعدة, وطبعا دي الحالة المثالية. 


امثير أن النرجسيين بيبقوا شبه الرضّع بالضبط أو الأطفال الكبار شوية 
بيعيطوا لا مياخدوش اللي هما عاوزينه بسرعة وبيفتكروا أن الناس 


هيجروا عليهم ملا يعيطواء وبيزعلوا زيادة لو محدش جري عليهمء» هما 

فعلًا مبيهتموش بأي احتياج للناس حواليهم ومعتقدين فعلًا أنهم مركز 
الكونة 


الرخمية فى واجدة من" الخاجاك الى كنا يدحاول تتخلص هلها واحنا 
بنكبر ونتطور عكس باقي امهارات اللي بنحاول نتعلمها. 


العائلة: قوة الوالدين 


مش العادي أن يبقى في حد بيخطط أنه يطلع ابنه نرجسي أو سامء لكن 
في بعض الآباء مبيكونوش مستعدين كفاية لتحمل مسؤولية التربية أو 
مش مهتمين بنوع شخصية الطفل اللي هما جابوه للدنياء وفي نوع تاني 
من الآباء هما نرجسيين بالفعل واستحقاقين وبيبقى عندهم اعتقاد أن 
أولادهم أفضل من باقي الأولاد فعلًا وأولادهم بيفهموا الرسالة سواء 
بطريقة مباشرة أو غير مباشرة» وده بيدفعهم أكتر لاحتمالية أنهم يبقوا 
أشخاص نرجسيين. 


حتى بدون محاولة في أنماط تربية بتزود احتمالية أن الطفل يطلع 
نرجسي من غيرها كتير من الآباء تحت ضغوط الحياة ومطالبها دورهم 
بيقل في حياة أطفالهم, والدور بيقل أكتر لو كان الآباء دول نرجسيين 
بالأساس. 


فقط كملخص محتاجين نفتكر أن الأشخاص النرجسيين معندهمش 

قدرة على تنظيم مشاعرهم أو تقدير ذواتهم وبيحاولوا داهها يستخدموا 

العالم الخارجي علشان يعملوا ده من خلال استقبال المدح التقدير 

والموضوع بيبقى واضح في حالة أنهم يستقبلوا أخبار حلوة في الشغل 

أو أي حاجة إيجابية بتلاقي الدنيا مش سايعاهم وبتبقى ثقتهم في 

نفسهم مش طبيعية وحاسين أنهم مالكين الدنياه لكن ما يستقبلوا 
الأخبار السيئة أو حد ينتقدهم أو الشغل مبيبقاش ماثشي كويس أو 
حتى أصحابهم يقبضوا فلوس أكتر منهم أو حد يرفضهم بنلاقي مزاجهم 
اتحول للنقيض الغامق تمامًا بسبب اعتمادهم المبالغ فيه على العام 
الخارجي. 

وكتير من الأشخاص الأغنياء بيحاولوا يتفادوا ده بأنهم يدفعوا للناس 
سواء بطريقة مباشرة أو غير مباشرة علشان يتجنبوا الإحباط اللي ممكن 
يجيلهم» لكن ده مبيحصنهمش من حاجات زي كسرة القلبء أو يوم 
مطرة أو شغلهم ميمشيش زي ما هما متخيلين. 

العائلات اللي فيها نرجسيين أفرادها بيحاولوا دايما يحموا الشخص 
النزجسي من أي أخبار سيئة أو أي حاجة مسببة للضغوط بس علشان 
يتجنبوا موجة الغضب اللي هتطلع منه. 


الانعكاس 

الانعكاس ما بيحصل بطريقة سليمة معناه أن الوالد موجود وبيوفر 
انعكاس لمشاعر الطفل ويديله الموافقات المطلوبة للتطورء وكمان الرأي 
الحقيقي والواقعي في طريقة أفعاله. 

في أسباب كتير ممكن متخليش الانعكاس ده موحود. ممكن والد 


ميملكش القدرة على التعاطف من الأساس واللي بيدور بس عن تقدير 
ذاته ومهتم باحتياجاته واهتماماته هو بس أو الآباء النرجسيين أو الآباء 

اللي عندهم مشاكل نفسية زي الاكتئاب أو استخدام المخدرات أو أي 
اضطراب شخصية تاني مكن يخلي الوالد ميقدرش يقوم ممهامه كوالد لو 


وتوضيح هنا الوالد أو الوالدة اللي عندهم مرض نفسي ده ميخليهمش 
آباء أو أمهات سيئينء الآباء اللي عندهم مرض نفسي زيهم بالضبط زي 
اللي عندهم مرض عضويء أو الآباء اللي عندهم طباع شخصية صعبة 
التعامل محتاجين المساعدة والدعم: ولو مدينا الخط هنلاقي أن كل 
الآباء والأمهات محتاجين الدعم والمساعدة: وفي غياب الدعم أو الوعي 
بتزيد احتمالية حرمان الطفل من متطلباته الأساسية الجسدية 
والنفسية. 


وفي عوامل تانية ممكن تأثر في موضوع الانعكاس زي الثقافة السايدة 
في مجتمع تركيبة الأسرة فيه سلطوية واللي بيكون فيها انعكاس الوالد 
للابن مش موجود في أغلب الوقتء وبالتالي الطفل مبيقدرش يشكّل 
نظرة واقعية عن نفسه وعن العام ولا يقدر يكون رؤية حقيقية ليه. 
بدون الانعكاس اللي بيقدموا الآباء الأطفال دول ما يكبروا بتزيد 
احتمالية أنهم يفضل عندهم ادعاء العظمة اللي عند طفل مكملش 
ست سنين ولسه فاكر نفسه بطل خارق أو أميرة من الحكايات 
ومبيقدرش يكون صورة متماسكة عن نفسه. 

الانعكاس بيعلم الأطفال إزاي يديروا مشاعرهم بالأساس الوالدين 
بيعلموا الطفل من خلال الانعكاس إزاي يتعرفوا على مشاعرهم 
ويدوهم المساحة أنهم يتعلمو إزاي يديروها بنفسهم الأشخاص اللي 

مستقبلوش الانعكاس وهما صغيرين بيفضلوا يدوروا براهم طول 
الوقت على وسيلة لتنظيم المشاعر اللي حاسين بيها زي راجل أربعيني 
بيتمنى أن حد يحطله امصاصة في بقه بدون الانعكاس عملية تعلم 
التنظيم العاطفي مبتكملش والنرجسيين بيبقوا أقرب ناس للغضب 
والإحباط زي طفل عنده أربع سنين وبيبدؤوا يسقطوا مشاعرهم على 
غيرهم لأنهم مش قادرين يستحملوها جواهم وبعدين يتهموا غيرهم 
أنهم غضبانينء وفي حضور المشاعر القوية دي جواهم لسه بيدوروا على 
المصاصة اللي نسخة الراجل البالغ منها ممكن تكون الجنسء أو 
امخدرات» أو الكحول» أو التبذيرء أو مكن كل ذه 

التجزؤ 

ما الأطفال بيبقى أهلهم مش متعاطفين أو باردين أو مش قريبين منهم 
كفاية بيكبروا بعد كده وهما محرومين عاطفياء لأن بدون العواطف دي 
الأطفال مبيقدروش يطوروا نفسهم نفسيا وداخليا وبيتجهوا أكتر أنهم 
يطورو مهارات خارجية أو سطحية يمكن تخلي أهلهم يقربوا منهم أكتر 
واللي ممكن تبقى زي أنه يبقى شكله حلو أو ناجح في الرياضة أو طالب 
محتهد أو ممكن يتعلمو مهارات تانية متخصصة زي عزف الآلات أو 
الرقص مثله والنظام ده اللي بيبقى فيه الطفل متطور خارجياء لكن غير 
متطور داخليا بتحولهم لأشخاص متجزئين ممكن يبقوا معتزين ويمكن 
مغرورين كمان بممهاراتهم الخارجية. لكن لو قابلتهم لحظة ضعف 
هينكروها فوراء وده اللي ممكن نوصفه أنهم بيبدؤوا يحسوا بحاجتين 
متناقضتين ومش قادرين يدمجوهم مع بعض أنه قوي وجامد. ودي 
النسخة الأولى والنسخة التانية أنه ضعيف وحساس وده بيخليهم ميالين 

أكتر أنهم يستخدموا الإسقاط علشان يتعاملوا مع المشاعر المتناقضة 
اللي حاسين بيهاء ومع تطور التجزؤ ده ممكن نلاقيهم كأشخاص بالغين 
نحسهم بوشين مثلًا أو قادرين يعملوا حاجة شريرة جدا وقادرين بعدها 
يرجعوا لحياتهم العادية بكل سهولة زي أنه مثلًا ممكن الراجل يخون 
مراته ويبقى راجع البيت يتعامل كأنه الزوج ا مخلص أو ممكن يتصرف 
بغضب بالليل ويتوقع أن الصبح الوضع هيبقى عادي وكأن مفيش 
حاجة حصلت. 

النزجسية الثانوية 

فرويد اتكلم عن النرجسية بس يكن في أبسط صورة ليها وشاف أنها 
درجة اللطف اللي بنبينها تجاه شيء أو شخص خارجنا فقط علشان 
نستفيد منها بعد كده شخصيا. والنرجسية الثانوية بتبان لا شخص 
ينعزل عن المجتمع والناس فمبيتطورش عنده تقدير كافي لذاته, لأنه 
معندوش الفرصة أنه يحب الناس أو يستقبل حبهم. فرويد كمان وصف 
بشكل واضح ديناميكيات العار والذنب اللي بتبقى ملازمة للنرجسي 
وميله الدائم لأساليب دفاعية زي الإسقاط ووصفها بشكل عام بأنها 
البحث الدائم عن حماية الذات وأن من أسبابها هي بعض الصراعات 
اللي متحلتش في الطفولة واللي ظهرت بعد البلوغ, وفي واحدة من أحكم 
كلماته اللي كتبها في وصف النرجسية قال: "المحب يصبح متواضعاء 
وأولئك الذين يحبون قد تنازلوا عن جزء من نرجسيتهم". 

نظرية التعلق 

نظرية التعلق بتركز بشكل أساسي على علاقاتنا الأولية اللي هي بالأساس 
مع والديناء والبحث بدأ بدراسة ردة فعل الرضع ما الراعي بتاعهم 
والدهم أو والدتهم يسيبوهم. والتركيز في الدراسة كان عن مدى تأثير 
إتاحة الراعي وجوده يعني ومدى مسؤوليته وقدرته على التواصل 
والقرب من الرضيع؛ فالراعي لو مش موجود الطفل بيقلق ويبدأ يدور 
عليه وهو بيعيطه ولو الراعي مظهرش الطفل هيصاب باليأسء وده 
العادي أن الطفل يزعل ما الراعي بتاعه ميبقاش موجود وعادي بردوا 
أن الطفل يهدى بمجرد رجوع الراعي في أغلب الحالات. 


وفي العموم الدراسة حددت 3 أنماط رئيسية للتعلق. هي: التعلق الآمن, 
والتعلق القّلقء والتعلق التجنبي. 

في التعلق الآمن بنلاقي الطفل زعلان ما الراعي بتاعه مشي وبيهدى ما 
يرجعله. 

التعلق القلق بنلاحظ أن الطفل بيقلب الدنيا ما الراعى بتاعه بيمشى 
ومبيهداش بسهولة ما يرجع, وفي النمط ده الطفل بيبقى بين فكرتين 
أنه عاوز حد يراعيه وأنه عاوز يعاقب الراعى لأنه سابه. 

وفي التعلق التجنبي الطفل مبيزعلش قوي ما الراعي يمشي وما بيرجع 
الباحثين بيقترحوا أن الأنماط التلاتة دي موجودة في علاقات البالغين 


بردو. 

البالغين اللي تعلقهم آمنء بيزعلوا ما بيفارقوا شركاءهم, وبيفرحوا ما 

يرجعولهم تالي. 

البالغين اللي تعلقهم قلق بيبقوا قلقانين دايما أن محدش بيحبهم, 

وبيبقوا محبطين جدا بلا احتياجاتهم العاطفية مبتتلباش. 

البالغين اللي تعلّقهم تجنبي مبيبقوش عاوزين يدخلوا في علاقات قريبة 

من الأساس ولا يبقوا مرتبطين بحد. 

الأشخاص النرجسيين بيبقوا في الغالب من النمط القلقان بيبقوا داها 

حاسين أن اللي بيحبوهم مش هيبادلهم نفس الحب وبيتعصبوا ما 

احتياجاتهم مبتتلباش2» وعلشان هما نرجسيين فهما مش متسقين 

علطول ومش متعاطفين وباردين مع شركائهم وبيمثلوا الاندهاش ما 

حل يرفضهم. 

الننجسيين بردو ممكن يبقوا مهوسين في العلاقة خصوصا مع الشخص 

اللي هما فاكرين أنه مخلي للعلاقة رونق زي الناس الجميلة والغنية 

والمشهورة واللي عندها سلطة وهنلاقهم داما في شد وجذب مع الشريك 

وفي جدالات درامية مستمرة وقلق وتعقب وملاحقة وتوسل للشريك 

أنه يرجع تاني. 

هي هي نمط تعلق الطفل القلق, لكن في شكل راجل أو ست. 

النظرية الإنسانية - الحب المشروط 

أصحاب النظرية الإنسانية عندهم وجهة نظر إيجابية دامما ناحية 

الطبيعة البشرية» ومش ممكن يعتمدوا نظرة سوداء عن النرجسية زي 

ما احنا بنقول في الكتاب فممكن يقولوا إن الشخص النرجسي ده شخص 
اتحط عليه شروط كتير وهو صغير. 
في النظرية الإنسانية كل إنسان عنده القابلية أنه يحقق ذاته وأنه يقدر 
يوصل لنفسه الأصيلة والحقيقية المتعاطفة اللي تقدر تقدم احترام 
وتقدير غير مشروط ويبقى فيها كل نقط. الضعف والقوة والإنسانية 
والحاجات دي في أغلب الأحوال هي عكس النرجسية بتعريفنا. 
فلو استخدمنا النظرية الإنسانية محاولة فهم النرجسية فهنقول أن 
البالغين النرجسيين هما أفراد اتحط عليهم شروط كتير وهما أطفال بدلا 
من ببساطة يحسوا بالحب. كان الحب بيبقى مشروط بحاجة أنهم 
يجيبوا درجات عالية» أو يتصرفوا كويسء أو يجيبوا جول. أو حتى 
يقعدوا ساكتين والموضوع بيبقى معقد أكتر لأن الشروط دي كمان 
النموذج الإنساني بيؤكد أن الأطفال لازم يحسو بالحب ويتأكدوا أنهم 
يقدروا يحبو وده مش ممكن ييجي غير من أهل بيتصرفوا مع أولادهم 
بأملوب يبين الحب الحقيقي اللي مش مرتبط بأي شروط وده مش 
هييجي غير من أشخاص عندهم الثقة أنهم يقدروا يحبوا ويتحبوا. 
التقدير غير المشروط الإيجابي بيحسس الطفل بالأمان وبيساعده أنه 
يطور إحساس كويس عن ذاته وعلى مقدرته على تنظيم وإدارة 
الإحباطات والفشل اللي هيقابلهم. 
أسهل طريقة نفتكر بيها الفكرة دي هي أن جملة "أنا بحبك" لازم أبدًا 
ميجيش بعدها كلمة "لو". 

الأفكار الحديثة لجذور النرجسية (العار والإذلال والمادية) 


في السنين اللي تبعت فرويد والعلماء الأوائل اتشهرت أفكار جديدة 
بتحاول تفسر جذور النرجسيةء ومنها الفكرة اللي بتقول إن النرجسية 
جذورها بتمتد للشعور بالعار والإذلال في الطفولة بسبب أن الأهالي 
بيكونوا متحكمين زيادة أو باردين شعوريا أو مش قريبين من ولادهم, 
وفي الحالات دي الآباء بيبقوا بيعاقبوا أولادهم بشكل مبالغ فيه أو 
بينتقدوهم دايا أو يجرحوا مشاعرهم ويقللوا منهم» أو كمان ممكن 
يعايروهم بسبب مشاعرهم واللي حاسين بيه. والطفل بيتعلم من 
الحاجات دي أن القوة هي الوسيلة الوحيدة لإدارة العلاقات القريبة 
والتعبير عن ال مشاعر معناه ضعف ولو مدينا الخط على استقامته 
الأطفال اللي بيبقوا نرجسيين بعدين بيبقوا ميالين أكتر للتمرد خصوصا 
في فترات البلوغ واللي من خلالها بيحاولوا يستخدموا التمرد كوسيلة 
للحصول على القوة أو سحب ميزان القوة في العيلة. 

وفي عنصر تاني أضافه باحثين تانيين ممكن يفيدنا أكتر في محاولة فهم 
النزجسية من خلال دراستهم لمجموع القيم المقدرة اجتماعيا وعلاقتها 
بامادية. 

المادية هي الرغبة في الاستهلاك والاستحواذ والتباهي بأشياء أو 
نجاحات» وده يعتبر سمة رئيسية في النرجسية لو أخدنا في الاعتبار أن 
النزجسي بيميل أكتر للقيم الخارجية فدا بيوضح هما ليه أكتر من غيرهم 
ممكن يكونوا ماديينء وده اللي أثبتته الأبحاث مؤخرا. 

الباحثين بيقترحوا أن القيم الخارجية اللي بيفضلها النزجسي واللي من 
خلالها بيكتسب تقديره لنفسه هي قيم في الأساس مادية» وبما أن 
النزجسيين بيقدّروا نفسهم من مصادر خارجية فالمادية بتبقى أداة 
بيستخدموها علشان يحصلوا على التقدير ده. 
جور و دتري تي لاما روا لاز رايا عوو الي 
العربية بة بقت التعبير عن تقدير الشخص لذاته. 
وبيوضح الباحثين أن الميل الزايد للقيم الخارجية بيكون تعبير عن الفراغ 
والهشاشة وقلة تقدير الذات والحاجة الداهمة لسماع كلمات المديح 
والتقدير من الغير واللي هي مرتبطة بشكل عكسي ناما مع فكرة 
التعاطف. 
القيمة الخارجية ممكن تترجم بأن الشخص يبقى اجتماعي أقل ومش 
مهتم بدوايره ومش بيلاحظ أو يحط في الاعتبار احتياجات الآخرين 
وعلشان كده كل ما ا مجتمع يبقى مادي أكتر كل ما الزجسية هتنتشر 
فيه أسرع. 
السلوكية: هل احنا بس فيران فى متاهة؟ 
واحدة من الفرضيات البسيطة في علم النفس هو أنك مما تكافئّ سلوك 
فهيتكرر تاني. 

ثبتت الأبحاث أننا ممكن نخلي الفيران تعدي في متاهة أو نخليهم 
00 على زرار لو نتيجة داه يبقى مكافأتهم , بالأكل. 

وممكن يكون اكتساب السلوك النرجسي بسيط بردو كده وكلنا ضعاف 
في الجانب ده لو مع كل كوباية قهوة بتشتريها هتاخد واحدة هدية 
من محل معينء فأنت هتفضل تروح للمحل ده بلا الطفل ياخد نجمة 
في ال مدرسة. فالطفل بيكرر الفعل اللي خلاه ياخد النجمة فلو فككنا 
الأماط اللي بتشكل النرجسية هنلاقينا يمكن ولو حتى بدون قصد 
بنكافئ الطفل على غضبه وتنمره وقلة صبره واستحقاقيته وأنواع تانية 
من السلوك اللي مش لطيفة. 

ممكن نكافئ الطفل على أنه جاب جول أو قفل امتحاناته أو بقى عازف 
جيدء في حين أننا ممكن نتجاهله لو قرر يعبر عن مشاعره أو مثلًا لو 
ساعد أخوه أو عمل حاجة عطوفة مع زمايله. احنا بنشكل السلوك من 
خلال الطريقة اللي بنكافئ بيها الأفعال وبالشكل ده ممكن تكون 
النزجسية هي نتيجة تشكل سلوكهم عن طريقة مكافآتنا للأطفال لحد 
ما كبروا عليهاء واحنا هنا نقصد بيها الأبوين والأهل والمدرسة والمجتمع 
كله. 


النموذج السلوي 

اعمل اللي بقولك عليه مش اللي أنا بعمله 

طور أحد الباحثين نظرية سماها التعليم الاجتماعي واللي بتقول 

ببساطة أن الأطفال بيتعلموا يعملوا اللي بيشوفوه. خصوصا لو الشخص 

النموذج بالنسبالهم بيعمل حاجة ليها علاقة بيهم والأطفال طول الوقت 

بيراقبوا الشخص النموذج بالنسبالهم بيعمل إيه. وبيشوفوا نتيجة ده 

إيه. ورده فعل البيئة المحيطة بيه إيه. فالطفل ممكن يشوف أن 
الشخص النموذج بيكافئ على فعل معين أو له وبالتالي يتعلّم الفعل 
ده بيجيب مكافأة ولا لاه ومن المفهوم طبعًا أن السلوكيات المتعلقة 
بالاستحقاقية ممكن نتعلمها بس ممجرد ال مشاهدة للأب أو أي شخص 
مهم في حياتنا بيكافئ على السلوك ذه. 

الطفل اللي بيشوف أهله بيقروا بيقراء والطفل اللي بيشوف أهله 
بيضربوا بيضربء والطفل اللي بيشوف أهله بياكلوا كويس بياكل 
كويسء والطفل اللي بيشوف أهله بيتصرفوا باستحقاقية من المحتمل 
جذا أنه يكبر ويتبع أسلوب استحقاقي في تعاملاته. 

كتير من الأهالي مبيستوعبوش أن أولادهم بيراقبوهم طول الوقت 
وبيسمعوهم وهما بيزعقوا للمدرس أو ال مدرب أو الكاشير أو يمكن هما 
الأطفال بيركزوا مما الأب يقلل من احترام الأم» الأطفال بيركزوا ما الأب أو 
الأم بيفضل باصص في شاشة اللاب توب ومبيبصلهمش وهما بيكلموه. 


سواء كنت أب أو أم أو أي شخص بالغ في العيلة فالأطفال بيراقبونا كلنا. 


السؤال الأهم دلوقتي: إيه اللي هيحصل لجيل من الأطفال شايف كل 
البالغين غارقانين جوا تليفوناتهم ولابتوباتهم طول الوقت؟! 


الزمن هو اللي هيقولنا. 

البيولوجيا 

علم الأعصاب بيستمر كل يوم في كشف الأسس البيولوجية لكتير من 
الأمراض النفسية زي الاكتئاب والقلق واضطراب ثنائي القطب وكمان 
بتوفر الأبحاث أسس جديدة لاستهداف الأسس دي في محاولة إيجاد 
علاجات ليهاء لكن با نحاول نتكلم عن الأسس البيولوجية لحاجة زي 
الننجسية ا موضوع مبيبقاش واضح قوي في حين إن الأبحاث بتحدد 
مناطق معينة في المخ مختصة بممهام معينة زي التعاطف مثلًا إلا أن 
أغلب الأبحاث ركزت بشكل أكبر على الأمراض الأشد حدة زي 
السيكوباتية. 

وفي أحد الأبحاث العظيمة قام أحد العلماء بتحليل الأنماط السلوكية 
غير ا مريحة من ناحية البيولوجيا الهرمونات زي التستوسترون والناقلات 
العصبية زي الدوبامين ومناطق في المخ زي أميجدلا والفص الأمامي اللي 
بيلعبوا أدوار أساسية في السلوك السيء اللي بيقوم بيه الشخص 
واكتشف أن الأميجدلا مثلًا مش بس مركز لتجاربنا في الخوف والقلق. 
لكن كمان هي مركز للعدائية. 

الإنسان في العموم متبرمج على الثقة. لكن الأميجدلا المنتبه داها بتعلم 
الشكء في حين إن هرمون التستوسترون بيلعب دور رئيسي في محاولة 
الحفاظ على وضعيتنا الاجتماعية الأعلى بدون تفكير والأهم كمان أنه 
بيقوم بدور المراقب المترقب للوضع حوالينا وبيحدد مدى تأثر نظامنا 
العصبي بيه وده اللي بيحدد احنا إزاي بنفسر الأحداث حواليناء لكن 

التحدي هنا مش في أن التستوسترون مرتبط بالعدائية. لكن في أن 
ا مجتمع بيكافئ على العدائية. 

امخ هو المخ والسياق الاجتماعي اللي بيحاوط الإنسان من ساعة ولادته 
لحد ما يكبر ممكن يخلي أن اللي بيحسس إنسان بالخوف يفجر بركان 
عدائية عند إنسان تاني وممكن لفتة لطيفة من شخص تتسبب لخناقة 
على القهوة عند شخص تالت. 

قناعاتنا عن العام والناس هي اللي بترجم التفاعلات اللي بتحصل في 
مخنا لردود فعل وسلوكيات مختلفة من شخص للتاني. 

لكن مبدثيا مخ الشخص النرجسي اتشكل بشكل مختلف ومستمر في 
الحصول على المكافأة من العام بشكل مختلف. 

الناحية البيولوجية للسمات اللي بتشكل الشخصية النرجسية زي عدم 
القدرة على التعاطف والتهور خارج نطاق وقدرة الكتاب» لكن العمل 
المستمر في نطاق علم الأعصاب بخصوص النزجسية وكل أنواع 
الشخصيات العدائية ممكن يساعدنا نكون إطار عمل أفضل للعلاج 
والوقاية. 

الدوافع: دور المجتمع 

ممكن نفكّر في موضوع الدوافع من خلال نظرية مشهورة للدوافع 
حطها ماسلو واللي بتقسم الاحتياجات اللي مستويات ومثلها في شكل 
هرم ماسلو واللي بيمثل قاعدة الهرم هي الاحتياجات الأساسية للنجاة 

زي الأكل والمآوي والياه لحد احتياجات زي الحاجة للاحترام والتقدير 
والتحقق ف قمة الهرم 

الباحثين الأحدث فى مجال الدوافع بيقولوا إن في 3 دوافع رئيسية 
بتحركنا وقوة كل واحد فيهم مختلفة من شخص لشخص أولها هو 
الحاجة اللي الانتماء وتقديم الخيارات الجماعية على الخيار الفردي 
وتجنب عدم اليقين. 

تانيها هو الحاجة للإنجاز والتحقق وأن الشخص ممكن يفضل أنه 
يشتغل لوحده علشان يحقق أهدافه. 

تالتها الحاجة للقوة الدافع للسيطرة على الآخرين والفرح بالفوز 
بممسابقات أو جدالات وحب المكانة والاعتراف بالأهمية. 

وزن الاحتياجات دي ودوافعها اتكونت من خلال العيلة والثقافة 
والمجتمع وطريقة تعامل الكيانات دي معانا. 

ورغم أننا كلنا عندنا نفس الدوافع دي بدرجات مختلفة. لكن في دافع 
منهم بيكون هو الأساسي والمسيطر بالنسبة للنرجسيين والسيكوباتيين 
والأشخاص العدائيين والسامين الدافع المسيطر بيكون الحاجة للسلطة. 
وبوجه عام لو دوافعك اختلفت عن الشخص اللي ارتبطت بيه سواء 
كصديق أو كزوج غالبا هينتج عنه اختلافات دايمة عن نظرتكم للعام 
وللتعامل مع الناس لأن نوع المحفز أو الحاجة أو الدافع اللي عند 
الإنسان بيلون شخصيته وبيطغى على كل اللي بيعمله. 

إذن كيمياء بيئتنا وعلاقات أهلنا بينا وطريقة تعلقنا بيهم وطريقة 
مكافآتنا أو عقابنا والحوافز اللي بتحركنا والطريقة اللي بيحبونا بيها 
بتكون الأسس النفسية ال معقدة للنرجسية. وكل ده تحت إطار الثقافة 
والدواير القريبة والمجتمع الكبير. 

تناقض التساهل 

في كتير من الحالات جذور النرجسية بتكون إما تساهل مبالغ فيه أو 
عدم تساهل وتزمت في الطفولة. 

أحد الباحثين وصف النرجسية بأنها تجاهل لسيادة الآخرينء وده على 
حسب كلامه جاي من الاستحقاقية والتساهل الزيادة أو التزمت اللي 
تم التعامل بيه مع الطفلء واللي بيحاول يقوله الباحث إن النزجسية 
بتنشأ نتيجة طفل متدلع أو طفل مهمل وتم إيذاؤه. وأي حد فينا 
اتعامل مع نرجسي عارف أنه غالبا بيبقوا واحد من دول. 

في بعض الحالات النرجسيين بيكونوا مزيج من الاتنين متدلّعين في 
الحاجات اللي ليها علاقة بالفلوس واللعب والرحلات والاحتفالات ما 
ينجحوا في الحاجات اللي عايزها الأهالي وزي مثلًا أنهم هيصرفوا فلوس 
كتير علشان يجيبولوا مدرب محترف خاص علشان يزود فرصة بأنه يبقى 
محترف ويحضروا كل ا ماتشات ويحطوا الجوايز في الصالة ويلمعوها كل 
يوم لكن على الجانب التاني بيبقوا مهملين من الناحية العاطفية طاما 
بنتكلم عن الفريق والمكسب واطاتش الجايء فالكلام مبيخلصشء, لكن 
ما الموضوع يتنقل لأحاسيس الطفل واحتياجاته النفسية ونقط ضعفه. 
فالأهالي معندهمش القدرة على تقديم ده. 

واللي ممكن يبدأ دايرة من الشعور بالذنب والحيرة عند الطفل الأهالي 
بتكون موجودة دايا وبتبقى المشجع الأول وبتتباهى بالأطفال في كل 
التجمعات. في حين الأطفال بيكبروا وهما محرومين عاطفيا وبيكبروا 
وهما معتقدين أن قيمتهم في اللي بيعملوه مش في ذواتهم. 

كتير من ده جاي من إزاي الطفل اتعلم يتعامل مع الإحباطات. نقطة 
ضعف النرجسي الأساسية هي عدم القدرة على التعامل مع الإحباطات, 
والوضع دلوقتي بقى أسوأ كتير من زمانء لكن أدواتنا في إدارة 
الإحباطات بالأساس اتطورت زمان واحنا في المدرسة اتعلّمنا نقف في 
الصف ونشارك ألعابنا الطفولة هي الوقت اللي بنتعلم فيه داخل بيئة 
آمنة أن مش كل حاجة هتحصل على مزاجناء ومش كل حاجة بنعوزها 
بناخدهاء ممكن منعرفش نشتري اللعبة اللي عاوزينهاء أو منطلعش 
الرحلة اللي نفسنا فيهاء ممكن منتعزمش على عيد ميلاد زميل لينا في 
الفصل. وممكن تمطّر واحنا في حفلة آخر السنة. مع الوقت الدنيا 
بتعلّمنا أنها مش عادلة وأننا قادرين نستحملهاء حتى الألعاب زي 
الكوتشينة وبنك الحظ مصممة أنها تعذّمنا إزاي نتعامل مع الإحباط؛ 
تستنى دورك وممكن جذا تخسر كمان. 

المثير أن الأطفال دلوقتي عندهم قدرة على الصبر وتأجيل المكافأة أكتر 
من زمان في تجربة اتعملت زمان اسمها تجربة المارشملوء بتقيس قد 
إيه الأولاد ممكن يصبروا علشان ياخدوا مارشملو أكترء التجربة دي 
اتعادت دلوقتي بعد خمسين سنة والنتيجة كانت لصالح الأطفال في 
زماننا الحالي» الباحيثن بيرجحوا أن ده يمكن بسبب تغيير طريقتنا في 
تربية الأطفال وتركيزنا الأكبر في تعليمهم المهام التنفيذية» واللي بالأساس 

متعلقة بالكبت» ومع ذلك يممكن تأجيل المكافأة أمر مختلف عن تحمل 
الإحباطات. 

إدارة أوقات عدم الراحة مما بيعوزوا حاجة ومبياخدوهاش والتكيف مع 
فكرة أنك لازم تقف في الصف أو تشارك حاجة أنت بتحبها مع حد تاني» 
يمكن دول أهم مهارتين ممكن نعأّمهم للأطفال» التجارب دي بتزرع في 
الأطفال الإيمان وتديهم اطهارة أنهم يقدروا يتعاملوا ما الدنيا متمشيش 
على هواهم. لو الوالدين وصلولهم رسالة أنهم مش محتاجين يقفوا في 
الصف وزيها من القيم الاستحقاقية ده بيسبب مشكلة كبيرة ليهم في 
طريقة تعاملهم مع الإحباطات في المستقبل. 


تعليم الأطفال القدرة على إدارة الانفعالات والتهور واحدة من أصعب 
التحديات اللي بتواجه الآباء وا مدرسينء والحقيقة أن ال موضوع بيختلف 
من طفل للتاني في أطفال الموضوع بيبقى معاهم أسهل وبيقدروا يكبتوا 
تهورهم واندفاعهم بشكل مستقرء وفي أطفال تانية الوضع بيبقى 
معاهم أصعب وبيستمر معاهم لحد مراحل سنية أكبر. أمخخة الأطفال 
بتستمر في التطور لوقت طويل والجزء في المخ اللي بيساعد على إدارة 
الاندفاعات الفص الأمامي بيفضل بيتطور لحد سن المراهقة, لكن دور 
البالغين اللي حوالين الطفل هنا أنهم يساعدوهم بالأدوات والطرق اللي 
يقدروا بيها يتعاملوا مع اندفاعتهم وإحباطاتهم. 


النرجسيين معروف عنهم الاندفاعية وبتبان قوي في انهم بيتكلموا من 
غير ما يفكرواء وعلشان كده بيبقى مش من الغريب أان النزجسي يكون 
مصاب كمان باضطراب "إيه دى إتش دي" أو ممكن كمان يتشخص 

فلظ تالكر قو حكهووما أن الأندفافة سكون عو أسافم .مذ الشخمية 


الزجسية. 
مع ذلك ممكن تكون أب مثالي متعاطف مع ابنك وكنت خير مثال ليه 
في التصرف وعززت دنيته العاطفية وكنت بتحبه حب غير مشروط 
وبتعلمهم يقفوا في الطابورء ومع ذلك لقيت عندك ابن نرجسي. 
ممكن يبقوا اتنين إخوات ومروا بنفس طرق التربية والبيئة وواحد منهم 
كبر وبقى نرجسي والتاني لاه ده علشان أنت حتى لو عملت كل حاجة 
صح مش لازم نقلل من قيمة الطبع وا لشخصية. 

الناس بيتولدوا في الحياة وعندهم طبع ومزاج واللي هو عنصر بيولوجي 
جيني واللي ممكن يكون السبب في هشاشة وحياة صعبة أو لسعادة 
هل احنا بنحاول نربي صح اكتر من اللازم؟ 

يمكن الجيل ده بيحاول يعوض عن كل اللي عملته الأجيال السابقة, 
لكن من الواضح أن التعويض ده زايد عن اللزوم. 

بنحاول نحمي أولادنا من التربية السلطوية والجروح اللي اتسببت فيها 
لينا من خلال أننا نبقى كل حاجة لأولادنا. 


بعض الأهالي مبقوش بيقفوا على راس ولادهم ويضغطوا عليهم: وأهالي 
تانية بتربي ولادها أنها تطلب النجوم. 

في نوع من التربية اسمه الهليكوبتر اللي من خلاله الأهالي بتحاول تحمي 
أولادها من الخطر ومن أي شعور بالإحباطء وده بيخلي الحدود بينهم 
وبين أولادهم مفتوحة طول الوقت من خلال أنهم يحاولوا ينظمولهم 
حياتهم علشان يوصلوا للنتايج امثالية. 


والأهالي اللي اتربوا في بيئات اقتصادية محدودة مثلًا بيبقوا منفتحين 
أكتر لفكرة أنهم يوفروا لأولادهم كل حاجة متوفرتلهمش وهما 
غير الأهالي اللي بتبقى نواياهم سليمة وبيحاولوا يجهزوا أولادهم للعالم 
المتوحش اللي هما خارجين ليه. 


لكن الأبحاث أثبتت أن الأهالي الهليكوبتر دول للأسف كل المجهود اللي 
بيعملوه ده مبيكونش في صالح الأطفالء لأنه بيأثر على قدرة الطفل 
على الاستقلالية وعلى شعوره من تمكنه من مهاراته وليه أثر سلبي بعد 
كده في نمط العلاقات المستقبلية اللي هيختاره ما يكبر وكمان إحساسه 


بذاته. 


الأهالي ممكن يكونوا بيحسوا أنهم بيرموا ولادهم في عام يشبه العام 
اللي في روايات وأفلام هنج ر جامز؛ وضع اقتصادي معقد. وتنافسيه 
كبيرة لدخول الجامعاتء. وبيحسوا أنهم محتاجين مطهارات إضافية زي 
البرمجة» أو ال معرفة بعلوم الروبوتات» أو الكتابة علشان هي دي 
الحاجات المطلوبة في سوق العمل اللي تكاليف الحياة فيه زادت 
والوظايف اللي بتجيب أجور كويسة قلّت. 

في بحث لأحد علماء الاجتماع بيقول إن الجيل الحالي مش هيقدر 
يحافظ على نفس الاستقرار الاقتصادي اللي كان محققه جيل الآباءء 
فعلشان كده الأهالي بيبقوا عايزين ولادهم يبقوا عندهم مهارات كتير 
وأدوات كتير تقدر تساعدهم في الحرب اللي هما داخلين عليها. 


وده ممكن يغير من فكرة أننا عاوزين نربي حد سوي وطيب متعاطف 
لفكرة أننا بنبني محارب اللي راح ال مدرسة الصح ودخل الجامعة الصح 
واشتغل الشغلانة الصح واتجوز الشخص الصح وركب العربية الصح. 


التخوف من أننا بنحاول أكتر من اللازم نتلاثى عيوب اللي حصلنا في 
صغرناء وده اللي ممكن يوفّعنا في حفرة مش متشافة بأننا نروح في 
ناحية النجاح اللي بيتطلب تقدير خارجي بدل ما نوديهم في ناحية 
الاهتمام بالأصالة اللي ممكن يكونوها وإحساسهم الحقيقي بتقدير 
نفسهم بدون محفزات خارجية وده اللي بيمهد أكتر للاستحقاقية 
وانعدام المقدرة على إدارة المشاعر والتعامل مع الإحباطات والاحتياج 
الدايم للتقدير الخارجي. 


يمكن الأجيال السابقة عملوا حاجات غلط كتير في طريقة تربيتهم, 
لكنهم كانوا أفضل في ناحية أنهم كانوا بيسمحوا للطفل أنه يجرب 
الإحباطه ويمكن ده هو أهم درس الأطفال محتاجين يتعلّموه وهيكونوا 
مؤهلين أكتر للتعامل معاه لو جايين من مكان في تعاطف ووعي ذاتٍ 
هو يبدو بسيط. لكن صعب في نفس الوقت. 


لو الأطفال اتحبوا بدون شروط واتعلموا يحبوا نفسهم فاحنا هنبقى 
على أول خطوات تقليل النرجسية في مجتمعاتناء لكن ده يتطلب أبوين 


1651 


بيحبوا نفسهم علشان يقدروا يقدموا القدر ده من الحب والتعاطف 
والتفهم. 

نقطه البداية المثالية هي آباء حاضرين عاطفيا لأطفالهم وبيمثلوا 
مرايات مشاعر أطفالهم: لكن في نفس الوقت بيسمحولهم يغلطوا 
ويتحملوا نتيجة أفعالهم ويكونوا بيعملوا كل ده والأطفال حاسين 
بالتعاطف وامصداقية. رحلة طويلة. لكن واجبة 

الطفل كمستهلك 

الفكنة لمحي اما اانا كلياء الكضيودن: المويائلن» السوشيال يديا 
سيرفرات الألعاب. الذكاء الصناعي. وكل حاجة متصلة بالإنترنت 
بتستخدم كوسيلة لتوصيل الإعلانات وتحقيق الأرباح» زي ما كان 
التليفزيون هو مكان الحاجات دي زمان قدرتنا على أننا نبحث عن 
حاجات بتحصل في النص التاني من العام واحنا على سريرنا ليها تكلفة 


ممكن لو أنت شخص بتفكر بأسلوب نقدي تحاول تتجنب الإعلانات 
ورسايلها بكل ما فيها من تلاعب بالبيانات الضخمة والموجهة مخصوص 
ليك وبتظهرك كل دقيقة وأنت بتتحرك جوا الإنترنت ما بين الأخبار 
الحقيقية وا مختلقة وكل التلاعبات في المساحات اللي في النصء كل 
الحاجات دي ال مصممة علشان تستهدف نقط ضعفنا وإحساسنا بعدم 
الأمان النفسي الإنسيكيوريتي من صورة جسمنا لعمرنا ولشكوكنا 
الذكورية ومخاوفنا المالية» لو الإعلانات دي فضلت مستمرة بشكل كافي 

وبقت قدامك أغلب الوقت هتتسلل لأنها تبقى واقعك الجديد وتغير 
القديم أو تبقى جزء منه مهما كان عندك من قدرة على التفكير النقدي. 
الأطفال بردو بيتأثروا بالإعلانات والبوب أب والأصوات والصور اللي 
بتظهر قدامهم على أجهزتهمء. وبعض الإعلانات دي بتبقى محفّزة 
للأطفال على استخدام أكتر للإنترنت ودخول مواقع الألعاب ا معروفة. 
الطفل العادي ما بين سن 8 و10 سنين بيقضي متوسط 8 ساعات في 
اليوم بين الوسائط المتعددة: والأطفال الأكبر المعدل بيوصل ل 11 ساعة. 
الأطفال دلوقتي بيقضوا وقت على الإنترنت وفرجة التليفزيون أكتر من 
اللي بيقضوه في المدرسة. وده معناه أنهم بيتعرضوا لطيف واسع من 
الإعلانات بأساليب مختلفة. 


موضوع استهداف الأطفال ده مش جديد وموجود من زمان زي ما 
ماكدونالدز كان بيعملء لكن استمرارية عرض الإعلانات المتصممة 
مخصوص للأطفال ممكن تحولهم لأنهم يبقوا مهتمين أكتر بالاستحواذ 
واملكية ويبقوا ماديين أكترء وبالتالي هيبقوا متجهين ومتأثرين أكتر 
بالعوالم الخارجية والسطحية في مرحلة من الأفضل أنهم يكونوا مركزين 
أكتر على تطوير عوامهم الداخلية وآليات تنظيمهم الذاي. 

الأطفال بيتشكلوا بطرق مختلفة زي مثلًا تجربة الرغبة أو الاحتياج 
للحاجات المعلن عنها والإحساس بأنهم أقل لو مقدروش يشتروا اللي 
بيشوفوه في الإعلان ويحسو أنهم ناقصهم حاجة, والاعتقاد بأن 
الحاجات الخارجية ممكن تحسن من وضعهم وحالتهم: والأطفال في 

الوقت ده بيكونوا بيدمجوا إحساسهم بنفسهم من خلال الرسايل 
الداخلية والخارجية اللي بيقابلوها ويحسوها. 

الأطفال لو اتربوا في بيئة متجاهلة ومش مستقرة فالرسايل الإعلامية 
دي ممكن يكون ليها أثر قوي عليهم: وبالنسبة للأطفال دواء فالرسايل 
الإعلانية دي كلها بتقوله رسالة أساسية بأنك مش كفاية وأن الأمور 
الخارجية أهم من الأمور الداخلية» وده بيخلي الأطفال يكبروا وعندهم 
عقيدة قايمة على الاستهلاك وبأن تعزيز صورة النفس بيكون من خلال 
الاستحواذ والملكية لحاجات مادية براهم. 

غالبا الهدايا اللي بنديها لأولادنا سواء للنجاح الداخلي زي أنه كان طيب 
مع أخوه أو الخارجي زي أنه جاب درجات عالية في المدرسة» الهدية 
بتكون حاحة مادية بنجيبها من محل الألعاب. ومن القليل أن الهدايا 
ييكون ليها معنى نفسي وبتساعد الطفل أنه يكون مهارات اجتماعية 
أو تعزز تقديره لنفسه. زي مثلًا مشروع صناعة يدوية مع الأب أو الأم, 
أو رحلة مع الأهل لوحدهم. 


المكاقآت اللي بنديها للطفل هي اللي بتحكم نمط تطوره, وفي الحالة دي 
احنا بنربيه أنه يبقى مستهلك أكتر من أنه يبقى شخص بيقدر التجارب 
الجديدة وعنده فضول أنه يعرف الجديد عن نفسه وغيره والعام. 

في الحقيقة كل طفل وشخص عموما هيرحب بفكرة أن حد يجيبله 
هدية مادية لعبة مثلاه لكن في الحالة دي المعادلة مبتبقاش متوازنة, 
والحقيقة أننا في عايمنا المزحوم بمطالب مادية كبيرة أغلبنا أكيد بيشتغل 
وقت أطول من العادي علشان يحافظ على مستواه الماديء فبيبقى 

أسهل ويمكن فقط امتاح بأنك تطلب لعبة أونلاين كهدية لطفلك بدل 
من أنك تخطط لرحلة تقضيها معاه تروحوا مكان يجرب فيه تجربة 


وى 


حجديدهة. 


إزاي تربي نرجسي؟ 


في المجمل في بعض الصيغ التربوية اللي بتطلع نرجسيء لكن بردو في كم 

هائل من الحاجات العشوائية زي امزاج اللي اتولد بيه بيقولنا إننا مش 

النظريات العلمية ممكن نحط خطة تحذيرية أنك إزاي بتربي نرجسي. 

الأفعال والسلوكيات التالية بتزود فرص أن ابنك يتحول أنه يبقى نرجسي 
1. خليك مش متاح عاطفيا 


أهالي قليلة جدًا بيعملوا ده عن قصد. لكن أحد العوامل اللي بتلعب 
دور رئيسي في ده هو الاعتماد اطبالغ فيه على الأجهزة. الأجهزة نعمة 
طبعاء لكنها لعنة بردو في الوقت اللي أصبحت فيه وسيلة أسهل 
للتواصل مع الأولاد والمدرسة والناديء لكنها بردو سحبتنا من أننا نبقى 
موجودين بشكل كامل معاهم في الوقت اللي بيكونوا محتاجينا. فيه 
كتير من الأهالي بيبصوا أكتر للموبايل أكتر ما بيبصوا لابنهم اللي هما 
ماسكينه بإيديهم التانية» وكتير من الآباء بيأجل قعدته مع الأولاد لأنه 
شاف حاجة على الموبايل أو على اللاب توبء وده بيقلل من الانعكاس 
العاطفي اللي الطفل محتاجه. 

المؤلفة هنا بتقول إنها كانت محظوظة أنها مما خلفت بناتها مكانش 
لسه عصر التكنولوجيا الذكية جه. فكانت بتقضي وقت أطول تبص 
لوشوشهم الجميلة» لكن بردو هي متفهمة أن مهام التربية خصوصًا 
للرضع بتبقى مع الوقت مملة والانجذاب للتكنولوجيا بيكون مغري 
جدا. 

عدم الإتاحة العاطفية مش بس متعلقة بأننا بنمسك الموبايل أو 
اللابتوبء لكنها بردو بأنك بلا تبقى متاح تبقى معاهم بجد. بتفكر فيهم 
ومهتم ومش شاغلاك حاجة تانية. وده مش معناه بردو أنك تبقى 
الشخص امراعي لطفلك الملاصق ليه طول اليوم» الطفل بردو محتاج 
وقت ليه يستكشف العام لوحده. لكن المهم ما تبقى معاهم تبقى 
الأهالي محتاجين يبقوا مركزين دلوقتي أكتر من أي وقت فاتء الحياة 
بقت أصعب وزحمة أكتر والمشتتات كتير وأصبح أنك تبقى متاح 
لأولادك هو مسألة قرار واختيار منك لازم تاخده. 

2. اشتريلهم تابلت وهما عندهم سنة 

واضح أن الأطفال بيعرفوا يتعاملوا مع التابلت والموبايل ويدوسوا على 
الزراير علشان يجيبولهم الصورة اللي هما عاوزينهاء يمكن ده يبان 
لطيف ما نشوف الأطفال بيعملوا كده. لكن ده بردو بيمنع الأطفال 
من فرص التواصل الحقيقي والارتباط والتعلق مع الناس اللي حواليهم» 
الصور والواجهات اللي بتظهر على اموبايل بتبقى مغرية للطفلء لكنها 

بردو ممكن تؤدي إلى أنها تعقيه عن تطوير مهارات خاصة باللغة 
والكلام ومهارات التواصل الاجتماعي. 
الأكادمية الأمريكية لطب الأطفال أصدرت توصية عامة بتقول أن 
الأطفال أقل من سنة لازم ميتعاملوش مع الشاشات والأجهزة. 

3. حسسهم أن العام مكان خطير 
وده ممكن يحصل من خلال أنك تبقى مش متواجد أو مش متاح ليهم: 
أو مما يكبروا تعلمهم أن العام مليان بالمخاطر وأن كل حركة خطيرة مهما 
كانت قدراتك. الأطفال اللي بيبقوا مرتبطين ارتباط آمن بأهلهم بيبقوا 
وائقين أنه أهلهم مسؤولين كفاية وموفرين لهم مساحة يقدروا 
يستكشفوا فيها براحتهم وأنهم هيبقوا داما واقفين في ظهرهم. ودي 
هي الثقة الحقيقية اللي بنبنيها مع أولادنا من غير أي مبالغات تانية. 
الإعلام بيوصأنا رسايل كفاية أن ال مكان خطير خلي أولادك وائقين 

4. انكر مشاعرهم وانفيها 
كتير من الناس بيبقوا مش مرتاحين لما بيحسوا بمشاعر سلبية.ء خصوصا 
الأولاد الذكور علشان بيتقالهم أنك لو حسيت بمشاعر هشة فدا معناه 
أنك ضعيفء فالطبيعي أنك متتجاهلهمش لو بيمروا بوقت صعب 
وتعترف بمشاعرهم ومتقولهمش مثلًا متزعلش, لو زعلان اعترف بزعله 
ومتستعجلهوش أنه يخرج من حالة الحزن بحل سريع. لو الأطفال 
حاسين بالثقة والقدرة على التعامل مع مشاعرهم ومش خايفين منها 
وعارفين أنها شيء طبيعي هياخدوا كل المهارات دي معاهم لا يكبروا 

ويسمحوا لمشاعرهم أنها تتحسس بدل ما يحاولوا ينكروها أو يكبتوها 
أو يسقطوها على غيرهم. 
لو ابنك جاب درجات مش كويسة مش لازم أول حاجة تعملها أنك 
تكلم المدرس تزعقله. لكن امهم أنك تسيبهم يعبروا عن مشاعرهم 
ويتحملوا مسؤولية مذاكرتهم وأدائهم ويقبلوا الوضع اللي مش مريح 
اللي حاصل ويبدؤوا يبتكروا حلول وأنت واقف في ظهرهم طول الوقت. 
6. اتصرف بأسلوب استحقاقي قدامهم 
هما بيقلدونا علشان كده طريقة تعاملنا بتفرق» متتعاملش بفكرة أن 
في نوعين للقواعد نوع ليا ونوع للناسء الأطفال مبيفهموش التناقض ده. 
خليك واعي وأنت بتتعامل مع المدرسين والعمال وأفراد العيلة والناس 
الغريبة» فكرة القدوة بتمثل عامل كبير في احنا إزاي بنتصرف. لو الطفل 
بيتعامل بأسلوب استحقاقي فهو اتعلم ده على إيد أهله. 
7 متسيبهمش يحسو بالإحباط أبدًا 
تعلّم الفرد أنه ممكن يبقى محبط ويقدر يتحمل ويتسامح مع فكرة 
عدم الارتياح اللي هو حاسس بيها شيء مهم علشان يبقى شخص بالغ 
ناضج. 
أكيد مش سهل أنك تشوف طفل زعلان أو بيعيطء لكن من المهم جدًا 
في اللحظات دي أنك متحاولش تحل الموقفء ولكن تحسسه أنك جنبه 

وأنه إنسان كويس وتسيبه يعيط ويطأع كل اللي جواه وتعرفه أن بكره 
هييجي بيوم جديد. 


تعلّم مهارات إدارة المشاعر الداخلية وتحملها نقطة رئيسية. وممكن 
كمان تحميهم من مشاكل تانية ليها علاقة بسوء إدارة المشاعر زي 
المخدرات» ونوبات الغضبء. واضطرابات الأكل2 والقمارء وهوس 
التسوق. 
8. امدح صفاتهم الخارجية 

حاول متركزش بشكل مبالغ فيه على الصفات الخارجية لطفلك؛ لبسهم» 
وزنهم» شكل جسمهمء شعرهم.: أو حتى بيجروا بسرعة كام الحاجات 
دي سهل نركز عليهاء لكن النتيجة بتكون أن الأطفال بيفهموا أن قيمتهم 
جاية منها ويبدؤوا يركزوا أكتر عليها وعلى حاجات خارجية شبههاء الأهم 
أنك تبدأ تمدح أطفالك على طيبتهم وإصرارهم ومرونتهمء وده ممكن 
يخليهم يركزوا أكتر على هما فعلًا مين بدل ما يركزوا على بس الحاجات 
السطحية الخارجية ويبدأ يفكروا في نفسهم من جوا أكتر. 


المؤلفة بتقول إنها اشتغلت مع مرضى كتير كانوا بيتمدحوا كتير على 
مظهرهم وهما صغيرينء وده خلاهم ما يكبروا يبدؤوا يستخدموا 
مظهرهم ده علشان ياخدوا اللي هما عاوزينه. وبدؤوا دلوقتي يحسو 
بالألم بأن محدش قدر حاجة أبعد من مظهرهم. 

وفي ثقافتنا الجمال مرتبط بالشبابء وبمجرد ما الطفل بيكبر بيتم النظر 
لشكله الخارجي على أنه حاجة بتقل وهتقل مع الوقتء. ومن منظور 
نفسي الأطفال والبالغين اللي كان الاهتمام منصب على شكلهم الخارجي 

مبيقدروش يتعاملوا ما الشكل ده مبقاش يجيبلهم الاهتمام اللي 
اتعودوا عليه.» وبسيقى عندهم مشاكل كبيرة ف التعامل مع الشيخوخة 
وبعدهم عن مركز الاهتمام. 

9. طور ا قيم خارجية وسطحية 
غيرنا 18 ا أو مع العيلة لعفاف أو ف احتفالية للأطفال. 
خليك أقرب لحيوات غيرك ومن ال مفضل تقضيه وقفت أطول في الهواء 
الطلق. 
العالم بقى جوا الموبايل والأطفال بيتلاحقوا بإعلانات لحاجات بتحصل 
جوا الموبايل» فبقى تحديد عدد ساعات معين للأطفال يستخدموا فيها 
ال موبايل خناقة كل يوم. 
حاول تراقب استهلاكك واستمتاعك للحاجات امادية مقارنة بالحاجات 
اللي متعلقة أكتر بالمشاعر والآخرين. 

0. هين طفلك وانتقده علطول 
إهانة الطفل وجرح مشاعره هيفضل شيء مش مقبول لأنه ممكن 
يسبب جروح نفسية تستمر معاه بقية عمره. خصوصا أنها بتحصل في 
إطار مراكز القوى فيه مش متساوية. وهو مش هيقدر يرد عليك على 
الأقلى في أغلب الأحيان. 
وحتى بلا الطفل يبدأ يكبر وأنت لسه بتتعامل معاه بنفس الطريقة على 
اعتبار أنه لسه ابنك طريقة التعامل دي ممكن مش بس هتأثر في قدرة 

الطفل على تطوير إحساسه بذاته. لكن كمان هتحسسه أنه داها أقل 
من غيره. والإحساس ده هيفضل معاه بقية حياته. وده ممكن يبقى 
العادي الجديد بتاعه وهنلاقيه يبدأ يشتم ويهين زمايله وإخواته والناس 
الكبار كمانء لأن دي طريقة التعامل اللي عارفها أو ممكن يعيش بقية 
حياته في دوره احتقار الذات المستمرة. 

1. عرض طفلك للخطر 
الأهالي ممكن يكونوا السبب لتعرض أولادهم للخطر والأذى سواء من 
خلالهم هما شخصياء وده بيحصل طبعًا في حالات كتير أو ممكن من 
خلال أنهم يسمحوا لغيرهم أنهم يأذوا أولادهم زي مثلًا أن يبقى في 
أشخاص معروفين في العيلة أنهم مؤذيينء ومع ذلك بيسمح ليهم أنهم 
يبقوا قريبين من الأطفال لفترات طويلة: أو ممكن من خلال أن الأهالي 
ميبقوش بيتابعوا أولادهم كفاية فبيسمحوا بداء واللي ممكن يكون 
حصلهم هما شخصيا زمان. 
الحكم البليد المتكاسل من الأهل ممكن يحط الأولاد في مساحة مع 
شخص مؤذي واللي في النهاية هيؤدي اللي عواقب نفسية مش سهلة 
وممتدة للطفل زي انعدام الأمان النفسي الإنسيكيوريتي وسوء إدارة 
ا مشاعر اللي موجودين في النزجسية. 
يمكن مفيش حد مننا هيقدر يحمي أولاده من كل الأخطار اللي في 
العالم. لكن الأهالي محتاجين يحطوا أمان أطفالهم قبل كل حاجة 
ويركزوا أكتر هما بيسمحوا طين يبقوا قريبين من أطفالهم. 

الأهل هما حراس البوابات وقراراتهم ليها أثر طويل المدى على حياة 
أولادهم النفسية. 

دلوقتي 3 تقريبا بقى عندنا فهم أكبر لأصول النرجسية. وإيه العوامل 
الرئيسية الي بتطورها عند الأطفال. 


الأهالي اللي عندهم علم ومعلومات كافية عن اللموضوع مع كونهم قدوة 
حسنة في التعاطف والقرب بيشكلوا عنصر أساسي في تجنب النرجسية. 
لكن بردوا العالم الخارجي ليه دورء وللأسف مفيش حد فينا معاه عصاية 
سحرية يقدر يغير المجتمع. لكن مهم أننا نفضل واعبين احنا بنتعامل 
إزاي مع المجتمع وفاهمين طبيعة قيمة واحنا بنستهلك إيه منها. 

في الجزء الأول استكشفنا النرجسية وأنواعها المختلفة» وليه هي 0-0 


بيآثر بشكل مباشر عليك في بيتك أو شغلك؟! 

في الجزء التاني هنستكشف الأشخاص السامين اللي في حياتك سواء هما 
أو أمكء أو يمكن ابنك. وهنحاول نقول استراتيجية متماسكة إزاي من 
خلالها نقدر نتعامل جوا العلاقات دي وناخد بالنا من نفسنا. 

الكتاب ده هو دليل عام ممكن يتشخصن على كل حالة, لو أهلك 
مكانوش نرجسيين فيمكن جزء الأهل النرجسيين مش هيهمكء. لكن 
ممكن تكون أختك النرجسية احتلت اطكان الرئيسي في عيلتك. أو ممكن 
في النهاية الاستراتيجية هتفضل واحدة. لكن العلاقات بالتأكيد مختلفة 
وكل نوع علاقة بيتم تغطيته بشكل مختلف. 

هدف الكتاب هو مساعدتك لو كنت بتعاني في علاقة مع نرجسي وأننا 
نحاول نفهم على مستوى شخصيء وكمان على مستوى اجتماعي علشان 
نبقى واعيين واحنا بنتعامل مع الناس الي ممكن نكون بنثق فيهم. 

